title: ইন্দ্রনীল সেন

text: ইন্দ্রনীল সেন () হলেন একজন ভারতীয় বাঙালী পুরুষ শিল্পী, অভিনেতা এবং প্রযোজক। মূলতঃ তিনি ভারতীয় বাংলা গানের শিল্পী হলেও জীবনমুখী, রবীন্দ্র সঙ্গীত এবং লোকগীতিতে সুনাম রয়েছে। তিনি শ্রেষ্ঠ পুরুষ নেপথ্য গায়ক হিসেবে বিএফজেএ পুরস্কার সহ অসংখ্য পুরস্কার লাভ করেছেন।


title: মাইকেল হোল্ডিং

text: মাইকেল অ্যান্থনি হোল্ডিং (; জন্ম: ১৬ ফেব্রুয়ারি, ১৯৫৪) জ্যামাইকার কিংস্টনে জন্মগ্রহণকারী ওয়েস্ট ইন্ডিজের সাবেক ও বিখ্যাত আন্তর্জাতিক ক্রিকেট তারকা। তাঁকে ওয়েস্ট ইন্ডিজের ক্রিকেট ইতিহাসে সর্বাপেক্ষা দ্রুতগতির বোলারদের একজনরূপে গণ্য করা হয়। বোলিং ক্রিজে শান্ত ভঙ্গীমায় অগ্রসর হওয়ার প্রেক্ষিতে আম্পায়ারগণ তাঁকে "হুইস্পায়ারিং ডেথ" ডাকনামে ভূষিত করেন। তাঁর বোলিং ভঙ্গীমা অত্যন্ত মসৃণ ও দ্রুত এবং তিনি তাঁর () দীর্ঘ উচ্চতাকে কাজে লাগিয়ে পীচে বৃহৎ আকারের বাউন্স প্রদানে সক্ষম ছিলেন।


title: মাইকেল হোল্ডিং

text: জোয়েল গার্নার, অ্যান্ডি রবার্টস, সিলভেস্টার ক্লার্ক, কলিন ক্রফট, ওয়েন ড্যানিয়েল এবং প্রয়াত ম্যালকম মার্শালের ন্যায় প্রথিতযশা পেস বোলারদের সহযোগিতায় সত্তর ও আশির দশকের প্রথমার্ধে বিশ্ব ক্রিকেট অঙ্গনে ভীতিদায়ক বোলিং করে প্রতিপক্ষের ব্যাটিং মেরুদণ্ড ভেঙ্গে দিতেন মাইকেল হোল্ডিং। টেস্ট জীবনের শুরুর দিকে ওয়েস্ট ইন্ডিজের পক্ষে সেরা বোলিং পরিসংখ্যান গড়েন ১৪/১৪৯ যা অদ্যাবধি টিকে রয়েছে। প্রথম-শ্রেণীর ক্রিকেটে জামাইকা, ক্যান্টারবারি, ডার্বিশায়ার, ল্যাঙ্কাশায়ার ও তাসমানিয়ার পক্ষে খেলেন।


title: মাইকেল হোল্ডিং

text: রাল্ফ ও এনিড হোল্ডিং দম্পতির চার সন্তানের মধ্যে সর্বকনিষ্ঠ মাইকেল হোল্ডিং কিংস্টনে শৈশবকাল অতিবাহিত করেন। তাঁর পরিবার খেলাধূলায় আসক্ত ছিল। মাইকেলের জন্মের স্বল্পকাল পরেই তাঁর বাবা তাঁকে কিংস্টনের মেলবোর্ন ক্রিকেট ক্লাবের সদস্য হিসেবে অন্তর্ভুক্ত করেন। তিন বছর বয়সেই হাঁপানি রোগ ধরা পড়ে মাইকেলের। কিন্ত সেজন্য তাঁকে ইনহলার ব্যবহার করতে হয়নি। কাছাকাছি এলাকায় অবস্থিত সাবিনা পার্কে প্রায়শঃই তাঁরা স্বপরিবারে খেলা দেখতে যেতেন। তবে খেলা দেখার চেয়ে খেলতেই বেশি আগ্রহান্বিত ছিলেন মাইকেল হোল্ডিংয়ের।


title: মাইকেল হোল্ডিং

text: ১৯৮২-৮৩ সময়কালে অস্ট্রেলিয়ার প্রথম-শ্রেণীর ক্রিকেটে তাসমানিয়া দলের পক্ষে অংশগ্রহণ করেন।


title: মাইকেল হোল্ডিং

text: ১৯৭৫ সালের শেষদিকে ওয়েস্ট ইন্ডিজ দল ছয় টেস্ট খেলতে অস্ট্রেলিয়া সফরে যায়। ঐ বছরের শুরুতে ক্রিকেট বিশ্বকাপের প্রথম আসরের চূড়ান্ত খেলায় অস্ট্রেলিয়াকে পরাজিত করেছিল ওয়েস্ট ইন্ডিজ দল। ফলে ঐ সময়কালে দলটিকে সবচেয়ে সেরা দল হিসেবে বিবেচনা করা হয়। ফাস্ট বোলার বার্নার্ড জুলিয়েন তাঁর বোলিংয়ে ছন্দ হারিয়ে ফেলেন। ফলে অভিষিক্ত মাইকেল হোল্ডিংকে অ্যান্ডি রবার্টসের সাথে বোলিং উদ্বোধনে নামতে হয়। দ্বিতীয় টেস্টে তাঁর কুঁচকিতে টান পড়ে। এ সময় তিনি প্রায় ৯৭ মাইল বেগে বোলিং করতেন যা অস্ট্রেলিয়ার দ্রুততম বোলার জেফ থমসনের চেয়েও বেশি গতির ছিল। এ প্রসঙ্গে উইজডেন হোল্ডিংয়ের অভিষেক সিরিজ প্রসঙ্গে মন্তব্য করে যে, হোল্ডিং নিজেকে রবার্টসের সাথ উদ্বোধনী বোলিং জুটির উপযোগী হবার জন্য তাঁর সমকক্ষ হতে চেয়েছেন। কখনোবা তিনি থমসন, লিলি এবং রবার্টসের চেয়ে দ্রুতগতিতে বল ছুঁড়েছেন।


title: মাইকেল হোল্ডিং

text: কিন্তু ওয়েস্ট ইন্ডিয়ান অধিনায়ক ক্লাইভ লয়েড জুলিয়েনের হাতে নতুন বল তুলে দিলে ওয়েস্ট ইন্ডিজ দলকে এর জন্য খেসারত দিতে হয়। অস্ট্রেলিয়া ৫-১ ব্যবধানে সিরিজ জয় করে। হোল্ডিং ৫ খেলায় ১০ উইকেট পান যার গড় ছিল ষাটের অধিক। উইজডেন বিশ্বাস করতো যে, তিনি নিজেকে প্রতিষ্ঠিত করতে যথাসাধ্য ভাল চেষ্টা চালিয়েছেন ও অধিকতর দ্রুতগতিতে বোলিং করবেন।


title: মাইকেল হোল্ডিং

text: মার্চে চার টেস্ট খেলতে ভারত দল ওয়েস্ট ইন্ডিজ সফর করে। অস্ট্রেলিয়ায় দলের পরাজয়ের ফলে অ্যান্ডি রবার্টসকে বিশ্রামে রাখা হয় ও হোল্ডিংকে বোলিং আক্রমণে নেতৃত্ব দেয়া হয়। তিনি দলের শীর্ষ উইকেট সংগ্রাহকের ভূমিকায় থেকে ২০ রান গড়ে ১৯ উইকেট নেন। ঐ সিরিজে ওয়েস্ট ইন্ডিজ দল ২-১ ব্যবধানে সিরিজ জয় করে।


title: মাইকেল হোল্ডিং

text: ১৯৭৬ সালে ইংল্যান্ড সফরে ওয়েস্ট ইন্ডিজ দলের অন্যতম সদস্য ছিলেন তিনি। হোল্ডিংয়ের ইংরেজ ভূমির উপর অজানা অভিজ্ঞতা ও ব্রিট্রিশ গণমাধ্যমে হোল্ডিংয়ের বিষয়ে নেতিবাচক প্রচারণা চালায়। মেরিলেবোন ক্রিকেট ক্লাবের বিপক্ষে প্রস্তুতিমূলক খেলায় হোল্ডিংয়ের বোলিংয়ে ডেনিস অ্যামিস মাথায় গুরুতর আহত হন ও সেলাইয়ের প্রয়োজন পড়ে। অভিজ্ঞতাসম্পন্ন অ্যামিসকে ইংল্যান্ডের আসন্ন টেস্টগুলোয় ব্যাটিং উদ্বোধনে নামার সতর্ক সঙ্কেত হিসেবে গণ্য করা হয়। সিরিজের প্রারম্ভে ইংরেজ অধিনায়ক টনি গ্রেগ তাঁর দলের জয়ের বিষয়ে আত্মবিশ্বাসী ছিলেন। এক স্বাক্ষাৎকালে তিনি বলেন যে, আমি মনে করি না যে, দলটি উচ্চমানের। যদি তারা ভাল করে, তাহলে তারা উচ্চপর্যায়ের ক্রিকেটার। কিন্তু তারা যদি ভেঙ্গে পড়ে তাহলে তারা মাটিতে শুয়ে পড়বে। এ কাজে ব্রায়ান ক্লোজসহ অন্যান্যরা তাদেরকে শুইয়ে দিতে সহায়তা করবে। তাঁর এ মন্তব্য ওয়েস্ট ইন্ডিয়ানদের কানে গেলে সাম্প্রদায়িক ও বর্ণবৈষম্যবাদের অভিযোগ উত্থাপিত হয়।


title: মাইকেল হোল্ডিং

text: রবার্টস, হোল্ডিং, ড্যানিয়েল ও হোল্ডারকে নিয়ে ওয়েস্ট ইন্ডিজের বোলিং আক্রমণ পরিচালিত হয়। প্রথম তিনজন স্বাভাবিক বাউন্সার নিয়মিতভাবে করছিলেন। কিন্তু উইজডেনের মতে হোল্ডিংয়ের বোলিং ছিল ব্যতিক্রমধর্মী ফাস্ট। ইংল্যান্ডের জন এডরিচ ও ব্রায়ান ক্লোজ বিশেষভাবে আক্রান্ত হন। জুনে সিরিজের শুরুতে ক্লোজ ৪৫ ও দ্বিতীয় টেস্টে এডরিচ ৩৯ ছিলেন।


title: মাইকেল হোল্ডিং

text: ওভালে পঞ্চম টেস্টে হোল্ডিং ৮ উইকেট নেন ৯২ রানের বিনিময়ে। যা পরবর্তীকালে তাঁর প্রথম-শ্রেণীর ক্রিকেটে সেরা বোলিং পরিসংখ্যান হিসেবে চিহ্নিত থাকে। এছাড়াও ঐ মাঠে ওয়েস্ট ইন্ডিয়ান বোলারদের মধ্যে সেরা বোলিং ছিল। ঐ খেলার দ্বিতীয় ইনিংসে তিনি আরও ছয় উইকেট নেন। খেলা শেষে তাঁর বোলিং পরিসংখ্যান দাঁড়ায় ১৪/১৪৯ যা ওয়েস্ট ইন্ডিজের টেস্ট ক্রিকেটের ইতিহাসে সেরা বোলিং হিসেবে অক্ষত রয়েছে। পাঁচ টেস্টের সিরিজে ওয়েস্ট ইন্ডিজ ৩-০ ব্যবধানে জয়ী হয়।


title: মাইকেল হোল্ডিং

text: ১৯৭৭ সালে উইজডেন কর্তৃপক্ষ তাঁকে বর্ষসেরা ক্রিকেটাররূপে ঘোষণা করে। ৯ মে, ২০১৩ তারিখ বৃহস্পতিবার মাইকেল হোল্ডিং সম্মানসূচক ডিগ্রী লাভ করেন ও পূর্ব লন্ডন বিশ্ববিদ্যালয় কর্তৃপক্ষ কর্তৃক তাঁকে আজীবন সম্মাননা প্রদান করা হয়। জুন, ১৯৮৮ সালে জামাইকান স্ট্যাম্পেও তাঁকে তুলে ধরা হয়।


title: মালতী ঘোষাল

text: মালতী ঘোষাল (; ডিসেম্বর ১৭, ১৯০২ – জুলাই ১৭, ১৯৮৪) ছিলেন একজন ভারতীয় রবীন্দ্র সংগীত শিল্পী।


title: মালতী ঘোষাল

text: মালতী ভারতের কলকাতার বিশিষ্ট ব্যাবসায়ী হেমেন্দ্রমোহন বসু এর ঘরে জন্মগ্রহণ করেন। মা মৃণালিনী বসু ছিলেন মৈমনসিংহের মসুয়ার বিখ্যাত রায়চৌধুরী পরিবারের কন্যা, প্রবাদপ্রতিম শিশু সাহিত্যিক উপেন্দ্রকিশোর রায়চৌধুরীর ছোটবোন। তিনি মনদা সুন্দরী দাশি এর কাছ থেকে টাপ্পা, পুর্নকুমারীর কাছ থেকে কীর্ত্তন এবং গোপেশ্বর বন্দ্যোপাধ্যায়, সুরেন্দ্রনাথ বন্দ্যোপাধ্যায় এবং শ্যাম সুন্দর মিত্রের কাছ থেকে ভারতীয় শাস্ত্রীয় সঙ্গীত শিখেছেন। এছাড়াও তিনি সাবলিলভাবে সেতার বাজাতে পারেন। তিনি ১৯৩৫ সালে সুশান্ত ঘোষালকে বিয়ে করেন এবং পরবর্তী তার সঙ্গীত কর্মজীবনের পথ সুগাম হয়।


title: অট্টো মেয়ারহফ

text: অট্টো ফ্রিটজ মেয়ারহফ একজন জার্মান চিকিৎসক এবং প্রাণরসায়নবিজ্ঞানী। তিনি ১৯২২ সালে আর্চিবাল্ড ভি. হিল এর সাথে চিকিৎসাবিজ্ঞানে নোবেল পুরস্কার লাভ করেন।


title: জেফ ডুজন

text: পিটার জেফ্রি জেফ লিরয় ডুজন (; জন্ম: ২৮ মে, ১৯৫৬) কিংস্টনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। বর্তমানে তিনি ধারাভাষ্যকারের ভূমিকায় অবতীর্ণ হয়েছেন। ওয়েস্ট ইন্ডিজ ক্রিকেট দলের অন্যতম সদস্য জেফ ডুজন মূলতঃ উইকেট-রক্ষক ছিলেন। ১৯৮০-এর দশকে স্ট্যাম্পের পিছনে অবস্থান নিয়ে গুরুত্বপূর্ণ ভূমিকা রাখতেন। পাশাপাশি নিচেরসারির কার্যকরী ব্যাটসম্যান ছিলেন তিনি। ১৯৮৯ সালে উইজডেন কর্তৃক পাঁচজন বর্ষসেরা ক্রিকেটারের একজনরূপে গণ্য হন তিনি।


title: জেফ ডুজন

text: কিংস্টনে জন্মগ্রহণকারী ডুজন উলমার্স স্কুলে অধ্যয়ন করেন। ১৯৭৪ সালে প্রথম-শ্রেণীর ক্রিকেটে অভিষেক ঘটে তাঁর। জ্যামাইকা জাতীয় ক্রিকেট দল ও ওয়েস্ট ইন্ডিজ ক্রিকেট দলের সদস্য থাকাকালীন তিনি ২০০ প্রথম-শ্রেণীর খেলায় অংশ নিয়েছেন। তাঁর সমগ্র খেলোয়াড়ী জীবন উনিশ বছরের ছিল। ইনিংস প্রতি গড়ে ৪০ রান সংগ্রহ করেছেন ও প্রায় দশ হাজারের কাছাকাছি রান করেন। ঐ সময়ের অন্যান্য উইকেট-রক্ষকের তুলনায় যা ছিল অত্যন্ত সমৃদ্ধপূর্ণ। ৩৩৭ ক্যাচের পাশাপাশি ২২ স্ট্যাম্পিংও করেছেন তিনি।


title: জেফ ডুজন

text: ১৯৯২ সালে ক্রিকেট জীবন থেকে নিজেকে গুটিয়ে নেন। ঐ বছরেই ওয়েস্ট ইন্ডিজ ক্রিকেট দলের সহকারী কোচরূপে কাজ করেন ও নিজ মাতৃভূমি জ্যামাইকার তরুণ ক্রিকেটারদের মান উন্নয়নে সম্পৃক্ত থাকেন।


title: ড্যানি মরিসন (ক্রিকেটার)

text: ড্যানিয়েল কাইল মরিসন (; জন্ম: ৩ ফেব্রুয়ারি, ১৯৬৬) অকল্যান্ডে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলে তিনি পেস বোলারের ভূমিকায় অবতীর্ণ হতেন। তাঁর আউটসুইঙ্গার বেশ কার্যকরী ছিল। নিউজিল্যান্ডের ক্রিকেট ইতিহাসে প্রথম ও বৈশ্বিকভাবে ৩০তম বোলার হিসেবে তিনি একদিনের আন্তর্জাতিকে হ্যাট্রিক করার গৌরবগাঁথা রচনা করেন ড্যানি মরিসন।


title: ড্যানি মরিসন (ক্রিকেটার)

text: ২৫ মার্চ, ১৯৯৪ তারিখে ভারতের বিপক্ষে তিনি ওডিআই হ্যাট্রিক করেন। ২১ বছর বয়সে অস্ট্রেলিয়া দলের বিপক্ষে তাঁর টেস্ট অভিষেক ঘটে। তৎকালীন রেকর্ড হিসেবে সবচেয়ে বেশী অমর্যাদাকর টেস্ট শূন্য রান করে বিশ্বরেকর্ড গড়েছিলেন। ৪৮ টেস্টের ২৪ ইনিংসেই তিনি শূন্য রানে প্যাভিলিয়নে ফেরৎ যান। সেজন্য তিনি ‘ডাকম্যান’ নামে পরিচিতি পেয়েছেন।


title: ড্যানি মরিসন (ক্রিকেটার)

text: ব্যাটিংয়ে তেমন সফলতা না পেলেও দশম উইকেটে ১০৬ রান করে জনপ্রিয়তা অর্জন করেন। ইংল্যান্ডের বিপক্ষে নাথান অ্যাসলের সাথে ১০৬ রানের জুটির মধ্যে তাঁর সংগ্রহ ছিল মাত্র ১৪ রান যা দলকে ড্রয়ের পথে নিয়ে যেতে সমর্থ হয়। ২৮ জানুয়ারি, ১৯৯৭ তারিখে এ টেস্টটি ছিল তাঁর সর্বশেষ টেস্ট। এ টেস্টের পর তিনি দল থেকে বাদ পড়েন।


title: ড্যানি মরিসন (ক্রিকেটার)

text: আন্তর্জাতিক ক্রিকেট থেকে অবসর নেয়ার পর মরিসন অগণিত ক্রিকেট-সম্পর্কীয় অবস্থানে যুক্ত ছিলেন। তন্মধ্যে টিভিএনজেড, স্কাই স্পোর্টস, ফক্স স্পোর্টস ও ইন্ডিয়ান প্রিমিয়ার লীগে ধারাভাষ্যকার ছিলেন। স্কাই স্পোর্টসের ক্রিকেট কোম্পানি ও রেডিও স্পোর্টে যথাক্রম ৭ ও ৬ বছর ধরে উপস্থাপকের ভূমিকায় অবতীর্ণ হয়েছেন। মস্তিষ্কঝিল্লীর প্রদাহজনিত রোগ বা মেনিনজাইটিসের জন্য ‘জীবনের জন্য যুদ্ধ’ নামের একটি দাতব্য সংস্থায় কাজ করছেন। বিদ্যালয় ও ক্লাবে কোচিং কার্যক্রমে জড়িত আছেন। অতিথি বক্তা হিসেবে বক্তব্য রাখছেন। প্রাতিষ্ঠানিকভাবে নিউজিল্যান্ড বীচ ক্রিকেট দলের ব্যাটার/বোলার হিসেবে খেলছেন। এছাড়াও তিনি বাংলাদেশ প্রিমিয়ার লীগে ধারাভাষ্যকার ছিলেন।


title: ড্যানি মরিসন (ক্রিকেটার)

text: ক্রিকেট থেকে অবসর নেয়ার পর ‘ম্যাড অ্যাজ আই ওয়ানা বি’ শিরোনামে ১৯৯৭ সালে একটি আত্মজীবনীমূলক গ্রন্থ প্রকাশ করেন। নিউজিল্যান্ড ক্রিকেট ধারাভাষ্যকার রিচার্ড হুইটিং এ গ্রন্থ সম্পর্কে নেতিবাচক বক্তব্য রাখেন। এছাড়াও তিনি ‘ড্যানি মরিসন জুনিয়র ক্রিকেট ডায়েরি’ শিরোনামে ক্ষুদে ক্রিকেটারদের জন্য উদ্দীপনামূলক বই রচনা করেন।


title: হন্ধা

text: হন্ধা বা সন্ধ্যা () ("Cyperus articulatus") হচ্ছে উষ্ণমণ্ডলীয় ও উপউষ্ণমণ্ডলীয় আফ্রিকা, দক্ষিণ এশিয়া, উত্তর অস্ট্রেলিয়া, দক্ষিণ-পূর্ব মার্কিন যুক্তরাষ্ট্র, পশ্চিম ভারতীয় দ্বীপপুঞ্জ, এবং লাতিন আমেরিকার বিস্তৃত অঞ্চলে জন্মায়।


title: হন্ধা

text: বর্তমানে এটি প্রসাধনী শিল্পে এবং খাদ্যে সুগন্ধি হিসেবে ব্যবহার করা হচ্ছে। বাংলাদেশের বরিশালের দিকে হলুদ, বিয়ে, খতনা ও আকিকা অনুষ্ঠানে এর রাইজমের পেস্ট বেবহার করা হয়। এর সুগন্ধে সারা বাড়ি ভরে যায়। গায়ে হলুদ আর মাথায় মাখা হয় এই সন্ধ্যার বাটা পেস্ট। এটা শুধু সুগন্ধি ছড়ায় না, চুলের উকুন দূর হয়। গ্রামে এখন প্রয়োজনে এই উদ্ভিদ খুজেই পাওয়া যায় না। দিন দিন হারিয়ে যাচ্ছে এই ঔষধি উদ্ভিদ। নদীর তীর থেকে এনে যেখানে সব সময় পানি জমে থাকে এমন জায়গায় এগাছ লাগানো যায়। ছাদে বা ছিদ্রবিহীন টবেও লাগানো যায়।


title: পাত্রিক মোদিয়ানো

text: জঁ-পাত্রিক মোদিয়ানো (, আ-ধ্ব-ব:[ʒɑ̃ patʁik mɔdjano];; জন্ম জুলাই ৩০, ১৯৪৫) একজন ফরাসি ঔপন্যাসিক যিনি ২০১৪ সালে সাহিত্যে নোবেল পুরস্কার লাভ করেন। পূর্বে তিনি ১৯৭২ সালে "লে বুলভার দ্য সাঁতুর" ("Les Boulevards de ceinture")-এর জন্যে গ্রঁ প্রি দু রোমঁ দ্য লাকাদেমি ফ্রঁসেজ, ১৯৭৮ সালে "রু দে বুতিক ওবস্কুর" ("Rue des boutiques obscures") এর জন্যে প্রি গোঁকুর, ২০১০ সালে আঁস্তিতু দ্য ফ্রঁস কর্তৃক সারা জীবনের কৃতিত্ব স্বরূপ প্রি মোঁদিয়াল চিনো দেল দুকা এবং ২০১২ সালে ইউরোপীয় সাহিত্যের জন্য অস্ট্রিয়ার রাষ্ট্রীয় পুরস্কার পুরস্কার অর্জন করেন। তার ৩০টির অধিক সাহিত্যকর্ম বিভিন্ন ভাষায় অনূদিত হয়েছে এবং যার মধ্যে কয়েকটি ইংরেজি ভাষায় অনূদিত হয়েছে।


title: পাত্রিক মোদিয়ানো

text: জঁ পাত্রিক মোদিয়ানো ১৯৪৫ সালে ফ্রান্সের প্যারিস শহরের পশ্চিমে বুলোইন-বিইয়ঁকুর শহরতলীতে জন্ম নেন। তার বাবা আলবের মোদিয়ানো (১৯১২-৭৭, প্যারিসে জন্ম) ইহুদি বংশোদ্ভূত ছিলেন। তার মা, লুসিয়া কোলপেন, যিনি এছাড়াও লুসিয়া কলপিন নামে পরিচিত, ছিলেন একজন বেলজীয় (ফ্লেমিশ) অভিনেত্রী।


title: পাত্রিক মোদিয়ানো

text: চিত্রনাট্য


title: মাই নেম ইজ রেড

text: মাই নেম ইজ রেড () ১৯৯৮ সালে প্রকাশিত অরহান পামুকের লেখা তুর্কি উপন্যাস। ২০০১ সালে এরডাগ গোকনার এটি ইংরেজিতে অনুবাদ করেন। পামুক ২০০৬ সালে সাহিত্যে নোবেল পুরস্কার পান। উপন্যাসটি ১৫৯১ সালে উসমানীয় সাম্রাজ্যের অনুচিত্রশিল্পীদের নিয়ে লেখা। এটি পামুককে আন্তর্জাতিক খ্যাতি এনে দেয় এবং নোবেল বিজয়ে অবদান রাখে। পামুকের কাজে জয়েস, কাফকা, মান, নবোকভ, প্রউস্টের প্রভাব দেখা যায়।


title: মাই নেম ইজ রেড

text: এর ফরাসি অনুবাদ ফরাসি "প্রিক্স ডু মেইলেউর লিভ্রে এট্রাঞ্জার" পুরষ্কার ও ইতালীয় অনুবাদ "প্রিমিও গ্রিঞ্জানে কাভর" পুরস্কার লাভঁ করে। ইংরেজি অনুবাদ ২০০৩ সালে "ইন্টারন্যাশনাল ইমপেক ডাবলিন লিটারেরি এওয়ার্ড" লাভ করে।


title: মাই নেম ইজ রেড

text: এ পর্যন্ত এটি ৬০টির বেশি ভাষায় অনূদিত হয়েছে।


title: অমিতাভ দাশগুপ্ত

text: অমিতাভ দাশগুপ্ত [ইংরেজী: Amitava Dasgupta] একজন বাঙালি কবি। তিনি অবিভক্ত বাংলার ফরিদপুরে জন্মগ্রহণ করেন ১৯৩৫ সালের ২৫ ডিসেম্বর। এই কবি ১৯৯৯ সালে তাঁর আমার নীরবতা আমার ভাষা কাব্যগ্রন্থের জন্য পশ্চিমবঙ্গের রবীন্দ্র পুরস্কার প্রাপ্ত হন।


title: ট্রায়াঙ্গুলাম ছায়াপথ

text: ট্রায়ান্গুলাম ছায়াপথ ধ্রুবমাতা মণ্ডলের অন্তর্গত একটি কুণ্ডলিত ছায়াপথ। এর অপর নাম মেসিয়ার ৩৩ বা এম৩৩ বা এনজিসি ৫৯৮। এটি পৃথিবী থেকে আনুমানিক ৩ মিলিয়ন আলোক বর্ষ দূরে অবস্থিত। ট্রায়ান্গুলাম ছায়াপথ হল স্থানীয় বড় ছায়াপথ সমুহের মধ্যে ৩য় তম ছায়াপথ যার প্রতিবেশী হিসেবে আমাদের আকাশগঙ্গা, অ্যান্ড্রোমিডা সহ আরো ৪৪টি ছোট ছায়াপথ রয়েছে। এটি অন্যতম একটি ছায়াপথ যা আমরা খালি চোখে দেখতে পাই।


title: বরমী ইউনিয়ন

text: বরমী (English: Barmi) গাজীপুর জেলার শ্রীপুর উপজেলার একটি ইউনিয়ন। এই ইউনিয়নের কেন্দ্রস্থলে ঐতিহ্যবাহী বরমী বাজার অবস্থিত।


title: বরমী ইউনিয়ন

text: ৩৮টি গ্রামের সমন্বয়ে ঐতিহ্যবাহী বরমী ইউনিয়নটি গঠিত। এখানে হিন্দু, মুসলিম, বৌদ্ধ, খ্রিষ্টান সহ সকল ধর্মাবলম্বীদের সহাবস্থানে সকল প্রকার সামাজিক ও ধর্মীয় কর্মকান্ড যথাযথ মর্যাদার সাথে পালিত হয়ে থাকে।


title: বরমী ইউনিয়ন

text: বরমী ইউনিয়ন এর আয়তন- ৫২.০১ বর্গ কি:মি:, লোকসংখ্যা: ৬৪,৯৯৫ জন, গ্রামের সংখ্যা: ৩৮টি, মৌজার সংখ্যা: ১১টি, হাট/বাজারের সংখ্যা- ৩টি, শিক্ষার হার: ৬৯ (২০১১ সালের আদমশুমারী অনুসারে), সরকারী প্রাথমিক বিদ্যালয়ের সংখ্যা- ১৬টি, বেসরকারী প্রাথমিক বিদ্যালয়ের সংখ্যা ৫টি, মাদ্রাসা-৫টি, মহিলা মাদ্রাসা-১টি, গুরুত্বপূর্ন ধর্মীয় স্থান-১টি, ঐতিহাসিক পর্যটন স্থান-১টি।


title: বরমী ইউনিয়ন

text: ভৌগলিক অবস্থান : বরমী ইউনিয়ন এর উত্তরে- কাওরাইদ ইউনিয়ন, দক্ষিণে- গোসিংগা ইউনিয়ন ও শ্রীপুর পৌরসভা, পূর্বে- বানার নদী, পশ্চিমে- তেলিহাটি ইউনিয়ন পরিষদ।


title: বরমী ইউনিয়ন

text: গ্রাম সমূহের নাম: বরকুল, বালিয়াপাড়া, কাশিজলি, কাঠালী, ঠাকুরতলা, ভিটিপাড়া, লাকচতল, নিমাইচালা, দেদুয়ার, বড়নল, মাইজপাড়া, কোষাদিয়া, দাইবাড়ীটেক, সাতখামাইর, দরগারচালা, ডালেশ্বর, পোষাইদ, চরবহর, দুর্লভপুর, খলারটেক, মুলামুলিরটেক, পাড়াগুনিয়া, গাড়ারন, তাঁতিসূতা, সোনাকর, পাঠানটেক, সোহাদিয়া, বরমী বাজার, পাইটালবাড়ী, গিলাশ্বর, বরমী, কেন্দুয়া, ছিটপাড়া, নিহালিয়া, বরামা, হরতকিরটেক, মুদিবাড়ী, কায়েতপাড়া।


title: বরমী ইউনিয়ন

text: বরমী ইউনিয়নের বরমী নামকরণের পিছনে রয়েছে এক সুদীর্ঘ ইতিহাস। বাংলার স্বাধীন নবাব ঈসা খাঁর এক যুদ্ধ সংগঠিত হয়েছিল বার্মা, অর্থাৎ বর্তমান মায়ানমার সাথে। বার্মা সৈন্যদল ঈসা খাঁর রাজধানী এগার সিন্দুর আক্রমনের উদ্দেশ্যে বর্তমান বরমী গ্রামে অবস্থান নেয়। তখন এই এলাকায় গভীর বন ছিল। মানুষ বার্মা বাহিনীর অবস্থান উল্লেখকালে এই জায়গাকে বার্মায়া বলে চিহ্নিত করত। পরবর্তীতে বার্মায়া শব্দটিই এ অঞ্চলের জনসাধারণের আঞ্চলিকতায় বরমী নামক স্থানে রূপান্তরিত হয়। পাকিস্তান আমলে বরমী ইউনিয়নে পরিনত হয়। এখানে প্রাচীন কাল থেকে একটি বড় বাজার আছে এবং এই বাজারকে বাংলাদেশের সর্ববৃহৎ বাজার বলে ধারণা করা হয়।


title: বরমী ইউনিয়ন

text: ২০১১ সালের আদমশুমারী অনুসারে বরমী ইউনিয়নের মোট জনসংখ্যা ৬৪,৯৯৫ জন।


title: বরমী ইউনিয়ন

text:
ইউনিয়নের ৩৮টি গ্রামের গ্রামভিত্তিক জনসংখ্যার উপাত্ত  নিচে দেয়া হলো:
মহাবিদ্যালয় বা কলেজ: বরমী ইউনিয়নে বরমী ডিগ্রী কলেজ নামে একটি কলেজ বা মহাবিদ্যালয় রয়েছে।


title: বরমী ইউনিয়ন

text:
মাধ্যমিক বিদ্যালয়: ইউনিয়নে অবস্থিত মাধ্যমিক বিদ্যালয়ের সংখ্যা ৪টি।
মাদ্রাসা: বাংলাদেশ মাদ্রাসা শিক্ষাবোর্ড এর অধীনে পরিচালিত মাদ্রাসা রয়েছে ৫টি। এছাড়াও একটি প্রাচীন ও ঐতিহ্যবাহী কওমী মাদ্রাসা রয়েছে বরমী বাজারে। এর নাম "বরমী জামিয়া আনওয়ারিয়া মাদ্রাসা"।


title: বরমী ইউনিয়ন

text:
বাংলাদেশ মাদ্রাসা শিক্ষাবোর্ড কতৃক পরিচালিত মাদ্রাসাগুলো হলো:
প্রাথমিক বিদ্যালয় এর তালিকা:


title: বরমী ইউনিয়ন

text: বরমী ইউনিয়নের অর্থনীতির মূল উৎস কৃষি ও কৃষিপণ্য। এছাড়া বরমী বাজার এ অঞ্চলের ব্যবসায় উল্লেখযোগ্য ভুমিকা পালন করে থাকে। বরমী বাজারে বেশ কিছু ক্ষুদ্র ও কুটির শিল্প প্রতিষ্ঠান পরিচালিত হয়ে আসছে। এছাড়া এ অঞ্চলে অতি সম্প্রতি মৎস্যচাষ ও পোলট্রি ফার্ম গড়ে উঠেছে যা জাতীয় অর্থনীতিতে ভূমিকা পালন করে চলেছে।


title: বরমী ইউনিয়ন

text: অত্র ইউনিয়নে ৭ টি রাষ্টায়ত্ব ব্যাংকের শাখা রয়েছে। এগুলো হলো: ১। সোনালী ব্যাংক লিঃ, ২। অগ্রণী ব্যাংক লিঃ, ৩। গ্রামীণ ব্যাংক লিঃ, ৪। ব্র্যাক ব্যাংক লিঃ, ৫। মেঘনা ব্যাংক লিঃ, ৬। মিচু্য়্যাল ট্রাষ্ট ব্যাংক লিঃ, ৭। আল আরাফা ইসলামী ব্যাংক লিঃ।


title: বরমী ইউনিয়ন

text: এছাড়াও রয়েছে ৪ টি বীমা প্রতিষ্ঠানের কার্যক্রম (১। ন্যশনাল লাইল ইনস্যুরেন্স কোম্পানী লিঃ। ২। সান লাইফ ইনস্যুরেন্স কোম্পানী লিঃ। ৩। মেঘনা লাইফ ইনস্যুরেন্স কোম্পানী লিঃ। ৪। আল- আরাফা ইসলামী ইনস্যুরেন্স কোম্পানী লিঃ।) এবং অব্যাহত রয়েছে ৬টি এনজিও'র অর্থনৈতিক কার্যক্রম (১। ব্র্যাক বিডিপি ২। এস.এস.এস ৩। পদক্ষেপ মানবিক উন্নয়ন কেন্দ্র। ৪। দিশারী ৫। আশা ৬। প্লান বাংলাদেশ)


title: বরমী ইউনিয়ন

text: বরমী ইউনিয়নে প্রায় ৬৭টি মসজিদ রয়েছে, যার অধিকাংশই পাকা। এছাড়া ২টি মন্দির (০১। বরমী বাজার পালবাড়ী মন্দির ০২। বরমী বাজার আখড়া মন্দির); ৩০টি ঈদগাহ মাঠ; ৬টি এতিমখানা (০১। বরমী জামিয়া আনওয়ারিয়া মাদ্রাসা এতিমখানা। ০২। বরকুল এমদাদুল উলুম কওমি মহিলা মাদ্রাসা এতিমখানা। ০৩। ছিটপাড়া কাদিরাবাড়ী এতিমখানা। ০৪। ছিটপাড়া মুন্সীবাড়ী এতিমখানা। ০৫। বরামা রফিক প্রধানের বাড়ী এতিমখানা। ০৬। সাতখামাইর এতিমখানা।); ২টি মাজার রয়েছে।


title: বিজ্ঞান ও প্রযুক্তি মন্ত্রণালয় (বাংলাদেশ)

text: বিজ্ঞান ও প্রযুক্তি মন্ত্রণালয় বাংলাদেশ সরকারের বিজ্ঞান ও প্রযুক্তি বিষয়ক কাজকর্ম দেখাশোনা ও সমন্বয় করে থাকে।


text: বিজ্ঞান ও প্রযুক্তি মন্ত্রণালয়ের প্রধান কাজ হল, বিজ্ঞান ও প্রযুক্তির গবেষণা, উন্নয়ন, সম্প্রসারণ ও সফল ব্যবহারের মাধ্যমে দেশের আর্থ-সামাজিক উন্নতি সাধন করা।


title: বাংলাদেশ কম্পিউটার কাউন্সিল

text: বাংলাদেশ কম্পিউটার কাউন্সিল BCC বাংলাদেশের কম্পিউটার ও তথ্য প্রযুক্তি বিষয়ক নিয়ন্ত্রক সংস্থা। এটি বাংলাদেশের তথ্য ও যোগাযোগ প্রযুক্তি অধিদপ্তরের অধীনে একটি স্বায়ত্বশাসিত সংস্থা। দেশের কম্পিউটার ও তথ্য প্রযুক্তি খাতের কার্যকর এবং পদ্ধতিগত বৃদ্ধি নিশ্চিতকরনে নীতি প্রণয়ন বিসিসির প্রধান কাজ।


title: বাংলাদেশ কম্পিউটার কাউন্সিল

text: বাংলাদেশ কম্পিউটার কাউন্সিল আইসিটি বিভাগ, তথ্য ও যোগাযোগ প্রযুক্তি মন্ত্রলায়ের অধীনে একটি সংবিধিবদ্ধ সংস্থা। এটি স্থাপিত হয় জাতীয় সংসদে পাস করা আইনে (Act No IX of 1990)।


title: বাংলাদেশ কম্পিউটার কাউন্সিল

text: বিসিসি গঠনের প্রধান উদ্দেশ্য হচ্ছে তথ্য প্রযুক্তি খাতের কার্যকরী ব্যবহার ও সম্প্রসারণ নিশ্চিত করার জন্য। এই উদ্দেশ্য বিসিসি শুরু থেকেই বিভিন্ন নীতিমালা তৈরি ও এর প্রয়োগ করে যাচ্ছে। নিচে বিভিন্ন কার্যক্রম তুলে ধরা হল -


title: বাংলাদেশ কম্পিউটার কাউন্সিল

text:
১. উপদেষ্টা পরিষেবা
বিসিসি সরকারের সংস্থা হিসাবে সরকারী বিভিন্ন প্রতিষ্ঠানে কম্পিউটারিকরণ সম্পর্কিত বিষয়ে পরামর্শ দিয়ে যাচ্ছে। এটি ১৯৯০- ৯১ থেকে ২০০৫-০৬ সাল পর্যন্ত ১৪০ টি সরকারী প্রতিষ্ঠানকে কম্পিউটারিকরণ সম্পর্কিত বিষয়ে অবদান রেখেছে। এর মধ্যে আছে মন্ত্রনালয়, পরিদপ্তর, প্রকল্প, স্বায়িত্বশাসিত সংস্থা, বিদ্যালয়, কলেজ এবং বিভিন্ন সংস্থা।


title: বাংলাদেশ কম্পিউটার কাউন্সিল

text:
২. আইটি - বিষয়ক প্রশিক্ষণ কোর্স
কম্পিউটার সম্পর্কিত প্রশিক্ষণের মাধ্যমে তথ্য প্রযুক্তি বিষয়ে দক্ষ জনশক্তি তৈরিতে গুরুত্বপূর্ণ ভূমিকা পালন করছে। বিসিসির কাজের মধ্যে প্রশিক্ষণ অন্যতম। বিসিসি প্রশিক্ষকদের প্রশিক্ষণ দিয়ে থাকে। এছাড়া, বিভিন্ন সংস্থার কর্মকর্তাদের প্রশিক্ষণ দিয়ে থাকে।


title: বাংলাদেশ কম্পিউটার কাউন্সিল

text: ৩. উন্নয়ন প্রকল্প গ্রহণ ও বাস্তবায়ন


title: গুরুসদয় দত্ত

text: গুরুসদয় দত্ত ছিলেন একজন সরকারি কর্মচারী, লোক সাহিত্য গবেষক এবং লেখক। তিনি ব্রতচারী আন্দোলনের প্রতিষ্ঠাতা হিসেবে বহুল পরিচিত।


title: গুরুসদয় দত্ত

text:
গুরুসদয় দত্ত ১৮৮২ সালে সিলেট জেলার জকিগঞ্জ উপজেলার (তৎকালীন করিমগঞ্জ মহকুমা) বিরশ্রী গ্রামে জন্মগ্রহণ করেন।
তার পিতা রামকৃষ্ণ দত্ত চৌধুরী ছিলেন সম্ভ্রান্ত জমিদার। গুরুসদয় দত্ত নিজে পারিবারিক উপাধি "চৌধুরী" ব্যবহার করতেন না।


title: গুরুসদয় দত্ত

text: গুরুসদয় দত্তের শিক্ষাজীবন শুরু হয় সিলেট জেলার জকিগঞ্জ উপজেলার বিরশ্রী গ্রামের মাইনর স্কুলে। তারপর তিনি সিলেট শহরের ইংরেজী মাধ্যম স্কুলে ভর্তি হন। এ স্কুল থেকে ১৮৯৯ সালে তিনি এন্ট্রান্স পরীক্ষা দেন। মেধানুসারে তিনি আসাম প্রদেশে প্রথম স্থান লাভ করেন। ১৯০১ সালে তিনি এফ. এ পরীক্ষা দেন এবং মেধানুসারে প্রথম স্থান অর্জন করেন। এরপর তিনি বিলাত গমন করেন। ১৯০৪ সালে তিনি আই. সি. এস পরীক্ষায় উত্তীর্ণ হন এবং মেধা তালিকায় সপ্তম স্থান অধিকার করেন।


title: গুরুসদয় দত্ত

text: ১৯৪০ সালের অক্টোবর মাসে তিনি চাকরি থেকে অবসর গ্রহণ করেন। অক্লান্ত পরিশ্রমে এবং দুরারোগ্য কর্কট রোগের কারণে তাঁর স্বাস্থ্য খারাপ হতে থাকে। উক্ত সালের ২৫ মে তারিখে তিনি মৃত্যুবরণ করেন।


title: গুরুসদয় দত্ত

text: গুরুসদয় দত্ত বিভিন্ন সময় অসংখ্য গ্রন্থ রচনা ও প্রকাশ করেছিলেন, যেগুলো বর্তমানে দুর্লভ। তাঁর রচিত কিছু গুরুত্বপূর্ণ বইয়ের তালিকা নিচে উল্লেখ করা হলোঃ


title: গুরুসদয় দত্ত

text:
"মূল নিবন্ধ: ব্রতচারী আন্দোলন"
গুরুসদয় দত্ত মূলত ব্রতচারী আন্দোলনের প্রতিষ্ঠাতা হিসেবে সবচেয়ে বেশী পরিচিতি লাভ করেন। ব্রতচারীদের মধ্যে তিনি প্রবর্তক জী নামে খ্যাত ছিলেন। ব্রতচারীদের অভিবাদন ভঙ্গি, বেশ, মাতৃভাষা প্রীতি, স্বাস্থ্যজ্ঞান, সত্যনিষ্ঠা, সংযম, প্রফুল্লভাব, অধ্যবসায়, আত্মনির্ভরতা খুব জনপ্রিয়তা লাভ করে। কবিগুরু রবীন্দ্রনাথ ঠাকুরসহ তৎকালীন সময়ের অনেক বিখ্যাত ব্যক্তিবর্গ গুরু সদয় দত্ত প্রতিষ্ঠিত ব্রতচারী আন্দোলনের সাথে যুক্ত হন।


title: অট্টো ওয়ারবুর্গ

text: অট্টো হাইনরিখ ওয়ারবুর্গ একজন জার্মান শারীরতত্ত্ববিদ এবং ডাক্তার। তিনি ১৯৩১ সালে চিকিৎসাবিজ্ঞানে নোবেল পুরস্কার লাভ করেন।


title: অট্টো ওয়ারবুর্গ

text: ওয়ারবুর্গ হামবোল্ড ইউনিভার্সিটি অব বার্লিন থেকে ১৯০৬ সালে ডক্টর অব কেমিস্ট্রি ডিগ্রি লাভ করেন। তিনি হাইডেলবার্গ বিশ্ববিদ্যালয় থেকে ১৯১১ সালে ডক্টর অব মেডিসিন ডিগ্রি লাভ করেন। তিনি ১৯১৮ সালে কাইজার উইলহেল্ম ইন্সটিটিউট ফর বায়োলজি এর অধ্যাপক হিসেবে নিযুক্ত হন।


title: ফকিহ

text:
ফকিহ (বহুবচন ফুকাহা) () ইসলাম ধর্মে ব্যবহৃত একটি উপাধি। ফকিহ বলতে ফিকহ শাস্ত্রে পন্ডিতকে বোঝায়। অর্থাৎ যিনি ইসলামি আইন বা ফিকহে বিশেষজ্ঞ তাকে ফকিহ বলা হয়।
ফকিক শব্দটি ফিকহ থেকে এসেছে। শব্দটি আক্ষরিক অর্থে "আইনবিদ" বা "জুরিস্ট" হিসেবে ব্যবহার করা যায়।
ফকিহ হওয়ার জন্য ফিকহ শাস্ত্র জানা থাকতে হয়।


title: তাকলিদ

text: তাকলিদ ( "তাক্-লিদ্") একটি ইসলামি আইনি পরিভাষা। এ শব্দটি () থেকে এসেছে যার অর্থ কণ্ঠহার বা রশি। যেমন বলা হয় قلد البعير সে উটের গলায় রশি বেধেছে। আরবিয় ডিকশনারি অনুযায়ী কোন ব্যক্তির কথা বিনা প্রমাণে মানার নাম তাকলিদ। তাকলিদ পারিভাষিক অর্থে বর্তমানে বোঝায় মুজতাহিদের কথা বিনা দলিলে অনুসরণ করা। যে ব্যক্তি তাকলিদ করে তাকে মুকাল্লিদ বলা হয়। কোনো ব্যক্তি যখন সরাসরি কুরআন-হাদীস থেকে বিধি-বিধান জানার মত জ্ঞান রাখেন না তখন কোনো মুজতাহিদের মতের অনুসরণ করেন অর্থাৎ তাকলিদ করেন। যে সকল বিষয় না জানলে তাকলিদ করতে হয় সেগুলো হল - কুরআনের আয়াত, হাদীস, হাদিস সহিহ ও দুর্বল হওয়া সম্পর্কে, হাদিসের সনদ ও রাবীদের পরিচয়, নাসেখ (রহিতকারী), মানসুখ (রহিত) ও ইজমা (ঐক্যমত) সংঘটিত হওয়া বিষয়গুলো, তাখসিস (সীমাবদ্ধকরণ), তাকয়িদ (শর্তযুক্ত করণ) ইত্যাদি দলিলগুলো, শব্দের অর্থ নির্ণয়ের সাথে সংশ্লিষ্ট আরবী ভাষা ও উসুলুল ফিকহ ইত্যাদি। তাকলিদ সাধারণত সেসকল বিধানের ক্ষেত্রেই করা হয় যেগুলো বাহ্যত অস্পষ্ট, দুর্বোধ্য, ব্যাখ্যাযোগ্য এবং গবেষণালব্ধ। এর বিপরীতে যেসব বিধান দ্ব্যর্থতাহীন, সুস্পষ্ট ও অকাট্য, সে সকল বিষয় বা বিধানের ক্ষেত্রে তাকলিদ করার প্রয়োজন পড়ে না। বর্তমানে মুসলিমদের মধ্যে চারটি প্রধান মাজহাব রয়েছে। এগুলো হল হানাফি, শাফি, মালিকি, হাম্বলি। এগুলোর প্রত্যেকটি পৃথক চারজন মুজতাহিদের নামে নামকরণ করা হয়েছে। মাযহাবের অনুসরণ বলতে উক্ত মাযহাবগুলোর মুজতাহিদদের মতের অনুসরণ বুঝানো হয়। সাধারণভাবে এই চারটি মাযহাবের যেকোনো একটির অনুসরণ করা হয়। অবশ্য কেউ যদি জ্ঞান অর্জন করে মুজতাহিদ স্তরে পৌঁছুতে পারেন তাহলে তিনি কারো তাকলিদ না করে সরাসরি নিজে কুরআন হাদীস থেকে বিধান আহরণ করে চলতে পারবেন এবং তখন অন্য সাধারণ মানুষরা তাকে অনুসরণ করতে পারবে। সাধারণ মানুষদেরকে নিজের মাজহাব বাদ দিয়ে ইচ্ছেমত অন্য মাজহাবের মতামত গ্রহণ করতে নিষেধ করা হয়, তবে দলীল-প্রমাণের ভিত্তিতে অন্য মাজহাব সঠিক মনে হলে সেক্ষেত্রে ভিন্ন মাযহাবের মতামত গ্রহণ করতে বলা হয়। এই তাকলীদি পদ্ধতির সূচনা হয় ৪০০ হিজরীর পরে বিশেষজ্ঞরা এই মত দিয়েছেন।


title: ব্রায়ান ভিটোরি

text: ব্রায়ান ভিটালিস ভিটোরি (জন্ম: ২২ ফেব্রুয়ারি, ১৯৯০) মাসভিঙ্গো এলাকায় জন্মগ্রহণকারী জিম্বাবুয়ের উদীয়মান টেস্ট ক্রিকেটার। বর্তমানে তিনি জিম্বাবুয়ে জাতীয় ক্রিকেট দলের পক্ষে টেস্ট ও একদিনের আন্তর্জাতিকে খেলছেন। এছাড়াও ঘরোয়া ক্রিকেটে মাসভিঙ্গো, সেন্ট্রালস, সাউদার্ন রক্স ও সাউদার্নসের পক্ষে খেলেছেন।


title: ব্রায়ান ভিটোরি

text: ২০০৫-০৬ মৌসুমে ফেইদওয়্যার ক্লোদিং আন্তঃপ্রাদেশিক প্রতিযোগিতায় মাসভিঙ্গো দলের পক্ষে লিস্ট এ ক্রিকেটে তার অভিষেক ঘটে। মাসভিঙ্গোর তিন খেলাতেই অংশ নিয়ে ১২.০০ গড়ে তিনি তিন উইকেট পান। ২০০৭-০৮ মৌসুমে সাউদার্নসের পক্ষে খেলেন ও প্রথমবারের মতো জিম্বাবুয়ের ক্রিকেটের পুণঃগঠনের পর লোগান কাপে অংশ নেন। এপ্রিল, ২০০৮ সালে ইস্টার্নসের বিপক্ষে সাউদার্নের হয়ে প্রথম-শ্রেণীর ক্রিকেটে অভিষিক্ত হন তিনি। ইস্টার্নসের একমাত্র ইনিংসে তিনি ২/৩৭ লাভ করেন। এছাড়াও তিনি প্রথমবারের মতো ওয়াস্টার্নসের বিপক্ষে টুয়েন্টি২০ খেলায় অংশ নিয়ে ১/১৪ ও তিন রান সংগ্রহ করেন।


title: ব্রায়ান ভিটোরি

text: বাংলাদেশের বিপক্ষে হারারে স্পোর্টস ক্লাবে তার টেস্ট ক্রিকেটে অভিষেক ঘটে। প্রথম ইনিংসেই তিনি ৪/৬৬ নেন ও ৪ আগস্ট, ২০১১ তারিখে পাঁচ উইকেট লাভ করেন। একই মাঠে ১২ আগস্ট, ২০১১ তারিখে বাংলাদেশের বিপক্ষে অভিষেক ওডিআইয়ে তিনি ৫/৩০ পান। এ বোলিং পরিসংখ্যানটি অভিষেকে যে-কোন জিম্বাবুয়ের খেলোয়াড়দের মধ্যে সেরা বোলিং ও সর্বোপরি ষষ্ঠ সেরা বোলিং পরিসংখ্যান। পরের খেলায়ও তিনি ৫/২০ পান। এরফলে একমাত্র ওডিআই খেলোয়াড় হিসেবে প্রথম দুই খেলাতেই পাঁচ উইকেট লাভের গৌরব অর্জন করেন তিনি। উভয় খেলাতেই তিনি ম্যান অব দ্য ম্যাচের পুরস্কার পান।


title: ব্রায়ান ভিটোরি

text: কিন্তু ২০১১-১২ মৌসুমে সফরকারী পাকিস্তানের বিপক্ষে তার বোলিং ছিল অত্যন্ত দূর্বলমানের ও সাদাসিদে ধরনের। তার বলগুলোকে পাকিস্তানি ব্যাটসম্যানেরা কভার ড্রাইভ ও পুল শটে ব্যতিব্যস্ত রাখে। একমাত্র টেস্টে তার বোলিং পরিসংখ্যান ছিল ০/১০৩ ও ০/১৫ এবং ওডিআইয়ে ০/৪৩ ও ১/৬২।


'জাম-দ্ব্যাংস-ম্খ্যেন-ব্র্ত্সে'-দ্বাং-পো () (১৮২০-১৮৯২) তিব্বতী বৌদ্ধধর্মের সা-স্ক্যা ধর্মসম্প্রদায়ের একজন বিখ্যাত পণ্ডিত ছিলেন।


'জাম-দ্ব্যাংস-ম্খ্যেন-ব্র্ত্সে'-দ্বাং-পো ১৮২০ খ্রিষ্টাব্দে তিব্বতের গ্তের-ক্লুং () উপত্যকায় অবস্থিত দিল-ম্গো () নামক স্থানে শিং-খাম্স-স্গা () পরিবারগোষ্ঠীতে জন্মগ্রহণ করেন। তাঁর পিতার নাম ছিল রিন-ছেন-র্নাম-র্গ্যাল () এবং মাতার নাম ছিল ব্সোদ-নাম্স-'ত্শো ()। জন্মের পর শার-ছেন-রিন-ছেন-মি-'গ্যুর-র্গ্যাল-ম্ত্শান () নামক এক বৌদ্ধ লামা তাঁর নাম রাখেন রিন-ছেন-দ্বাং-র্গ্যাল ()। পরে তাঁর পিতা তাঁর নাম রাখেন ত্শে-রিং-দোন-গ্রুব ()। তাঁর স্কাল-ব্জাং-র্দো-র্জে () এবং 'গ্যুর-মেদ-দোন-গ্রুব () নামক দুইজন ভাই ছিল।


স্দে-দ্গে রাজসভার ধর্মগুরু ব্যাম্স-পা-কুন-দ্গা'-বস্তান-'দ্জিন () চার বছর বয়স হলে ত্শে-রিং-দোন-গ্রুবকে দীক্ষা দেন এবং বারো বছর বয়স হলে তাঁকে ব্যাম্স-পা-নাম-ম্খা'-'ছি-মেদ () নামক চুয়াল্লিশতম ঙ্গোর-ছেনের পুনর্জন্ম রূপে চিহ্নিত করে তাঁর নতুন নাম রাখেন 'জাম-দ্ব্যাংস-ম্খ্যেন-ব্র্ত্সে'-দ্বাং-পো-কুন-দ্গা'-ব্স্তান-পা'ই-র্গ্যাল-ম্ত্শান-দ্পাল-ব্জাং-পো ()। কুড়ি বছর বয়সে তিনি থার-র্ত্সে বৌদ্ধবিহার ও ঙ্গোর-এ-বাম-ছোস-ল্দান বৌদ্ধবিহারে চক্রসম্বর ও হেবজ্র তন্ত্র সম্বন্ধে শিক্ষালাভ করেন। একুশ বছর বয়সে মিন্দ্রোলিং বৌদ্ধবিহারে তিনি শিক্ষাল্কাভ করেন। এই সময় তিনি 'জিগ্স-মেদ-র্গ্যাল-বা'ই-ম্যু-গু () নামক ভিক্ষুর নিকট ক্লোং-ছেন-স্ন্যিং-থিগ তত্ত্ব এবং ঝে-ছেন-দ্বোন-স্প্রুল-'গ্যুর-মেদ-ম্থু-স্তোব্স-র্নাম-র্গ্যাল () নামক ভিক্ষুর নিকট মায়াজাল তত্ত্ব সম্বন্ধে শিক্ষালাভ করেন। এছাড়া র্গ্যাল-স্রাস-গ্ঝান-ফান-ম্থা'-য়াস-'ওদ-জের (), মি-'গ্যুর-নাম-ম্খা'ই-র্দো-র্জে (), পে-মা-ব্দুদ-'দুল-দ্বাং-ফ্যুগ (), র্দো-র্জে-রিন-ছেন (), ব্যাম্স-পা-কুন-দ্গা'-ব্স্তান-'দ্জিন () প্রভৃতি বিখ্যাত বৌদ্ধ লামারা তাঁর শিক্ষক ছিলেন।


১৮৫৯ খ্রিষ্টাব্দ থেকে ম্ছোগ-গ্যুর-গ্লিং-পা, ব্লো-গ্রোস-ম্থা'-য়াস এবং 'জাম-দ্ব্যাংস-ম্খ্যেন-ব্র্ত্সে'-দ্বাং-পো এই তিন বিখ্যাত লামা স্দে-দ্গে রাজ্যে ব্যাপকভাবে ধর্মীয় কর্মকাণ্ডে জড়িয়ে পড়েন, যা ইতিহাসে ম্খ্যেন-কোং-ম্ছোগ-স্দে-গ্সুম () নামে পরিচিত। এই তিন লামা একসাথে বেশ কিছু লক্কায়িত সম্পদের আবিষ্কার, বিশ্লেষণ ও প্রকাশনার ব্যবস্থা করেন। তাঁর রাজ্যের শান্তির জন্য বিভিন্ন স্থানে ধর্মীয় আচার অনুষ্ঠানের ব্যবস্থা করেন। তাঁরা খ্রো উপত্যকায় একটি নতুন বৌদ্ধবিহার স্থাপন করতে চাইলেও রাজ্যের সা-স্ক্যা ধর্মসম্প্রদায়ভুক্ত লামাদের বিরোধিতায় ব্যর্থ হন। ন্যাগ-রোং অঞ্চলের শাসক ম্গোন-পো-র্নাম-র্গ্যাল () দ্বারা স্দে-দ্গে রাজ্য অবরোধ হওয়ার পর তাঁরা যুদ্ধে বিধ্স্ত রাজ্যের ধর্মীয় গ্রন্থের প্রকাশনীটিকে পুনরায় চালু করার ব্যবস্থা করেন।


১৮৭০ খ্রিষ্টাব্দে ম্ছোগ-গ্যুর-গ্লিং-পা মৃত্যুবরণ করলে 'জাম-দ্ব্যাংস-ম্খ্যেন-ব্র্ত্সে'-দ্বাং-পো তাঁর একটি সংক্ষিপ্ত জীবনী রচনা করেন। এছাড়া তিনি সা-স্ক্যা ধর্মসম্প্রদায়ের সাধনা পদ্ধতির ওপর স্গ্রুব-থাব্স-কুন-ব্তুস () নামক একটি গ্রন্থ রচনা করেন। এছাড়া তিনি লাম-'ব্রাস-স্লোব-ব্শাদ () তত্ত্বের ওপর সতেরো খন্ড গ্রন্থ রচনা করেন। তিনি দ্বুস-গ্ত্সাং-গ্নাস-য়িগ () নামক তিব্বতের ধর্মস্থানগুলির একটি ভ্রমণ নির্দেশিকা রচনা করেন।


title: বেভান কংডন

text: বেভান আর্নেস্ট কংডন, ওবিই (; জন্ম: ১১ ফেব্রুয়ারি, ১৯৩৮) তাসমান অঞ্চলের মোতুয়েকায় জন্মগ্রহণকারী নিউজিল্যান্ডের প্রথিতযশা আন্তর্জাতিক ক্রিকেটার ছিলেন। এছাড়াও দলের অধিনায়কের দায়িত্বে ছিলেন তিনি। নিউজিল্যান্ড ক্রিকেট দলের অন্যতম সদস্য বেভান কংডন মূলতঃ অল-রাউন্ডারের ভূমিকা পালন করতেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি, সেন্ট্রাল ডিস্ট্রিক্টস, ওতাগো এবং ওয়েলিংটন দলের পক্ষে খেলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ের পারদর্শী ছিলেন।


title: বেভান কংডন

text: ১৯৬৫ থেকে ১৯৭৮ সালের মধ্যে তিনি ৬১টি টেস্ট খেলায় অংশগ্রহণ করেন। এছাড়াও তিনি ১৯৭২ থেকে ১৯৭৪ সময়কালে টেস্ট ও একদিনের আন্তর্জাতিক দলের অধিনায়ক ছিলেন। তাঁর নেতৃত্বে মার্চ, ১৯৭৪ সালে নিউজিল্যান্ড দল প্রথমবারের মতো অস্ট্রেলিয়ার বিপক্ষে টেস্ট জয়ের স্বাদ আস্বাদন করে।


title: বেভান কংডন

text: ১৩ বছর টেস্ট ক্রিকেটে সম্পৃক্ত ছিলেন। কৌশলগতভাবে অসাধারণ শক্তিমত্তার অধিকারের পাশাপাশি বেশ মনোযোগী ছিলেন। সচরাচর টেস্টে তিন নম্বর অবস্থানে থেকে ব্যাটিংয়ে নামতেন। ১৯৭৩ সালে ইংল্যান্ড সফরে তাঁর সফলতম ক্রীড়াজীবন অতিবাহিত হয়। উপর্যুপরি দুই টেস্টে - ট্রেন্ট ব্রিজে ১৭৬ ও লর্ডসে ১৭৫ করেন। তবে প্রয়োজনে নিজেকে আরও সংযত করে রাখতেন। এ বছরই লর্ডসে ইংল্যান্ডের বিপক্ষে স্মরণীয় পরাজয়ে বেশ কিছু ক্যাচ তালুবন্দী করতে ব্যর্থ হয়েছিলেন। ঐ ইনিংসটিতে বেভান কংডন বেশ সাহসিকতার পরিচয় দেন। জন স্নো’র বাউন্সারে তাঁর মুখে আঘাত লাগে।


title: বেভান কংডন

text: ট্রেন্ট ব্রিজে ৪র্থ ইনিংসে জয়ের লক্ষ্যমাত্রা ৪৭৯ ধার্য্য করার পর তাঁর দল মাত্র ৩৮ রানের ব্যবধানে পরাভূত হয়। ঐ সময়ে পরাজয়বরণকারী দলের সর্বোচ্চ রানের লক্ষ্যমাত্রার রেকর্ড ধারণ করা হয়। লর্ডসে নিউজিল্যান্ড ঐ সময়ে তাদের সর্বোচ্চ ৫৫১ রান তোলে।


title: বেভান কংডন

text: ১৭ জুলাই, ১৯৭৮ তারিখে তিনি তাঁর সর্বশেষ একদিনের আন্তর্জাতিকে অংশ নেন। একদিনের আন্তর্জাতিকে ইতিহাসে কংডনসহ রিকি পন্টিং, রবি শাস্ত্রী, জ্যাক ক্যালিস, তিলকরত্নে দিলশান ও কেভিন পিটারসন - এ ছয়জন অধিনায়কের একজন হিসেবে সর্বশেষ ওডিআইয়ে সেঞ্চুরি করেন। ম্যানচেস্টারে অনুষ্ঠিত এ খেলায় তিনি ইংল্যান্ডের বিপক্ষে তাঁর একমাত্র সেঞ্চুরি করেন।


title: বেভান কংডন

text: সর্বমোট ১৭ টেস্টে নিউজিল্যান্ড দলের অধিনায়কের দায়িত্বে ছিলেন। তন্মধ্যে একটিমাত্র টেস্টে তাঁর দল জয় পেলেও তা স্মরণীয় হয়ে থাকবে। মার্চ, ১৯৭৪ সালে ক্রাইস্টচার্চে অনুষ্ঠিত টেস্টে টসে জয়ী হয়ে অস্ট্রেলিয়াকে ব্যাটিংয়ের জন্য আমন্ত্রণ জানান। প্রথম ইনিংসে মিডিয়াম পেস বোলিং করে তিন উইকেট দখল করেন। তন্মধ্যে গ্রেগ চ্যাপেল ও রডনি মার্শের ন্যায় ব্যাটসম্যান ছিল। খেলায় নিউজিল্যান্ড পাঁচ উইকেটের নাটকীয় জয় পায়। সমগ্র খেলোয়াড়ী জীবনে ৫৯ টেস্ট উইকেট পান ৩৬.৫০ গড়ে।


title: বেভান কংডন

text: ১৯৭২ সালে কিউই দলের ব্যর্থ ওয়েস্ট ইন্ডিজ সফরের প্রেক্ষিতে গ্রাহাম ডাউলিংয়ের কাছ থেকে দলের দায়িত্বভার তাঁর উপর অর্পণ করা হয়। ব্যাটিংয়ের পাশাপাশি চমৎকারভাবে ফিল্ডিং করাসহ উভয়ভাবেই মিডিয়াম পেস বোলিংয়ে সুইং করানোয় দক্ষতার প্রকাশ ঘটিয়েছেন। অনেকের ন্যায় তিনিও অধিনায়কত্ব থেকে নিজ নাম প্রত্যাহার করে ব্যাটিংয়ে মনোনিবেশ ঘটান।


title: বেভান কংডন

text: ১৯৭৫ সালে প্রথম নিউজিল্যান্ডীয় ব্যাটসম্যান হিসেবে বেসিন রিজার্ভে ওডিআই সেঞ্চুরি করেন। পরবর্তীতে দীর্ঘ ৪৩ বছর পর ৬ জানুয়ারি, ২০১৮ তারিখে পাকিস্তানের বিপক্ষে কেন উইলিয়ামসন দ্বিতীয় নিউজিল্যান্ডীয় হিসেবে সেঞ্চুরিটি করেন।


title: বেভান কংডন

text: একদিনের আন্তর্জাতিকেও চমৎকার রেকর্ড রয়েছে তাঁর। ১১ খেলায় অংশ নিয়ে দুইটি অর্ধ-শতরান ও একটি শতরানের ইনিংস খেলে ৫৬.৩৩ গড়ে রান তুলেন। এ পরিসংখ্যানটি কমপক্ষে ১০ ইনিংসে অংশগ্রহণকারী নিউজিল্যান্ডীয় ক্রিকেটারদের মধ্যে অদ্যাবধি সেরা রেকর্ডরূপে বিবেচিত হয়ে আসছে। তাঁর স্ট্রাইক রেটও অসামান্য। ৭১.৬১ স্ট্রাইক রেটের আশ্চর্যজনক পরিসংখ্যানটি সীমিত ওভারের ক্রিকেটের সূচনালগ্নে ঘটেছিল।


title: বেভান কংডন

text: ১৯৭৪ উইজডেন কর্তৃক বর্ষসেরা ক্রিকেটারের সম্মানে ভূষিত হন এ ক্রিকেটার। এছাড়াও, ক্রিকেট খেলায় অসামান্য অবদান রাখায় তিনি অর্ডার অব মেরিট উপাধিতে ভূষিত হন।


title: বেভান কংডন

text: নিউজিল্যান্ডের ক্রিকেট ইতিহাসে তাঁকে অন্যতম সেরা অল-রাউন্ডারদের একজনরূপে গণ্য করা হয়। খেলার মাঠে ও মাঠের বাইরে তিনি পেশাদার বৈশিষ্ট্য বজায় রেখেছেন। তাঁর অধিনায়কত্বের সময়কালে নিউজিল্যান্ড দল পরাজয়ের বৃত্ত থেকে বেরিয়ে আসতে শুরু করে।


title: বেভান কংডন

text: ব্যক্তিগত জীবনে বিবাহিত বেভান কংডন শার্লি নাম্নী এক রমণীর পাণিগ্রহণ করেন। অ্যালি ও স্যান্ডি নাম্নী দুই কন্যা এবং ম্যাথু, জসুয়া, লিলি ও রিভস নামীয় নাতি ছিল তাঁর।


title: বেভান কংডন

text: ৮০তম জন্মদিন উদযাপনের মাত্র একদিন পূর্বে ১০ ফেব্রুয়ারি, ২০১৮ তারিখে তাঁর দেহাবসান ঘটে। দীর্ঘদিন অসুস্থ থাকার পর অকল্যান্ডে তিনি মৃত্যুবরণ করেন।


title: বেভান কংডন

text: বেভান কংডন তাঁর সমগ্র খেলোয়াড়ী জীবনে সাতটি টেস্ট ও একটি ওডিআই শতরান করতে পেরেছেন।


title: বড় লজ্জাবতী

text: বড় লজ্জাবতী বা শিয়াকাঁটা বা কুচিকাঁটা (), ("Mimosa rubicaulis") হচ্ছে Fabaceae পরিবারের মিমোসোডি উপপরিবারের গাছ। পাতা-দ্বিপক্ষল যৌগিক। প্রতি পাতায় ৮-১২ জোড়া পিনা এবং প্রত্যেক পিনায় ১৬-২০ জোড়া পিনিউল থাকে। জুন থেকে ফুল ফোটা শুরু হয়ে শেষ হয় অক্টোবর মাসে। বড় লজ্জাবতীর ফলগুলো চ্যাপ্টা, বাঁকা-লম্বাটে, ৮-১৩ সেন্টিমিটার, এতে ৪-১০ টি বীজ থাকে। পরিপক্ক ফল কতগুলো খণ্ডে বিভক্ত হয়, প্রতি খণ্ডে ১টি করে বীজ থাকে।


ডোরেমন: নোবিতা'স দ্য লেজেন্ড অফ দ্য সান কিং হলো "ডোরেমন" মাঙ্গা ধারাবাহিকের উপর ভিত্তি করে নির্মিত একটি জাপানি কম্পিউটার অ্যানিমেটেড চলচ্চিত্র। ২০০০ সালের ৪ মার্চে চলচ্চিত্রটি জাপানে প্রিমিয়ার হয়েছিলো।


title: ডোরেমন: নোবিতা'স দ্য লেজেন্ড অফ দ্য সান কিং

text: ডোরেমন এবং নোবিতা প্রাচীন সূর্যের রাজ্যে যায়। সেখানে গিয়ে সূর্যের রাজ্যের রাজকুমারের সাথে দেখা করে। তার নাম টিইয়ো। সে পুরোপুরি নোবিতার মতো দেখতে। নোবিতা ও সে নিজেদের মধ্যে অদল বদল করে নেয়। ডোরেমনের দারুণ গ্যাজেটে সে আকৃষ্ট হয়। তার রাজ্যের একজন ডেভিলকে হারাতে ডোরেমন তাকে সাহায্য করে। রাজকুমারের মাকে এবং রাজপ্রাসাদের একটি মেয়েকে ঐ ডেভিল যাদু করে অাটকে রেখেছে। পরবর্তীতে বিভিন্ন দুঃসাহসিক অভিযানের মাধ্যমে নোবিতা, তার বন্ধুরা এবং রাজকুমার তাদেরকে উদ্ধার করে।


title: মুফতি

text: মুফতি (আরবি: مفتي) হলেন একজন ইসলামি পন্ডিত যিনি ইসলামি আইনশাস্ত্রের বিশদ ব্যাখ্যা এবং ইসলামের আলোকে বিভিন্ন ফতোয়া প্রদান করেন।


title: মুফতি

text: একজন ব্যক্তি মুফতি হতে গেলে প্রধানত কয়েকটি ধাপে যোগ্য হতে হয় এবং এই যোগ্যতা ইসলামি পন্ডিতদের দ্বার নিশ্চিতকৃত হতে হয়। তাকে নিন্মোক্ত জিনিসসমূহ জানতে হয় একা প্রমাণের জন্য যে সে ফতোয়া দেওয়ার যোগ্য:


title: বাংলাদেশের স্থল বন্দরসমূহের তালিকা

text: এই তালিকাটি বাংলাদেশের স্থল বন্দরসমুহের অবস্থানসহ তথ্য নির্দেশ করছে।


title: মুজাদ্দিদ

text: মুজাদ্দিদ (আরবি:مجدد) শব্দের অর্থ সংস্কারক। প্রতি হিজরী শতাব্দিতে মুসলিম সমাজ সংস্কার, মুসলমানদের মধ্যে অনুপ্রবেশকৃত অনৈসলামিক রীতির মূলোৎপাটন এবং ইসলামের প্রকৃত আদর্শ পুনঃপ্রতিষ্ঠিত করার জন্য আবির্ভূত হন।


title: মুজাদ্দিদ

text:
হাদীসে বলা হয়েছে,
মুজাদ্দিদদের নাম পরিচয় কুরআন ও সহীহ হাদীসে পাওয়া যায় না। সাধারণত নিম্নোক্ত ব্যক্তিদেরকে অনেকে মুজাদ্দিদ মনে করেন।


title: ফরায়েয

text: ফরায়েয (আরবি:فرائض ) হচ্ছে ইসলামী উত্তরাধিকার আইন। এ শাস্ত্র ফিকহ শাস্ত্রের একটি অংশ।


title: ফরায়েয

text: ফরায়েয শব্দটি আরবি فريضة শব্দের বহুবচন। শাব্দিক অর্থ: নির্ধারিত, আবশ্যকীয় ইত্যাদি। পরিভাষায় মৃতব্যক্তির পরিত্যক্ত সম্পত্তি বণ্টনের পদ্ধতি যে শাস্ত্রে নির্ধারিত আছে তাকে ফরায়েয বলে।


title: ফরায়েয

text: ইসলাম ধর্মে ফরায়েয অত্যন্ত গুরুত্বপূর্ণ বিষয়। মুহাম্মদ সা. এ শাস্ত্রকে জ্ঞানের অর্ধেক বলে আখ্যায়িত করেছেন।


title: ফরায়েয

text: ফরায়েয শাস্ত্রে কতিপয় পারিভাষিক শব্দ ব্যবহৃত হয়। যেমনঃ


title: ফরায়েয

text:
যে সকল উত্তরাধিকারীর বর্ণনা পবিত্র কোরআন শরীফে বর্ণিত আছে। এদের সংখ্যা মোট ১২।
তন্মধ্যে পুরুষ চারজন।


title: ফরায়েয

text: নারী আটজন।


title: ফরায়েয

text: যাবিল ফুরুয শ্রেণীভুক্ত আত্মীয়দের অনুপস্থিতিতে কিংবা তাদের মধ্যে বন্টনের পর অতিরিক্ত সম্পত্তি যারা পায় তাদেরকে আসাবা বলে।


title: আস-সাফাহ

text: আবুল আব্বাস আবদুল্লাহ ইবনে মুহাম্মদ আস সাফাহ বা আবুল আব্বাস আল সাফাহ (أبو العباس عبد الله بن محمد السفاح) (জন্ম ৭২১/৭২২ খ্রিষ্টাব্দ – মৃত্যু. ৯ জুন ৭৫৪ খ্রিষ্টাব্দ, শাসনকাল ৭৪৯–৭৫৪ খ্রিষ্টাব্দ) ছিলেন প্রথম আব্বাসীয় খলিফা। ইসলামের ইতিহাসে আব্বাসীয় খিলাফত অন্যতম দীর্ঘতম ও গুরুত্বপূর্ণ খিলাফত।


title: তথ্য মন্ত্রণালয় (বাংলাদেশ)

text: তথ্য মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয় । বাংলাদেশ সরকারের অন্যতম এ সংস্থাটি দেশের তথ্যসম্পদ উন্নয়ন, তথ্য সংরক্ষণ, তথ্যের নিরাপদ সঞ্চালন, তথ্য অধিকার সংরক্ষণ, অবাধ তথ্য প্রবাহ নিশ্চিতকরণসহ তথ্যসংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।


title: তথ্য মন্ত্রণালয় (বাংলাদেশ)

text: যে সকল অধিদপ্তরসমুহ এই মন্ত্রনালয়ের আওতাধীন রয়েছে :


title: আফ্রিকা একাদশ ক্রিকেট দল

text: আফ্রিকা একাদশ ক্রিকেট দল আফ্রিকা মহাদেশের প্রতিনিধিত্বকারী ক্রিকেট দল। আফ্রো-এশিয়া কাপে দলটি অংশগ্রহণ করে। জগমোহন ডালমিয়া আফ্রিকান ক্রিকেট অ্যাসোসিয়েশন ও এশিয়ান ক্রিকেট কাউন্সিলের তহবিল সমৃদ্ধকরণের লক্ষ্যে আফ্রিকান ক্রিকেট দল প্রতিষ্ঠার কথা উপলদ্ধি করেন ও আফ্রো-এশিয়া কাপের প্রবর্তন করেন। ২০০৫ সালে প্রথমবারের মতো এ প্রতিযোগিতার সূচনা হয়। প্রথম খেলায় আফ্রিকান একাদশ দল এশিয়া একাদশ দলকে মাত্র ২ রানের ব্যবধানে পরাজিত করে। কিন্তু পরের খেলাতেই দলটি হেরে যায়। শেষ খেলাটি বৃষ্টির কারণে পরিত্যক্ত ঘোষিত হয়। পরবর্তীতে টুয়েন্টি২০ ক্রিকেটে এশিয়া একাদশের কাছে ৩-০ ব্যবধানে পরাজিত হয়। ২০০৭ সালে অণুষ্ঠিত ঐ সিরিজটি টুয়েন্টি২০ আন্তর্জাতিক কিংবা টুয়েন্টি২০ মর্যাদাপ্রাপ্ত হয়নি।


title: নামিবিয়া জাতীয় ক্রিকেট দল

text: নামিবিয়া ক্রিকেট দল আন্তর্জাতিক ক্রিকেট অঙ্গনে নামিবিয়ার প্রতিনিধিত্বকারী ক্রিকেট দল। ১৯৯২ সালে আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভকারী ‘ক্রিকেট নামিবিয়া’ সংস্থা দলটিকে পরিচালনা করছে। ২০০৭ সালে হাই পারফরম্যান্স প্রোগ্রামের অংশ হিসেবে এ দল রয়েছে। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপে নামিবিয়া অংশগ্রহণ করলেও গ্রুপ পর্বের সবগুলো খেলাতেই পরাজিত হয়। বর্তমানে দলটি আইসিসি আন্তঃমহাদেশীয় কাপে খেলছে।


title: নামিবিয়া জাতীয় ক্রিকেট দল

text: কানাডায় অনুষ্ঠিত ২০০১ সালের আইসিসি ট্রফির মাধ্যমে নামিবিয়া ২০০৩ সালের ক্রিকেট বিশ্বকাপে খেলার সূচনা ঘটায়। টরন্টো ক্রিকেট, স্কেটিং ও কার্লিং ক্লাবে অনুষ্ঠিত ফাইনালে নেদারল্যান্ডস দলের কাছে পরাজিত হলেও নামিবিয়া প্রথমবারের মতো বিশ্বকাপে খেলার যোগ্যতা লাভ করে। তারপর এপ্রিল, ২০০২ সালে নামিবিয়ায় আইসিসি ৬-জাতি চ্যালেঞ্জ প্রতিযোগিতার আয়োজন করে চতুর্থ স্থান দখল করে। ঐ বছরের সেপ্টেম্বর মাসে অনুষ্ঠিত ২০০২ সালের আফ্রিকান কাপে গ্রুপ পর্বের খেলায় কেবলমাত্র তাঞ্জানিয়া দলকে পরাজিত করে ও গ্রুপে চতুর্থ স্থান দখল করে। এর কয়েক সপ্তাহ পর জিম্বাবুয়ে এ দলের বিপক্ষে চার খেলাতেই পরাজিত হয়। জিম্বাবুয়ে সফরের তুলনায় সফরকারী কেনিয়ার বিপক্ষে চার খেলার একদিনের সিরিজে সফলতা বেশী পায়। এরপর শীর্ষস্তরের দক্ষিণ আফ্রিকার ঘরোয়া একদিনের ক্রিকেট স্ট্যান্ডার্ড কাপে অংশ নিলেও পাঁচ খেলার সবকটিতেই পরাজিত হয়। জানুয়ারি, ২০০৩ সালে বাংলাদেশ নামিবিয়া সফর করে ও পাঁচটি একদিনের সিরিজে ৪-১ ব্যবধানে জয় পায়।


title: নামিবিয়া জাতীয় ক্রিকেট দল

text: ১০ ফেব্রুয়ারি, ২০০৩ সালে হারারেতে বিশ্বকাপের খেলায় জিম্বাবুয়ে দল ৮৬ রানে নামিবিয়াকে পরাজিত করে।


title: এরিক বেতজিগ

text:
রবার্ট এরিক বেতজিগ (জন্ম ১৩ জানুয়ারি, ১৯৬০) একজন মার্কিন পদার্থবিদ। "সুপার রিজলভড ফ্লুরেন্স মাইক্রোস্কপির উন্নতির জন্য" তিনি স্বদেশী উইলিয়াম এসকো মোয়ের্নার এবং জার্মানির স্টিফান হেলের সাথে ২০১৪ সালে যৌথভাবে রসায়নে নোবেল পুরস্কার লাভ করেন। তাঁর কর্মস্থল জেনেলিয়া ফার্ম রিসার্চ ক্যাম্পাস যা ভার্জিনিয়ার অ্যাশবার্নে অবস্থিত।
বেতজিগ মিশিগানের অ্যান আর্বরে জন্মগ্রহণ করেন। তার বাবা ছিলেন রবার্ট বেতজিগ। স্নাতক ডিগ্রীর জন্য তিনি ক্যালিফোর্নিয়া ইন্সটিটিউট অফ টেকনোলজিতে পদার্থবিজ্ঞানের উপর লেখাপড়া করেন এবং ১৯৮৩ সালে ব্যাচেলর অফ সাইন্স ডিগ্রী অর্জন করেন। তিনি কর্নেল ইউনিভার্সিটি থেকে ১৯৮৫ সালে মাস্টার অফ সায়েন্স এবং ১৯৮৮ সালে ফলিত পদার্থবিজ্ঞানে এবং প্রকৌশল পদার্থবিজ্ঞানে পিএইচডি লাভ করেন।


title: এরিক বেতজিগ

text: এরপর বেতজিগ এটিএ্যন্ডটি বেল গবেষণাগারের সেমিকন্ডাক্টর ফিজিক্স রিসার্চ ডিপার্টমেন্টে কাজ করেন। ১৯৬৬ সালে তিনি অ্যান আর্বর মেশিন কোম্পানিতে গবেষণা এবং উন্নয়ন বিষয়ক সহসভাপতি হিসেবে যোগ দেন, যেই কোম্পানির সেই সময়কার মালিক ছিলেন তাঁর পিতা। এখানে তিনি ফ্ল্যাক্সিবল অ্যাডাপটিভ সার্ভোহাইড্রোলিক টেকনোলজির (এফএএসটি) উন্নয়ন করেন কিন্তু বাণিজ্যিক সফলতা লাভ করতে পারেননি।


title: এরিক বেতজিগ

text: এরপর বেতজিগ অণুবীক্ষণযন্ত্র সংক্রান্ত গবেষণায় ফিরে আসেন এবং ফটোঅ্যাক্টিভেটেড লোকালাইজেশন মাইক্রস্কপির (পিএএলএম) উন্নয়ন করেন। ২০০৬ সালে তিনি হাওয়ার্ড হিউজেস মেডিক্যাল ইনস্টিটিউটের জেনেলিয়া ফার্ম রিসার্চ ক্যাম্পাস থেকে সুপার হাই রিসোলিউশনের ফ্লোরসেন্স মাইক্রস্কপি প্রযুক্তির উন্নয়নে দলের নেতা হিসেবে কাজ শুরু করেন।


title: এরিক বেতজিগ

text: গবেষণা কাজের স্বীকৃতি হিসেবে বেতজিগ ১৯৯২ সালে "উইলিয়াম এল ম্যাকমিলান পুরস্কার" এবং ১১৯৩ সালে "ন্যাশেনাল একাডেমি অফ সায়েন্সেস পুরস্কার" লাভ করেন। তিনি স্বদেশী উইলিয়াম এসকো মোয়ের্নার এবং জার্মানির স্টিফান হেলের সাথে ২০১৪ সালে যৌথভাবে রসায়নে নোবেল পুরস্কার লাভ করেন।


title: ব্রুস ইয়ার্ডলি

text: ব্রুস ইয়ার্ডলি (; জন্ম: ৫ সেপ্টেম্বর, ১৯৪৭) পশ্চিম অস্ট্রেলিয়ার মিডল্যান্ডে জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৮ থেকে ১৯৮৩ সালের মধ্যবর্তী সময়কালে তিনি অস্ট্রেলিয়া জাতীয় ক্রিকেট দলের পক্ষে ৩৩ টেস্ট ও ৭টি একদিনের আন্তর্জাতিকে অংশ নিয়েছিলেন। অস্ট্রেলীয় ক্রিকেটের ইতিহাসে অ্যাশলে মলেটের সাথে তাঁকেও সর্বকালের সেরা স্পিনারের মর্যাদা দেয়া হয়।


title: ব্রুস ইয়ার্ডলি

text: দলীয় সঙ্গীদের কাছে তিনি ‘রু’ নামে পরিচিতি পেয়েছেন। ইয়ার্ডলি অফ-স্পিন বোলার ছিলেন। খেলোয়াড়ী জীবনের অন্যান্য অনেক খেলোয়াড়ের ন্যায় শুরুতে তিনি পেস বোলিং করতেন। বিশ বছর বয়সের মধ্য অফ-স্পিনার হিসেবে আবির্ভূত হন ও ক্লাব ক্রিকেটে সফলতা দেখান। তারপর তিনি রাজ্যদলেও এ ধারা অব্যাহত রাখেন। তাঁর বোলিংয়ের ধরন ক্ষাণিকটা মিডিয়াম পেস ধরণের। আট নম্বরে ব্যাটিংয়ে নেমে তিনি চারবার অর্ধ-শতকের দেখা পান। ব্যতিক্রমধর্মী ফিল্ডার হিসেবে গালি অঞ্চলে দাঁড়িয়ে ৩৩ টেস্টে ৩১টি ক্যাচ নেন। ‘শতাব্দীর সেরা ক্যাচ’ হিসেবে জন ডাইসনের মাধ্যমে ওয়েস্ট ইন্ডিজের সিলভেস্টার ক্লার্ককে আউট করেন।


title: ব্রুস ইয়ার্ডলি

text: ১৯৮০-এর দশকে ইয়ার্ডলি অস্ট্রেলিয়ার প্রথম পছন্দের স্পিনার ছিলেন। এ সময়েই তিনি তাঁর ১২৬টি উইকেট দখল করেন। তন্মধ্যে ১৯৮১-৮২ মৌসুমে সিডনি ক্রিকেট গ্রাউন্ডে অনুষ্ঠিত টেস্টে ওয়েস্ট ইন্ডিজের বিপক্ষে তাঁর নিজস্ব সেরা বোলিং ৭/৯৮ করেন। এ মৌসুমেই তিনি বেনসন এন্ড হেজেস বর্ষসেরা আন্তর্জাতিক ক্রিকেটারের সম্মাননা লাভ করেন।


title: ব্রুস ইয়ার্ডলি

text: ১৯৭৭-৭৮ মৌসুমে বিশ্ব সিরিজ ক্রিকেটে অংশগ্রহণের দরুন অস্ট্রেলিয়া দল একগুচ্ছ শীর্ষস্তরের খেলোয়াড়দেরকে হারায়। স্পিনারের মর্যাদার লড়াইয়ে টনি মান আপ্রাণ চেষ্টা চালালেও চার টেস্ট পর বাদ পড়েন। পঞ্চম ও চূড়ান্ত টেস্টে ইয়ার্ডলিকে অন্তর্ভুক্ত করা হয়। ভারতের বিরুদ্ধে টেস্ট জয় তিনি গুরুত্বপূর্ণ ভূমিকা পালন করেন। ১৯৭৭-৭৮ মৌসুমে ওয়েস্ট ইন্ডিজ সফরের জন্য মনোনীত হন। সেখানে তিনি জিম হিগসের সাথে স্পিন জুটি গড়েন।


title: ব্রুস ইয়ার্ডলি

text: ১৯৭৮-৭৯ মৌসুমে অ্যাশেজ সিরিজে অংশ নেন। ৯৭৮-৭৯ মৌসুমে ইংল্যান্ডের বিপক্ষে ৫-১ ব্যবধানে সিরিজ পরাজয়বরণের পর দল নির্বাচকমণ্ডলী পিটার টুহি, ব্রুস ইয়ার্ডলি ও ফিল কার্লসনকে দল থেকে বাদ দেয়ার চিন্তা করেন। তাদের পরিবর্তে ডেভ হোয়াটমোর, ট্রেভর লাফলিনও পিটার স্লিপকে দলে নেয়া হয়। এরপর অবশ্য লাফলিন নাম প্রত্যাহার করে নেন ও ওয়েন ক্লার্ককে তাঁর স্থলাভিষিক্ত করা হয়েছিল।


title: ব্রুস ইয়ার্ডলি

text: ১৯৭৯ সালে রডনি হগ ও অ্যালান হার্স্টের মারাত্মক বোলিংয়ে অস্ট্রেলিয়া দল বেশ শক্ত অবস্থানে ছিল। দলের সংগ্রহ এক পর্যায়ে ৩০৫/৩ হলেও ৩১০ রানে অল-আউট হয়ে যায়। ফলে পাকিস্তান দল জয়ে সক্ষমতা দেখায়। স্লিপ ১/১৬ ও ১/৬২ এবং ১০ ও ০ রান তুলেন। খেলার এ ফলাফলে দল নির্বাচকমণ্ডলী বেশ ক্ষুদ্ধ হন। পুরো গ্রীষ্মকাল জুড়ে ব্যাপক পরিবর্তনের ঢেউ এ খেলার পরে দেখা যায়। গ্রেইম উড, ওয়েন ক্লার্ক, জিম হিগস ও পিটার স্লিপকে বাদ দিয়ে রিক ডার্লিং, ট্রেভর লাফলিন, ব্রুস ইয়ার্ডলি ও জিওফ ডাইমককে দলে আনা হয়।


title: ব্রুস ইয়ার্ডলি

text: ১৯৭৯ সালে ভারত সফরে যান। এ সফরের জন্য ব্রুস ইয়ার্ডলিকে দলে অন্তর্ভূক্ত করা হয়। অস্ট্রেলিয়ার ঐ দলে তিনজন স্পিনারের অন্যতম ছিলেন তিনি। অপর স্পিনারদ্বয় ছিলেন - জিম হিগস ও পিটার স্লিপ। অসুস্থতার কবল থেকে ব্রুস ইয়ার্ডলি ফিরে আসলে পঞ্চম টেস্টে পিটার স্লিপকে দ্বাদশ ব্যক্তির ভূমিকায় অবতীর্ণ হতে হয়।


title: ব্রুস ইয়ার্ডলি

text: অস্ট্রেলিয়ায় ফিরে আসার পর টেস্ট দল থেকে পিটার স্লিপকে বাইরে রাখা হয়। তাঁর পরিবর্তে রে ব্রাইট, জিম হিগস ও ব্রুস ইয়ার্ডলিকে স্পিনার হিসেবে দলে স্থলাভিষিক্ত করা হয়।


title: ব্রুস ইয়ার্ডলি

text: ১৯৭৯-৮০ মৌসুমে বিশ্ব সিরিজ থেকে ক্রিকেটারগণ ফিরে আসলে তিনি নিজ আসন হারান। কিন্তু ১৯৮০-৮১ মৌসুমে ছন্দ ফিরে আসলে জাতীয় দলে পুণরায় স্থান পান। ১৯৮১ সালের প্রথম-শ্রেণীর ক্রিকেটে গ্রেম বিয়ার্ডের তুলনায় অধিক উইকেট সংগ্রহ করা স্বত্ত্বেও অ্যাশেজ সিরিজে স্থান পাননি। ১৯৮১-৮২ মৌসুমে পাকিস্তান ও ওয়েস্ট ইন্ডিজের বিপক্ষে খেলেন। ১৯৮২ সালে কিম হিউজের নেতৃত্বে পাকিস্তান গমনের জন্য অস্ট্রেলিয়া দলের সদস্যরূপে মনোনীত করা হয়। ব্রুস ইয়ার্ডলির অসুস্থতার কারণে দ্বিতীয় টেস্টে অংশগ্রহণ করেন পিটার স্লিপ। ১৯৮২-৮৩ মৌসুমে ইংল্যান্ডের বিপক্ষে ভাল খেলেন ও ১৯৮৩ সালে শ্রীলঙ্কা সফরে যান।


title: ব্রুস ইয়ার্ডলি

text: ১৯৮৩ সালের ক্রিকেট বিশ্বকাপে দল নির্বাচকমণ্ডলী কর্তৃক তিনি উপেক্ষিত হন। এরপর প্রথম-শ্রেণীর ক্রিকেট থেকে নিজেকে গুটিয়ে নেন। তারপরও ১৯৮৯-৯০ মৌসুমে ফিরে আসলেও প্রথমদিককার সাফল্যের দিকে অগ্রসর হতে ব্যর্থ হন তিনি।


title: ব্রুস ইয়ার্ডলি

text: তাঁর অল-রাউন্ড ক্রীড়ানৈপুণ্য থাকা স্বত্ত্বেও খুব কম সময়ের জন্য একদিনের আন্তর্জাতিকে অংশগ্রহণের জন্য বিবেচিত হতেন। ১৯৮১ সালে বিতর্কিতভাবে তিনি ইংল্যান্ড সফরে অ্যাশেজ সিরিজে অংশগ্রহণ থেকে বঞ্চিত হন। ১৯৮৩ সালে শ্রীলঙ্কায় অস্ট্রেলিয়ার প্রথম সফরে যান। ইনিংসে পাঁচ উইকেটসহ খেলায় তিনি ৭ উইকেট পান। এ টেস্টটিই ছিল তাঁর শেষ টেস্ট।


title: ব্রুস ইয়ার্ডলি

text: অবসর শেষে ইয়ার্ডলি প্রতিযোগিতামূলক ক্রিকেটের সাথে নিজেকে জড়িয়ে রাখেন। ক্রিকেট কোচ ও ধারাভাষ্যকারের ভূমিকায় অবতীর্ণ হন তিনি। ১৯৯৭ সালে শ্রীলঙ্কা জাতীয় ক্রিকেট দলের কোচ নিযুক্ত হন। শ্রীলঙ্কার রেকর্ড সৃষ্টিকারী মুত্তিয়া মুরালিধরনের দোসরায় তিনি উৎসাহ যোগাতেন। মুরালিধরনকে ‘চাকার’ বলতে রাজী নন তিনি।


title: বাংলাদেশ-ভারত সীমান্তে হত্যা

text: বাংলাদেশ-ভারত সীমান্তে হত্যা দ্বারা বাংলাদেশ ও ভারতের মধ্যে ৪,০৯৬ কিলোমিটার (২,৫৪৫ মাইল) দীর্ঘ আন্তর্জাতিক সীমানায় মূলত ভারতীয় সীমান্ত রক্ষী বাহিনী, বিএসএফ কর্তৃক সাধারণ ও বেসামরিক বাংলাদেশি নাগরিকদের উপর সংগঠিত নিয়মিত নির্যাতন ও হত্যাকাণ্ডকে বোঝানো হয়ে থাকে। সীমান্তে চোরাচালান ও বাংলাদেশ থেকে কথিত অবৈধ অভিবাসন ঠেকাতে ভারতীয় সীমান্তরক্ষী বাহিনীর বিতর্কিত শ্যূট-অন-সাইট (দেখামাত্র গুলি) নীতি বাংলাদেশ-ভারত সীমান্তে বহাল আছে, যার প্রেক্ষিতে বিএসএফ কারণে কিংবা অকারণে বাংলাদেশি নাগরিককে গুলি করতে পারে। আত্মীয়-স্বজনদের বাড়িতে যাওয়া, হাট-বাজারে বিকিকিনি করা, এবং কাজ খোঁজার জন্য অনেক মানুষ নিয়মিতভাবে সীমান্ত পারাপার করে। এছাড়াও সীমান্তের শূন্যরেখার কাছে কৃষিজমিতে কৃষিকাজ কিংবা নদীতটে মৎস্য আহরণের জন্যও অনেক মানুষকে সীমান্তপথ অতিক্রম করতে হয়। এর মধ্যে কেউ কেউ বিভিন্ন ছোটখাটো এবং গুরুতর আন্তঃসীমান্ত অপরাধে নিয়োজিত। সীমান্ত বাহিনী অবৈধ কার্যক্রম মোকাবেলার বাধ্যতামূলক করা হয়, বিশেষ করে মাদক চোরাচালান, যৌন কাজের জন্য মানব পাচার, এবং জাল মুদ্রা ও বিস্ফোরক পরিবহন। কিন্তু ভারতীয় সীমান্তরক্ষীদের বিরুদ্ধে ২০০০ সালের পর থেকে এ পর্যন্ত প্রায় ১,৫০০ সাধারণ ও বেসামরিক বাংলাদেশি হত্যার অভিযোগ আছে। অধিকার, একটি বাংলাদেশি এনজিও, ২০১১ সালের জানুয়ারি থেকে জুন পর্যন্ত ভারতীয় সীমান্ত বাহিনী দ্বারা কমপক্ষে ১৭ বাংলাদেশি হত্যা ও বিভিন্ন নির্যাতনের দৃষ্টান্ত নথিভুক্ত করে। মাসুম, একটি কলকাতা ভিত্তিক এনজিও যারা সীমান্ত এলাকার তথ্য উদঘাটন করে, তাদের তথ্যমতে, বাংলাদেশ-ভারত সীমান্ত এলাকায় গুলি চালনার হার কমলেও বিএসএফ সন্দেহভাজনদের আক্রমণাত্মক ভীতি প্রদর্শন, নিষ্ঠুরভাবে প্রহার এবং নির্যাতন করে।


title: বাংলাদেশ-ভারত সীমান্তে হত্যা

text: ২০১১ সালের জুলাইয়ে হিউম্যান রাইটস্ ওয়াচ সীমান্ত হত্যা নিয়ে বলে, "ভারত সরকারের বাংলাদেশের সীমান্তে বর্ডার সিকিউরিটি ফোর্স (বিএসএফ) দ্বারা হত্যা, নির্যাতন, ও অন্যান্য অনাচারের নতুন অভিযোগ একটি, দ্রুত পরিষ্কার, এবং স্বচ্ছ অপরাধের তদন্ত দায়িত্বগ্রহণ করা উচিত।" হিউম্যান রাইটস্ ওয়াচের দক্ষিণ এশিয়া পরিচালক, মিনাক্ষী গাঙ্গুলী বলেন, "সীমান্তে মানুষের উপর অত্যধিক বল ব্যবহার ও নির্বিচারে প্রহার অসমর্থনীয়। এইসব নির্যাতনের ঘটনা ভারতের আইনের শাসনের প্রতি দায়বদ্ধতা প্রশ্নবিদ্ধ করে।"


title: বাংলাদেশ-ভারত সীমান্তে হত্যা

text: বিগত ১০ বছরে প্রায় ১,০০০ মানুষ ভারতীয় নিরাপত্তা বাহিনী কর্তৃক নিহত হয়, যার বেশিরভাগই বাংলাদেশি। সীমান্ত এলাকাকে একটি দক্ষিণ এশিয়ার হত্যার ক্ষেত্রে পরিণত করে। অনেক ক্ষেত্রে নিরস্ত্র এবং অসহায় স্থানীয় বাসিন্দাদের বিরুদ্ধে ঠাণ্ডা মাথায় হত্যাকাণ্ডের পরিষ্কার প্রমাণ সত্ত্বেও, এখন পর্যন্ত কাঊকেই হত্যাকাণ্ডের জন্য অভিযুক্ত করা হয়নি।


title: বাংলাদেশ-ভারত সীমান্তে হত্যা

text: ব্যাড এডামস, হিউম্যান রাইটস্ ওয়াচের এশিয়া বিভাগের নির্বাহী পরিচালক, সীমান্তে হত্যা প্রসঙ্গে বলেন, "Routinely shooting poor, unarmed villagers is not how the world's largest democracy should behave."


title: বাংলাদেশ-ভারত সীমান্তে হত্যা

text: ভারতীয় কর্মকর্তারা বিএসএফ-এর আচরণের পরিবর্তন এবং শ্যূট-অন-সাইট নীতি বাতিল করতে নতুন আদেশ পাঠাতে অঙ্গীকার করেছেন। তারা অবৈধভাবে সীমান্ত পারাপারকারী বা পাচারকারীদের ধরতে অহিংস উপায় ব্যবহার করতে প্রতিশ্রুতিবদ্ধ হয়েছে। যদিও তা এখনোও বাস্তবে কার্যকর হয়নি।


title: বাংলাদেশ-ভারত সীমান্তে হত্যা

text: বিভিন্ন সরকারি কর্মকর্তাদের শ্যূট-অন-সাইট নীতি অভিযোগের প্রতিক্রিয়া বিভ্রান্তিকর: "আমরা অবৈধ সীমান্ত পারাপারকারীদের গুলি করি যেহেতু তারা আইনভঙ্গকারী; আমরা সীমান্ত পারাপারকারীদের গুলি করি না; আমরা কেবল আত্মরক্ষাতে গুলি করি; আমরা হত্যা করতে গুলি করি না।"


title: বাংলাদেশ-ভারত সীমান্তে হত্যা

text: বিএসএফ-এর মত কোনও নিরাপত্তা বাহিনীর সদস্যের দ্বারা সংঘটিত একটি অপরাধের তদন্ত শুরু করার জন্য একটি ঊর্ধ্বতন ভারতীয় কর্মকর্তার অনুমতি প্রয়োজন, যা খুব কমই ঘটে।


title: বাংলাদেশ-ভারত সীমান্তে হত্যা

text: ভারতে একটি কার্যকরী আদালত থাকলেও, সীমান্তের এসব অপরাধের ক্ষেত্রে দৃশ্যতঃ বিএসএফ একইসাথে বিচারক, জুরি এবং ঘাতক হিসাবে কাজ করতে পারে।


title: বাংলাদেশ-ভারত সীমান্তে হত্যা

text: ভারত তার সীমান্তে নিয়ন্ত্রণ আরোপ করার অধিকার রয়েছে। কিন্তু ভারতে প্রাণঘাতী বল ব্যবহার করার অধিকার নেই। তবুও কিছু ভারতীয় কর্মকর্তা প্রকাশ্যে নিরস্ত্র বেসামরিক নাগরিকদের হত্যা করা হচ্ছে বলে স্বীকার করেন।


title: বাংলাদেশ-ভারত সীমান্তে হত্যা

text: বিএসএফ-এর প্রাক্তন প্রধান রমণ শ্রীবাস্তব বলেন যে, কোনও মানুষের উচিত নয় এই শিকারগ্রস্তদের জন্য দুঃখ বোধ করা। তিনি দাবি করেন যে, যেহেতু এইসব ব্যক্তি প্রায়শই রাতে, অবৈধভাবে ভারতীয় ভূখণ্ডে প্রবেশ করছিল, তাই তারা মোটেই "নির্দোষ" ছিল না এবং এ কারণেই এরা বৈধ লক্ষ্য ছিল।


title: বাংলাদেশ-ভারত সীমান্তে হত্যা

text: বাংলাদেশ ও ভারতের মধ্যে স্থল সীমান্ত ৪,০৯৬ কিলোমিটার (২,৫৪৫ মাইল)।


title: বাংলাদেশ-ভারত সীমান্তে হত্যা

text: মানবাধিকার সংস্থা অধিকারের রেকর্ড অনুযায়ী ২০০০ সালের ১ জানুয়ারি থেকে গত ২০১২ সালের অক্টোবর পর্যন্ত ১০৬৪ জন বাংলাদেশি নাগরিককে হত্যা করেছে বিএসএফ। আইন ও সালিশ কেন্দ্রের পরিসংখ্যান অনুসারে ২০০৭ থেকে ২০১২ সাল পর্যন্ত ৬ বছরে বিএসএফ গুলি ও শারীরিক নির্যাতনে হত্যা করেছে ৪২ জন বাংলাদেশিকে। অন্য একটি পরিসংখ্যানে দেখা যায় ১৯৯৬ সাল থেকে ২০০১ সালের এপ্রিল পর্যন্ত সীমান্তে ৩শ ১২ বার হামলা চালানো হয়। এতে ১২৪ জন বাংলাদেশী নিহত হয়। এর মধ্যে ১৯৯৬ সালে ১৩০টি হামলায় ১৩ জন নিহত, ১৯৯৭ সালে ৩৯টি ঘটনায় ১১ জন, ১৯৯৮ সালে ৫৬টি ঘটনায় ২৩ জন, ১৯৯৯ সালে ৪৩টি ঘটনায় ৩৩ জন, ২০০০ সালে ৪২টি ঘটনায় ৩৯ জন নিহত হয়।


title: বাংলাদেশ-ভারত সীমান্তে হত্যা

text: জাতীয় মানবাধিকার সংগঠনের হিসাব অনুসারে ২০১২ সালের অক্টোবর পর্যন্ত বিএসএফ হত্যা করেছে ৩৫ জনকে। এ সময় বিএসএফ ২২ বাংলাদেশীকে গুলি ও নির্যাতন করে আহত করেছে আর অপহরণ করেছে ৫৮ জনকে ২০১২ সালের ডিসেম্বর মাসে মাত্র ৭ দিনের ব্যাবধানে ভারতীয়রা বাংলাদেশের অভ্যন্তরে প্রবেশ করে ৩ বাংলাদেশীকে জোর-জবরদস্তি অপহরণ করে নিয়ে গেছে।


title: বাংলাদেশ-ভারত সীমান্তে হত্যা

text:
বাংলাদেশের মানবাধিকার সংগঠন আইন ও সালিশ কেন্দ্র (আসক) এর হিসাব অনুযায়ী, ২০১৩ সালে মোট ২৭ জন বাংলাদেশিকে হত্যা করেছে বিএসএফ সদস্যরা৷
২০১৪ সালে হত্যা করা হয়েছে ৩৩ জন বাংলাদেশিকে৷ আহত হয়েছেন ৬৮ জন৷ এছাড়া বিএসএফ ধরে নিয়ে গেছে ৫৯ জনকে৷ তিন বছরে সীমান্তে বাংলাদেশি হত্যায় ২০১৫ সাল শীর্ষে অবস্থান করছে৷ ২০১৫ সালে বিএসএফ হত্যা করেছে ৪৫জন বাংলাদেশিকে৷বাংলাদেশ-ভারত সীমান্তে কুড়িগ্রামের অনন্তপুর-দিনহাটা সীমান্তের খিতাবেরকুঠি এলাকায় ০৭ জানুয়ারি ২০১১ সালে ভারতীয় সীমান্তরক্ষী বাহিনী বিএসএফ-এর সদস্যরা ফেলানী খাতুন (জন্ম:১৯৯৬ সাল) নামের এক কিশোরীকে গুলি করে হত্যা করে। বিএসএফ ১৮১ ব্যাটালিয়নের চৌধুরীহাট ক্যাম্পের জওয়ানদের এই ঘটনার জন্য দায়ী করা হয়। ফেলানীর লাশ পাঁচ ঘণ্টা কাঁটাতারে ঝুলে ছিল। বিএসএফ নিজস্ব আদালতে এ ঘটনার জন্য দায়ী সদস্যদের বিরুদ্ধে মামলা দায়ের করে। বাবার সঙ্গে ফেলানী নয়াদিল্লিতে গৃহকর্মীর কাজ করত। বিয়ের উদ্দেশে সে দেশে ফিরছিল।


title: আব্দুল লতিফ চৌধুরী ফুলতলী

text: আল্লামা আব্দুল লতিফ চৌধুরী ফুলতলী রহ. ছিলেন একজন সুপরিচিত আলেমে দ্বীন, তরীকতের মুর্শিদ এবং আহলে সুন্নাত ওয়াল জামায়াতের অনুসারী বিশিষ্ট বুযুর্গ।


title: আব্দুল লতিফ চৌধুরী ফুলতলী

text: আল্লামা আব্দুল লতিফ চৌধুরী ১৩২১ বাংলার ফাল্গুন মাসে অর্থাৎ ১৯১৩ সালের প্রথম দিকে সিলেট জেলার জকিগঞ্জ উপজেলার ফুলতলী গ্রামে জন্ম গ্রহণ করেন।


title: আব্দুল লতিফ চৌধুরী ফুলতলী

text:
শিক্ষাজীবনের প্রারম্ভে তিনি তার চাচাতো ভাই ফাতির আলীর নিকট লেখা পড়া করেন। অতঃপর ফুলতলী মাদ্রাসায় ভর্তি হন। ১৩৩৮ বঙ্গাব্দে তিনি বদরপুর সিনিয়র মাদ্রাসায় উচ্চ মাধ্যমিক শিক্ষা সমাপ্ত করেন। এরপর রামপুর আলিয়া ও মাতলাউল উলুম মাদ্রাসায় হাদীস শাস্ত্রে উচ্চশিক্ষা অর্জন করেন। ১৩৫৫ হিজরীতে তিনি মাতলাউল উলুম মাদ্রাসায় ১ম শ্রেণীতে প্রথম স্থান অধিকার করে হাদীস শরীফের সর্বোচ্চ সনদ অর্জন করেন। তার গুরুদের মধ্যে অন্যতম ছিলেন আল্লামা খলিলুল্লাহ রামপুরী ও আল্লামা ওয়াজিহুদ্দীন রামপুরী রহ.।
এ ছাড়া তিনি শাহ আব্দুর রউফ করমপুরী রহ. ও শায়খুল কুররা আহমদ হেজাযী রহ. এর নিকট থেকে ইলমে কিরাতের সনদ অর্জন করেন। ১৯৪৬ সালে তিনি শায়খুল কূররার নিকট থেকে ইলমে কিরাতের সর্বোচ্চ সনদ অর্জন করেন।


title: আব্দুল লতিফ চৌধুরী ফুলতলী

text: ১৯৪৬ সাল থেকে ১৯৫০ সাল পর্যন্ত তিনি বদরপুর আলিয়া মাদ্রাসায় শিক্ষকতা করেন। ১৯৫৪ সাল থেকে গাছবাড়ী জামেউল উলুম মাদ্রাসায় অধ্যাপনা করেন। এ সময় মাদ্রাসার উপাধ্যক্ষ ও অধ্যক্ষের দায়িত্ব পলন করেন। এরপর সৎপুর, ইছামতি ও বাদেদেওরাইল ফুলতলী আলিয়া মাদ্রাসায় হাদীস শাস্ত্র অধ্যাপনা করেন। এ ছাড়া তিনি শুদ্ধভাবে কোরআন তিলাওয়াত শিক্ষাদানের জন্য প্রতিষ্ঠা করেন দারুল ক্বিরাত মজিদিয়া ফুলতলী ট্রাস্ট। দেশ বিদেশে প্রতিষ্ঠা করেন অসংখ্য শিক্ষা প্রতিষ্ঠান, মসজিদ ও অন্যান্য প্রতিষ্ঠান।


title: আব্দুল লতিফ চৌধুরী ফুলতলী

text: আল্লামা ফুলতলী রহ. ছিলেন তরীকায়ে কাদেরিয়া, চিশতীয়া, নক্সবন্দীয়া, মুজাদ্দেদিয়া ও মুহাম্মদিয়ার মহান মুর্শিদ। তিনি আজীবন উপরিউক্ত তরীকা সমূহের প্রচার ও প্রসারে নিয়োজিত ছিলেন। তাঁর তরিকতের সিলিসিলা নিম্নরূপঃ


title: আব্দুল লতিফ চৌধুরী ফুলতলী

text: আল্লামা ফুলতলী রহ. ১৬ জানুয়ারি, ২০০৮ সালে সিলেট শহরে ইন্তেকাল করেন।


title: আব্দুল লতিফ চৌধুরী ফুলতলী

text: আল্লামা আব্দুল লতিফ চৌধুরীর ইন্তেকালের পর তাঁর অনুসারীরা তাঁর স্থলাভিষিক্ত হিসেবে মনোনীত করেছেন তাঁর বড় ছেলে আল্লামা ইমাদ উদ্দীন চৌধুরীকে। এছাড়াও তাঁর অনেক যোগ্য খলিফাগণ রেখে গেছেন তন্মধ্যে অন্যতম একজন খলিফা প্রিন্সিপাল আল্লামা শুয়াইবুর রহমান বালাউটি ছাহেব। তারা তাঁর রেখে যাওয়া খেদমত আঞ্জাম দিচ্ছেন। আল্লামা ইমাদ উদ্দীন প্রাথমিক জীবনে শিক্ষকতা করতেন। ১৯৭৮ সালে সৎপুর কামিল মাদ্রাসার অধ্যক্ষ থাকাকালে চাকুরী ছেড়ে স্থায়ীভাবে গ্রামের বাড়িতে চলে আসেন। এরপর অবৈতনিকভাবে ইছামতি কামিল মাদ্রাসা ও পরে বাদেদেওরাইল কামিল মাদ্রাসায় অধ্যাপনা করেন। পিতার ইন্তেকালের পর থেকে তিনি পিতার স্থলাভিষিক্ত হিসেবে ভক্ত ও অনুসারীদেরকে প্রয়োজনীয় দিক নির্দেশনা দিচ্ছেন।


title: আব্দুল লতিফ চৌধুরী ফুলতলী

text: তার লেখা অনেক উর্দু ও আরবি গ্রন্থ ভারত ও পাকিস্তানের বিভিন্ন মাদ্রাসার পাঠ্যসূচিতে রয়েছে। এ ছাড়া ইসলামী বিশ্ববিদ্যালয়, জগন্নাথ বিশ্ববিদ্যালয়সহ বিভিন্ন বিশ্ববিদ্যালয়ের ইসলামিক স্টাডিজের পাঠ্যসূচিতেও তার অনেক গ্রন্থ রয়েছে।


title: মোহাম্মদ রফিক

text: মোহাম্মদ রফিক দ্বারা বোঝানো যেতে পারেঃ


title: মাহফুজুর রহমান

text: মাহফুজুর রহমান একটি নাম; এর দ্বারা বুঝানো হতে পারেঃ


title: প্রতিরক্ষা মন্ত্রণালয় (বাংলাদেশ)

text: প্রতিরক্ষা মন্ত্রণালয় সামরিক নীতি প্রণয়ন এবং কার্যকর করার প্রধান প্রশাসনিক প্রতিষ্ঠান। এই মন্ত্রণালয়টি একজন মন্ত্রীর নেতৃত্বে পরিচালিত হয়। সাধারনত বাংলাদেশের প্রধানমন্ত্রী এই মন্ত্রণালয়ের মন্ত্রী হিসেবে দায়িত্ব পালন করেন। সশস্ত্র বাহিনী, আন্তঃবাহিনী দপ্তর এবং প্রতিরক্ষা সহায়ক অন্যান্য দপ্তর ও সংস্থার সমন্বয়ের মাধ্যমে বাংলাদেশের স্বাধীনতা ও সার্বভৌমত্ব সমুন্নত রাখাই প্রতিরক্ষা মন্ত্রণালয়ের প্রধান দায়িত্ব।


title: প্রতিরক্ষা মন্ত্রণালয় (বাংলাদেশ)

text: বাংলাদেশ স্বাধীনতা অর্জনের পর পরই ১৯৭১ খ্রিষ্টাব্দে বাংলাদেশের প্রতিরক্ষা মন্ত্রণালয় গঠন করা হয়। প্রথম প্রতিরক্ষা মন্ত্রী ছিলেন তৎকালীন প্রধানমন্ত্রী বঙ্গবন্ধু শেখ মুজিবর রহমান।নিম্নে প্রতিরক্ষা মন্ত্রণালয়ের অধীন সংস্থা ও দপ্তরসমূহের তালিকা দেওয়া হল:


title: ক্র্যয়ন শিন-চ্যান: অ্যাডভেঞ্চার ইন হেন্ডারল্যান্ড

text: ক্র্যয়ন সিন-চ্যান এ্যাডভেনসার ইন হেন্ডারল্যান্ড ১৯৯৬ সালের জাপানি ভাষার চলচ্চিত্র। যেটি ক্র্যয়ন সিনচ্যানের চলচ্চিত্র। এটা ভারতের হাঙ্গামা টিভিতে ২০১১ সালের ১৮ ডিসেম্বর মুক্তি পায়।


title: মাকাল

text: মাকাল বা মাকাল ফল () ("Trichosanthes tricuspidata") হচ্ছে Cucurbitaceae পরিবারের "Trichosanthes" গণের একটি লতানো উদ্ভিদ। মাকাল শব্দটি বাংলা প্রবাদে বাজে অর্থে ব্যবহৃত হলেও এর প্রাচিন নাম ছিল মহাকাল যা ভেষজ গুণে অত্যন্ত সমৃদ্ধ। এই নামটি বিকৃত হয়ে কালে কালে মাকাল নামে বাংলায় স্থান হয়েছে। ভারতীয় চিকিৎসকরা মনে করেন যে মাকাল ফল এক সময় হাঁপানি, নাক-কানের ঘা এমন কি কুষ্ঠ রোগেও ব্যবহৃত হয়েছে। যুগ যুগ পুরনো মাথা ব্যথার জন্যে তেল দিয়ে মিশ্রিত মাকালের শিকড় খুব উপযোগী। গাছে ধরা অবস্থায় মাকাল ফলের মতো সুন্দর ফল সত্যি খুব কম দেখা যায়, তবে ভেতরটা খুবই কদর্য।


title: জেরোমি টেলর

text: জেরোমি এভারটন টেলর (; জন্ম: ২২ জুন, ১৯৮৪) জামাইকার সেন্ট এলিজাবেথের প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। বিশ্বকাপে ডোয়েন ব্র্যাভো, ড্যারেন পাওয়েল ও ইয়ান ব্রাডশ’র সাথে ফাস্ট বোলিং আক্রমণে নেতৃত্ব দিয়েছিলেন জেরোমি টেলর। ঐ প্রতিযোগিতায় ওয়েস্ট ইন্ডিজ দল সুপার এইট পর্বে উত্তীর্ণ হলেও তার দল সেমি-ফাইনালে উত্তীর্ণ হতে পারেনি।


title: জেরোমি টেলর

text: জামাইকার পক্ষে একটিমাত্র খেলায় অংশ নেবার পর ২০০৩ সালে শ্রীলঙ্কার বিপক্ষে চূড়ান্ত খেলায় অংশগ্রহণের জন্য ওয়েস্ট ইন্ডিজ ক্রিকেট দলে ডাক পান। ২০০৩ সালে ‘ক্যারিব বিয়ার সিরিজে’ সবচেয়ে উদীয়মান ফাস্ট বোলার হিসেবে মনোনীত হন। ঐ সিরিজে ২০.১৪ রান গড়ে ২১ উইকেট পান। তন্মধ্যে সেরা অর্জন ছিল ৫৯ রানে ৮ উইকেট দখল করা। টেলর প্রথমবারের মতো খেলায় দশ উইকেট পান।


title: জেরোমি টেলর

text: ২০০৬ সালে টেলর নিজেকে ওয়েস্ট ইন্ডিজের একদিনের দলে প্রতিষ্ঠিত করেন। মালয়েশিয়ায় অনুষ্ঠিত ডিএলএফ কাপে শীর্ষস্থানীয় উইকেট-লাভকারীর মর্যাদা পান।


title: জেরোমি টেলর

text: নভেম্বর, ২০০৬ সালে মুলতানে অনুষ্ঠিত পাকিস্তানের বিপক্ষে দ্বিতীয় টেস্টের প্রথম ইনিংসে ৯১ রানে ৫ উইকেট পান। ২০০৭ মৌসুমের শেষদিকে বহিরাগত খেলোয়াড়ের পরিবর্তে লিচেস্টারশায়ার দলে যোগ দেন। কাউন্টি ক্রিকেটে থাকাকালীন সময়ে সমূদয় ব্যয়ভার ওয়েস্ট ইন্ডিজের ব্যবসায়িক অংশীদার ডিজিসেল বহন করে।


title: জেরোমি টেলর

text: ২০০৮ সালে ওয়েস্ট ইন্ডিজের সর্বাপেক্ষা বিশ্বস্ত ফাস্ট বোলারের মর্যাদা পান। ফিদেল অ্যাডওয়ার্ডস, ড্যারেন পাওয়েলের সাথে অল-রাউন্ডার ডোয়েন ব্র্যাভোকে নিয়ে দলের বোলিং আক্রমণে নেতৃত্ব দেন। বর্তমানে তিনি নির্ভরযোগ্যতা ও পেসের গতি নিয়ে টেলর টেস্ট ও ওডিআইয়ে মিতব্যয়ী ও সেরা বোলিং গড়ের অধিকারী।


title: জেরোমি টেলর

text: ২০০৬ সালের চ্যাম্পিয়ন্স ট্রফিতে খেলার জন্য নির্বাচিত হন। প্রাথমিক পর্বে জিম্বাবুয়ে ও বাংলাদেশের বিপক্ষে চার উইকেট লাভ করেন। গ্রুপ পর্বে দলের উদ্বোধনী খেলায় অস্ট্রেলিয়ার বিপক্ষে হ্যাট্রিক করেন। এরফলে ওয়েস্ট ইন্ডিজের একদিনের ক্রিকেট ইতিহাসে প্রথম ব্যক্তি হিসেবে এ মর্যাদার অধিকারী হন টেলর। জয়ের জন্য ১৪ বলে ২১ রানের লক্ষ্য নিয়ে থাকা তৎকালীন বিশ্বের সেরা ওডিআই ব্যাটসম্যান হিসেবে পরিচিত মাইকেল হাসিকে ১৩ রানে বোল্ড করেন। পরের বলে ব্রেট লি’কে এলবিডব্লিউ করে ওভার শেষ করেন। চূড়ান্ত ওভারের প্রথম বলে ব্র্যাড হগকে বোল্ড করে হ্যাট্রিক পূর্ণ করেন। শুরুতে বিশ্বের চতুর্থ শীর্ষস্থানীয় ব্যাটসম্যান রিকি পন্টিংকে বোল্ড করেন। খেলায় তিনি ৪৯ রানে চার উইকেট নিয়ে একদিনের আন্তর্জাতিকে তার দ্বিতীয় সেরা বোলিং পরিসংখ্যান দাঁড় করান।


title: জেরোমি টেলর

text: আনুষ্ঠানিকভাবে ওয়েস্ট ইন্ডিজ ক্রিকেট বোর্ডে আবেদন জানানোর পর জুলাই, ২০১৬ সালে টেস্ট ক্রিকেট থেকে অবসর গ্রহণ করেন তিনি। ২০১৬ সালের শুরুতে সিডনিতে অস্ট্রেলিয়ার বিপক্ষে সর্বশেষ টেস্টে অংশ নিয়েছিলেন তিনি। এরফলে ভারত সফর থেকে দল থেকে বাদ পড়েন তিনি।


title: মে-ব্রিট মোজের

text: মে-ব্রিট মোজের (জন্ম: ৪ জানুয়ারি, ১৯৬৩) নওরোজিয়ান মনোবিজ্ঞানী এবং স্নায়ুবিজ্ঞানী। তিনি ট্রনদেম, নরেওয়ের নওরোজিয়ান ইউনিভার্সিটি অব সায়েন্স অ্যান্ড টেকনোলজির (এনটিএনইউ) কাভলি ইন্সটিটিউট ফর সিস্টেমস নিউরোসায়েন্স অ্যান্ড সেন্টার ফর দ্য বায়োলজি অব মেমোরি প্রতিষ্ঠাতা পরিচালক। মোজের এবং তাঁর স্বামী এডভার্ট মোজের ব্রেইন'স মেকানিজম ফর রিপ্রেজেন্টিং স্পেস বিষয়ে শীর্ষ গবেষক। পিএইচডি পূর্ণ হওয়ার এক বছরের মধ্যেই এ দম্পতি ১৯৯৬ সালে এনটিএনইউ'র সহযোগী অধ্যাপক হিসেবে মনোবিজ্ঞান এবং স্নায়ুবিজ্ঞান বিভাগে যোগদেন। ২০০২ সালে তাঁরা দ্য সেন্টার ফর দ্য বায়োলজি অব মেমোরি (সিবিএম) এবং ২০০৭ সালে সিবিএম কাভিল ইন্সটিটিউট প্রতিষ্ঠা করেন। ২০১৪ সালে মে ব্রিট মোজের ও এডভার্ট মোজের দম্পতি এবং জন ওকেফি যৌথভাবে চিকিৎসাবিজ্ঞান এ নোবেল পুরস্কার পান।


title: স্টিফান হেল

text: স্টিফান ওয়াল্টার হেল (জন্ম: ডিসেম্বর ২৩, ১৯৬২) রোমানিয়ান জন্মগ্রহণকারী জার্মান পদার্থবিজ্ঞানী এবং জার্মানির, গটিঙ্গেনে অবস্থিত ম্যাক্স প্লাঙ্ক ইনস্টিটিউট ফর বায়োলজিকাল কেমিস্ট্রির একজন পরিচালক। ২০১৪ সালে তিনি থমাস ইবসেন এবং স্যার জন পেনড্রের সাথে যৌথভাবে ন্যানোবিজ্ঞানের উপর "কাভলি পুরষ্কার" অর্জন করেন, যেখানে তার গবেষণার মাধ্যমে, "অপটিক্যাল অনুবীক্ষণ এবং ইমেজিং রেজল্যুশন সীমা সম্পর্কিত দীর্থ দিনের বিশ্বাস ভঙ্গ করে ন্যানো অপটিক্স ক্ষেত্রে রূপান্তরের নতুন একটি সীমানা আবিষ্কার করেন"। একই বছর তিনি এরিক বেতজিগ এবং উইলিয়াম মোয়ের্নারের সাথে যৌথভাবে অত্যধিক ক্ষমতাসম্পন্ন অনুবিক্ষণ যন্ত্র আবিষ্কারের জন্য রসায়নে নোবেল পুরস্কার অর্জন করেন।


title: এডভার্ট মোজের

text:
এডভার্ট ইংগাল্ড মোজেল (জন্ম ২৭ এপ্রিল ১৯৬২) একজন নরয়ের মনোবৈজ্ঞানিক, স্নায়ুবিজ্ঞানী, এবং কালভি ইন্সটিটিউট ফর সিস্টেমস নিউরোসায়েন্স এন্ড সেন্টার ফর নিউরাল কম্পিউটেশন এর প্রতিষ্ঠান পরিচালক যেটা নরওয়েজিয়ান ইউনিভার্সিটি অফ সায়েন্স এন্ড টেকনোলজি, ট্রেনধেইম, নরওয়ে তে অবস্থিত। সে ভিজিটিং রিসার্চার হিসেবে বর্তমানে আছেন মেক্স প্লাঙ্ক ইন্সটিটিউট ফর নিউরোবায়োলজি যেটা মুনিচ, জার্মানি তে অবস্থিত।
মজের এবং তার স্ত্রী মে-ব্রিট মজের এসোসিয়েট প্রফেসর হিসেবে ছিলেন মনোবিজ্ঞান এবং স্নায়ুবিজ্ঞান বিভাগে এনটিএনএউ তে ১৯৯৬ সালে। তাদের সহায়তায় সেন্টার ফর দা বায়োলজি অফ মেমরী (সিবিএম) প্রতিষ্ঠিত হয় ২০০২ সালে এবং ইন্সটিটিউট ফর সিস্টেমস নিউরোসায়েন্স ২০০৭ সালে, এবং তারাই প্রবর্তিত করেছেন মস্তিষ্ক পক্রিয়া গবেষণা স্পেস রিপ্রেজেন্ট এর জন্য।


title: কার্ল রেকেম্যান

text: কার্ল গ্রে রেকেম্যান, ওএএম (; জন্ম: ৩ জুন, ১৯৬০) কুইন্সল্যান্ডের ওন্দাই এলাকায় জন্মগ্রহণকালী সাবেক অস্ট্রেলীয় আন্তর্জাতিক ক্রিকেটার। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। ১৯৭৯-৮০ থেকে ১৯৯৫-৯৬ সময়কাল পর্যন্ত অস্ট্রেলিয়া ক্রিকেট দলের অন্যতম সদস্য হিসেবে টেস্ট ও একদিনের আন্তর্জাতিকে অংশ নিয়েছেন। "মক্কা" ডাকনামে পরিচিত কার্ল রেকেম্যান দলে মূলতঃ ফাস্ট বোলার ছিলেন।


title: কার্ল রেকেম্যান

text: স্বভাবজাত ফাস্ট বোলার র‌েকেম্যানের টেস্ট ক্রিকেটে অভিষেক ঘটে ১৯৮২ সালে। ব্রিসবেনের গাব্বায় অনুষ্ঠিত ইংল্যান্ড দলের বিপক্ষে খেলার পর থেকে ধারাবাহিকভাবে জাতীয় দলের সদস্য ছিলেন। টেস্টের তুলনায় একদিনের ক্রিকেটের আন্তর্জাতিক খেলাতেই তাঁর অংশগ্রহণ বেশি ছিল। এ ধারা ১৯৮৫ সাল পর্যন্ত অব্যাহত ছিল। ১৯৮৪-৮৫ মৌসুমে ভারত সফরে দলের শীর্ষসারির উইকেট সংগ্রাহক ছিলেন তিনি।


title: কার্ল রেকেম্যান

text: ১৯৮৫-৮৬ ও ১৯৮৬-৮৭ মৌসুমে দক্ষিণ আফ্রিকায় বিদ্রোহী দলের সফরে তিনি চুক্তিবদ্ধ হন। এরফলে তিনি জাতীয় দলে খেলা থেকে বঞ্চিত হন।


title: কার্ল রেকেম্যান

text: ১৯৮৯ সালে পুণরায় জাতীয় দলে অন্তর্ভুক্ত হন তিনি ও ইংল্যান্ড সফরে অ্যাশেজ খেলার জন্য অস্ট্রেলীয় দলের সদস্য হন। ১৯৮৯-৯০ মৌসুমে পার্থের ওয়াকা গ্রাউন্ডে অনুষ্ঠিত টেস্টের দ্বিতীয় ইনিংসে সফরকারী নিউজিল্যান্ড দলের বিপক্ষে ৩১ ওভারে ২১ মেইডেন দিয়ে ২৩ রানের বিনিময়ে ১ উইকেট লাভ করে বিস্ময়ের জন্ম দেন।


title: কার্ল রেকেম্যান

text: বোলিংয়ে সাফল্য পেলেও তিনি দূর্বলমানের ব্যাটসম্যান হিসেবে পরিচিত ছিলেন। সমগ্র খেলোয়াড়ী জীবনে টেস্টের ১৪ ইনিংসে ব্যাটিং করে তিনি মাত্র ৫৩ রান সংগ্রহ করতে সক্ষমতা দেখান। তন্মধ্যে তাঁর সর্বোচ্চ রান ছিল ১৫।


title: কার্ল রেকেম্যান

text: কুইন্সল্যান্ডের ক্রিকেটে তিনি সর্বমোট ৪২৫ উইকেট পান যা পরবর্তীতে তাঁর গড়া এ রেকর্ড মাইকেল কাসপ্রোভিচ ভেঙ্গে ফেলেন। ১৯৯৪-৯৫ মৌসুমে শেফিল্ড শিল্ডের ফাইনালে তাঁর শেষ খেলায় অংশগ্রহণ করেন। কুইন্সল্যান্ড ঐ খেলায় জয়ী হয়ে প্রথমবারের মতো শেফিল্ড শিল্ড জয় করে। এরফলে চার-চারবার চূড়ান্ত খেলায় অংশ নিয়ে পরাজিত হবার পর কুইন্সল্যান্ডকে পরাজয়ের বৃত্ত থেকে বের করতে সক্ষম হন।


title: কার্ল রেকেম্যান

text: ১৯৯৫ মৌসুমে সারে দলের পক্ষে ইংরেজ কাউন্টি ক্রিকেটে অংশ নেন। ওয়েস্ট ইন্ডিজ সফরে ফাস্ট বোলারদের আঘাতজনিত সমস্যায় জর্জরিত অস্ট্রেলীয় দলকে সংক্ষিপ্তকালের জন্য ডাক পেয়েছিলেন।


title: কার্ল রেকেম্যান

text: খেলোয়াড়ী জীবন থেকে অবসর নিয়ে ২০০০ সাল থেকে দুই বছরের জন্য তিনি জিম্বাবুয়ে জাতীয় ক্রিকেট দলে কোচের দায়িত্ব পালন করেন। পরবর্তীতে কুইন্সল্যান্ডের ফিরে খামার দেখাশোনাসহ নৈশবক্তা হিসেবে রয়েছেন। লন্ডনে অস্ট্রেলিয়া ক্রিকেট দলরূপে পরিচিত ‘কার্ল র‌েকেম্যান অল স্টার্স দলের’ উদ্যোক্তার দায়িত্বে রয়েছেন কার্ল রেকেম্যান।


title: কার্ল রেকেম্যান

text: সেপ্টেম্বর, ২০১১ সালে অনুষ্ঠিত কুইন্সল্যান্ড রাজ্য নির্বাচনে ক্যাটার্স অস্ট্রেলিয়ান পার্টির প্রার্থী হবার কথা ঘোষণা করেন। নানাঙ্গোর ইলেক্টোরাল ডিস্ট্রিক্টের ঐ নির্বাচনে তিনি অবশ্য জয়লাভ করতে পারেননি।


title: টিমিসেন মারুমা

text: টিমিসেন মারুমা (জন্ম: ১৯ এপ্রিল, ১৯৮৮) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিক খেলছেন। শুরুতে লেগ-স্পিনার হিসেবে খেললেও বর্তমানে দলে তিনি অল-রাউন্ডারের ভূমিকায় অবতীর্ণ হয়েছেন।


title: টিমিসেন মারুমা

text: ২০০৭ সালে প্রথম-শ্রেণীর ক্রিকেটে তার সেরা সময় অতিবাহিত হয়। ঐ সময় দলীয় সঙ্গী হিসেবে স্পিনার প্রসপার উতসেয়া তাকে দারুণ সহযোগিতা করেন এবং ইস্টার্ন প্রভিন্স দলকে লোগান কাপের শিরোপা জয়ে বিশেষ ভূমিকা রাখেন। ২০০৮ সালে শক্তিশালী পাকিস্তানী দলের বিপক্ষে তিনি তার প্রথম অর্ধ-শতক করেন।


title: টিমিসেন মারুমা

text: ২০০৭ সালে দক্ষিণ আফ্রিকার বিপক্ষে তার একদিনের আন্তর্জাতিকে অভিষেক ঘটে। ঘরোয়া প্রথম-শ্রেণীর ক্রিকেটে চমকপ্রদ সাফল্যের প্রেক্ষিতে তার টেস্ট দলে ঠাঁই হয়। ২০১৩ সালে বাংলাদেশ ক্রিকেট দলের বিপক্ষে তার টেস্ট অভিষেক ঘটে। খেলায় তিনি উদ্বোধনী ব্যাটসম্যান ছিলেন।


title: দেশি পেটারি

text: দেশি পেটারি (); ("Abutilon indicum") হচ্ছে মালভেসি পরিবারের গুল্ম; যা উষ্ণমণ্ডলীয় এবং উপউষ্ণমণ্ডলীয় অঞ্চলের স্থানীয় উদ্ভিদ। এটিকে মাঝেমাঝে আলংকারিক উদ্ভিদ হিসেবে চাষ করা হয়। এই উদ্ভিদটি প্রায় ভেষজ উদ্ভিদ হিসেবে ব্যবহৃত হয় এবং কিছু উষ্ণমণ্ডলীয় দ্বীপে আগ্রাসী হিসেবে বিবেচিত।


title: দেশি পেটারি

text: দেশি পেটারি বহুবর্ষজীবী গুল্মজাতীয় গাছ। মাটির উর্বরতা ও পরিবেশের ভিন্নতায় এটির উচ্চতা ৭-৮ ফুট পর্যন্ত উঁচু হতে পারে। তবে গড় উচ্চতা ৪ ফুটের মতো। পেটারির কাণ্ডের রং গাঢ় বাদামী। কাণ্ড ২-৩ ইঞ্চি মোটা হয় এবং কাণ্ড শক্ত ও ভঙ্গুর। কাণ্ডের একেবারে শুরু থেকে ডালপালা বের হয়। এজন্যে পেটারি গাছকে ঝোপালো মনে হয়।


title: ইনায়েতউল্লাহ খান মাশরিকি

text: ইনায়েতউল্লাহ খান মাশরিকি (উর্দু عنایت اللہ خاں مشرقی) (২৫ আগস্ট ১৮৮৮ – ২৭ আগস্ট ১৯৬৩) (আল্লামা মাশরিকি বলেও পরিচিত) ছিলেন পাকিস্তানি গণিতবিদ, যুক্তিবিদ, রাজনৈতিক তাত্ত্বিক, ইসলামি পণ্ডিত ও খাকসার আন্দোলনের প্রতিষ্ঠাতা।


title: ইনায়েতউল্লাহ খান মাশরিকি

text: মাশরিকি গণিতবিদ হিসেবে বিবেচিত হতেন। ২৫ বছর বয়সে তিনি কলেজের অধ্যক্ষ হন ও এরপর ২৯ বছর বয়সে ভারত সরকারের শিক্ষাবিভাগের আন্ডার সেক্রেটারি হন। তিনি কুরআনের উপর ব্যাখ্যাগ্রন্থ লেখেন। এটি ১৯২৫ সালের নোবেল পুরস্কারের জন্য মনোনীত হয়। ৩২ বছর বয়সে তাকে আফগানিস্তানে রাষ্ট্রদূত হওয়ার আমন্ত্রণ জানানো হয়। কিন্তু তিনি তা গ্রহণ করেননি।


title: ইনায়েতউল্লাহ খান মাশরিকি

text: পরবর্তীতে তিনি সরকারি চাকরি ত্যাগ করেন। তিনি ১৯৩০ সালে খাকসার আন্দোলনের প্রতিষ্ঠা করেন। বিশ্বাস, সম্প্রদায় বা ধর্ম বিবেচনা না করে সকলের অবস্থা উন্নত করা এর লক্ষ্য ছিল। এর নেতা হিসেবে তিনি কয়েকবার কারারুদ্ধ হন।


title: ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ)

text: ডাক, টেলিযোগাযোগ ও তথ্যপ্রযুক্তি মন্ত্রণালয় গণপ্রজাতন্ত্রী বাংলাদেশ সরকারের একটি মন্ত্রণালয়। বাংলাদেশ সরকারের অন্যতম এ সংস্থাটি দেশের ডাক, টেলিযোগাযোগ ও তথ্যপ্রযুক্তি খাতের উন্নয়ন, পরিচালন, নিয়ন্ত্রন এবং এসংশ্লিষ্ট বিবিধ আইন-বিধি-বিধান-প্রবিধান প্রণয়ন এবং বাস্তবায়নের লক্ষ্যে কাজ করে থাকে।


text:
২০০২ সালে "বিজ্ঞান ও প্রযুক্তি মন্ত্রণালয়ের" নাম পরিবর্তন করে বিজ্ঞান এবং তথ্য ও যোগাযোগ প্রযুক্তি মন্ত্রণালয় নাম ধারণ করে। তথ্য প্রযুক্তি উন্নয়নের গতি আরও বেগবান ও সমন্বিত করার লক্ষ্যে সরকার ১০ ফেব্রুয়ারি ২০১৪ খ্রি. তারিখে" তথ্য ও যোগাযোগ প্রযুক্তি মন্ত্রণালয়" এবং "ডাক ও টেলিযোগাযোগ মন্ত্রণালয়কে" একীভূত করে ডাক, টেলিযোগাযোগ ও তথ্যপ্রযুক্তি মন্ত্রণালয় সৃষ্টি করা হয়।:
মূলত এ মন্ত্রণালয়ের অধীনে দুটি বিভাগের মাধ্যমে ডাক, টেলিযোগাযোগ ও তথ্য-প্রযুক্তি সংশ্লিষ্ট কার্যক্রম পরিচালিত হচ্ছে- :


title: আল-মাহদি

text: মুহাম্মদ ইবনে মনসুর আল মাহদি () (জন্ম: ১২৬ বা ১২৭ হিজরি; মৃত্যু: ১৬৯ হিজরি) (জন্ম: ৭৪৪ বা ৭৪৫ খ্রিষ্টাব্দ; মৃত্যু: ৭৮৫ খ্রিষ্টাব্দ), ছিলেন তৃতীয় আব্বাসীয় খলিফা। তিনি ১৫৮ হিজরি থেকে ১৬৯ হিজরি (৭৭৫-৭৮৫ খ্রিষ্টাব্দ) পর্যন্ত শাসন করেন। তিনি তার পিতা আল মনসুরের উত্তরাধিকারী হন।


title: আল-মাহদি

text: আল মাহদি তার পিতার মৃত্যুশয্যায় থাকার সময় খলিফা হিসেবে ঘোষিত হন। তার শান্তিপূর্ণ শাসনকালে পূর্বসূরিদের নীতিমালা প্রচলিত ছিল।


title: আল-মাহদি

text: তার শাসনামলে আলিয়দের সাথে বিরোধ নিষ্পত্তি হয়। প্রভাবশালী বারমাকি পরিবার এসময় আরো ক্ষমতার অধিকারী হয়। তারা খলিফার সাথে ঘনিষ্ঠভাবে কাজ করে।


title: আল-মাহদি

text: আল মাহদি দশ বছর ক্ষমতায় ছিলেন। তিনি তার সবচেয়ে বিশ্বস্ত উজির ইয়াকুব ইবনে দাউদকে কারারুদ্ধ করেন। ১৬৭ হিজরি/৭৮৩ খ্রিষ্টাব্দে আল মাহদি কর্তৃক চালু করা এক তদন্তের ফলে অভিযুক্ত জিন্দিকদের মৃত্যুদন্ড দেয়া হয়। তিনি সঙ্গীত ও কবিতার ভক্ত ছিলেন। অনেক শিল্পী ও কবি তার পৃষ্ঠপোষকতা লাভ করে। তিনি সঙ্গীত ও কাব্যের বিস্তারে ভূমিকা রাখেন।


title: আল-মাহদি

text: ৭৭৭ সালে তিনি খোরাসানের ইউসুফ ইবনে ইবরাহিমের বিদ্রোহ দমন করেন। একই বছর তিনি তার উত্তরাধিকারী হিসেবে ঈসা ইবনে মুসাকে সরিয়ে তার পুত্র মুসা আল হাদিকে তার স্থলাভিষিক্ত করেন এবং তার জন্য অভিজাতদের কাছ থেকে বায়াত গ্রহণ করেন। ৭৭৮ সালে সিরিয়ায় উমাইয়া শক্তির নেতৃত্ব দানকারী আবদুল্লাহ ইবনে মারওয়ান ইবনে মুহাম্মদের বিদ্রোহ দমন করেন।


title: আল-মাহদি

text: ৭৮৫ সালে তাকে বিষপ্রয়োগে হত্যা করা হয়।


title: আল-মাহদি

text: আল মাহদির শাসনামলে বহুজাতিক বাগদাদ নগরী প্রাচুর্যপূর্ণ হয়ে উঠে। আরব উপদ্বীপ। ইরাক, সিরিয়া, পারস্য এবং আফগানিস্তান ও স্পেনের মত দূরবর্তী স্থান থেকেও অভিবাসীরা আসতে থাকে। বাগদাদ মুসলিম খ্রিষ্টান, ইহুদি, হিন্দু ও জরস্ট্রিয়ানদের আবাসস্থল ছিল। এটি বিশ্বের বৃহত্তম শহর হয়ে উঠে।


title: আল-মাহদি

text: আল মাহদি আব্বাসীয় প্রশাসনকে বিস্তৃত করার কাজ চালু রাখেন। সেনাবাহিনী, বিচার ও কর সংগ্রহের জন্য নতুন দিওয়ান বা বিভাগ খোলা হয়। বারমাকি পরিবার এ নতুন বিভাগগুলোতে নিয়োগ পায়। বারমাকিরা পারসিয়ান বংশোদ্ভূত ছিল। প্রথমে বৌদ্ধ হলেও আরবদের আগমনের অল্পকাল আগে তারা জরস্ট্রিয়ানিজমে দীক্ষিত হয়। হারুনুর রশিদের সময় তাদের স্বল্পকাল স্থায়ী প্রভাব তাদের বিরুদ্ধে চলে যায়।


title: আল-মাহদি

text: ৭৫১ সালে চীন থেকে কাগজের প্রচলন (দেখুন তালাসের যুদ্ধ) গুরুত্বপূর্ণ ভূমিকা রাখে। এখন পর্যন্ত পশ্চিমে আরবদের মধ্যে কাগজের প্রচলন ছিল না। পারসিয়ানরা পেপিরাস ও ইউরোপীয়ানরা ভেলাম ব্যবহার করত। কাগজ নির্ভর শিল্প বাগদাদে ব্যাপক হয়ে উঠে। শহরের একটি সড়ক শুধু কাগজ ও বইয়ের বিক্রির জন্য ব্যবহৃত হত। আব্বাসীয় আমলাতন্ত্রের বিস্তৃতিতে কাগজের স্বল্পমূল্য ও স্থায়ীত্ব প্রভাব ফেলেছিল।


title: ডোরেমন: নোবিতা অ্যান্ড দ্য স্টীল ট্রুপস

text: সুনিওর রোবট খেলনা দেখে নোবিতার হিংসা হয়। নোবিতা ডোরেমনের কাছে রোবট খেলনা চায়। কিন্তু ডোরেমন তাকে প্রত্যাহার করে। তখন নোবিতা একটি বল খুজে পায়। ঐ বলের সংকেতের মাধ্যমে আকাশ থেকে রোবটের নানা অংশ পড়ে। সেসব অংশ একত্রিত করে নোবিতা বিরাট এক রোবট প্রস্তুত করে। সেই রোবটের নাম দেয় জেন্ডা ক্রস। এই রোবটটি খুজতে আসে রিরুরু নামের আরেকটি রোবট মেয়ে। প্রথমে নোবিতা তাকে বন্ধু মনে করে। কিন্তু পরে নোবিতা জানতে পারে রিরুরু পৃথিবী ধ্বংস করতে এসেছে। শেষে এই রোবটটির সাহায্যে নোবিতা তার শত্রু ভিনগ্রহী রোবটদের সাথে যুদ্ধ করে।


title: ডোরেমন: নোবিতা অ্যান্ড দ্য স্টীল ট্রুপস

text: /* ডোরেমন চলচ্চিত্রের তালিকা */


title: জ্যাঁ তিরোল

text: জ্যাঁ মারসেল তিরোল (জন্ম ৯ আগস্ট, ১৯৫৩) একজন ফরাসি অর্থনীতিবিদ। তিনি বাণিজ্যিক প্রতিষ্ঠান, ক্রীড়া তত্ত্ব, ব্যাংকিং ও অর্থনীতি এবং মনোবিদ্যাগত অর্থনীতি এর উপর কাজ করেছেন। বাজার শক্তি এবং বড় বড় কোম্পানির নিয়ন্ত্রণ সংক্রান্ত বিশ্লেষণমূলক কাজের জন্য তিনি ২০১৪ সালে অর্থনীতিতে নোবেল পুরস্কার লাভ করেন।


title: জ্যাঁ তিরোল

text: তিরোল প্যারিসের ইকোল পলিটেকনিক এবং ইকোল ন্যাশনাল ডেস পনট্স এট চজেস থেকে ১৯৭৮ সালে ইঞ্জিনিয়ারিং ডিগ্রী এবং একই সালে প্যারিস দাউফিন বিশ্ববিদ্যালয় থেকে সিদ্ধান্তমূলক গণিতের উপর "ডক্টরেট ডি থ্রি’এম সাইকেল" লাভ করেন। এরিক মাসকিন এর তত্ত্বাবধানে "অর্থনৈতিক তত্ত্বের উপর প্রবন্ধ (Essays in economic theory)" শিরোনামে ম্যাসাচুসেট্‌স ইনস্টিটিউট অফ টেকনোলজি থেকে থিসিস করেন।


title: জ্যাঁ তিরোল

text:
তিরোল টলৌস স্কুল অফ ইকোনমিকস এ জ্যাঁ-জ্যাকস ল্যাফন্ট ফাউন্ডেশন বোর্ডের চেয়ারম্যান। তিনি ইকোল পলিটেকনিক থেকে স্নাতক ডিগ্রী এবং ম্যাসাচুসেট্‌স ইনস্টিটিউট অফ টেকনোলজি থেকে ১৯৮১ সালে পিএইচডি লাভের পর ১৯৮৪ সাল পর্যন্ত ইকোল ন্যাশনাল ডেস পনট্স এট চজেস-এ গবেষক হিসেবে কাজ করেন। ১৯৮৪-১৯৯১ সাল পর্যন্ত তিনি এমআইটির অধ্যাপক হিসেবে কর্তব্যরত ছিলেন। ১৯৯৪-১৯৯৬ সাল পর্যন্ত তিনি ইকোল পলিটেকনিক-এ অর্থনীতির অধ্যাপক হিসেবে কর্তব্যরত ছিলেন। ১৯৯৮ সালে তিনি ইকোনমেট্রিক সোসাইটি এবং ২০০১ সালে ইউরোপিয়ান ইকোনমিক অ্যাসোসিয়েশান এর প্রেসিডেন্ট ছিলেন। তিনি এখনো এমআইটির সাথে সংযুক্ত, এখানে তাঁর পরিদর্শনের অধিকার রয়েছে এবং তিনি ২০১১ সাল থেকে "অ্যাকাডেমিয়া ডেস সাইন্সেস মোরালিস এট পলিটিকাস" এর সদস্য।
তিনি ১৯৯৮ সালে ইকোনমেট্রিক সোসাইটি এবং ২০০১ সালে ইউরোপিয়ান ইকোনমিক অ্যাসোসিয়েশানের চেয়ারম্যান ছিলেন। তিরোল ২০০৮ সাল থেকে কনসিল ডি’অ্যানালাইজেজ ইকোনমিক, ২০১১ সাল থেকে অ্যাকাডেমিয়া ডেস সাইন্সেস মোরালিস এট পলিটিকাস এবং ২০১৩ সাল থেকে "কনসিল স্ট্র্যাটেজিকা ডে লা রিসার্চেস" এর সদস্য।


title: জ্যাঁ তিরোল

text:
তিরোল বাণিজ্যিক প্রতিষ্ঠান, ক্রীড়া তত্ত্ব, ব্যাংকিং ও অর্থনীতি এবং মনোবিদ্যাগত অর্থনীতি এর উপর কাজ করেছেন। বাজার শক্তি এবং বড় বড় কোম্পানির নিয়ন্ত্রণ সংক্রান্ত বিশ্লেষণমূলক কাজের জন্য তিনি ২০১৪ সালে অর্থনীতিতে নোবেল পুরস্কার লাভ করেন। তিনি ইউনিভার্সিটি লিব্রে ডি ব্রুজেলেস থেকে ১৯৮৯ সালে, লন্ডন বিজনেজ স্কুল এবং মনট্রিল বিশ্ববিদ্যালয় থেকে ২০০৭ সালে, অ্যাথেনস ইউনিভার্সিটি অফ সাইন্স অ্যান্ড বিজনেজ এবং ইউনিভার্সিটি অফ রোম টর ভেগাটা থেকে ২০১২ সালে, লউসান্না বিশ্ববিদ্যালয় থেকে ২০১৩ সালে ডক্টরেট অনারিস কওসা লাভ করেন।
তিরোল ২০০৮ সালে অর্থনীতি এবং ব্যবস্থাপনা বিষয়শ্রেণীতে বিবিভিএ ফাউন্ডেসন ফ্রন্টিয়ারস অফ নলেজ পুরস্কার, ১৯৯৭ সালে পাবলিক ইউটিলিটি রিসার্চ সেন্টার ডিস্টিঙ্গুইস্টড সার্ভিস পুরস্কার (ফ্লোরিডা বিশ্ববিদ্যালয়), ১৯৯৩ সালে ইয়রজ জেনশন ফাউন্ডেশন এবং ইউরোপিয়ান ইকোনমিক অ্যাসোসিয়েশান থেকে ইয়রজ জেনশন পুরষ্কার লাভ করেন। তিরোল আমেরিকান অ্যাকাডেমি অফ আর্টস অ্যান্ড সাইন্স (১৯৯৩) এবং আমেরিকান ইকোনমিক অ্যাসোসিয়েশন (১৯৯৩) ফরেন অনারারী সদস্য। এছাড়া তিনি একজন স্লোন ফেলো (১৯৮৫) এবং একজন গিউগেইনহাইম ফেলো (১৯৮৮)। তিনি ১৯৮৬ সালে ইকোনমেট্রিক সোসাইটি এর একজন ফেলো ২০১১ সালে একজন ইকোনমিক থিওরি ফেলো (সোসাইটি ফর দ্য অ্যাডভান্সমেন্ট অফ ইকোনমিক থিওরী) ছিলেন।
২০০৭ সালে তিনি ফ্রেঞ্চ সিএনআরএস এর সর্বোচ্চ সম্মাননা (স্বর্ণ পদক অথবা মেডেল ডি অর) লাভ করেন, ২০০৮ সালে প্রিক্স ডি সার্কেল ডি'অক, ২০০৯ সালে আউটস্ট্যান্ডিং কন্ট্রিবিউশন টু দা প্রফেসন পুরস্কার (ইন্টারন্যাশনাল অ্যাসোসিয়েশন ফর অ্যানার্জি ইকোনমিকস), ২০১০ সালে ইনোভেটিভ কুয়ান্টিটিভ ইনোভেসনস ইন ফাইনান্স এর উপর শিকাগো মার্কেন্টাইল এক্সচেণ্জ–ম্যাথেম্যাটিকাল সাইন্স রিসার্চ ইন্সটিটিউট (সিএমই-এমএসআরআই) পুরস্কার, টিজাল্লিং কুপম্যান অ্যাসেট পুরস্কার (টিলবার্গ বিশ্ববিদ্যালয়) এবং "প্রিক্স ক্লড লেভি-স্ট্রস" পুরস্কার লাভ করেন। IDEAS/RePEc এর মতে তিনি পৃথিবীর অন্যতম প্রভাবশালী অর্থনীতিবিদদের একজন।


title: জ্যাঁ তিরোল

text: তিরোল অর্থনীতি বিষয়ক প্রায় ২০০ পেশাদার নিবন্ধ প্রকাশ করেছেন। তিনি ১০ টি বই প্রকাশ করেছেন। তাঁর গবেষনার ক্ষেত্র হচ্ছে বাণিজ্যিক প্রতিষ্ঠান এবং এগুলোর নিয়ন্ত্রণ, ক্রীড়া তত্ত্ব, অর্থনীতি, মনোবিদ্যাগত অর্থনীতি, আন্তর্জাতিক অর্থনীতি, ম্যাক্রো ইকোনোমিকস।


title: গ্রেইম হিক

text: গ্রেইম অ্যাশলে হিক, এমবিই (; জন্ম: ২৩ মে, ১৯৬৬) রোডেশিয়ার সলেসবারিতে জন্মগ্রহণকারী জিম্বাবুয়ে বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ৬৫ টেস্ট ও ১২০টি একদিনের আন্তর্জাতিকে অংশ নিয়েছেন। ইংরেজ কাউন্টি ক্রিকেটে ওরচেস্টারশায়ার ক্লাবে পুরোটা সময় কাটান গ্রেইম হিক। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন ‘হিকি’ ডাকনামে পরিচিত গ্রেইম হিক।


title: গ্রেইম হিক

text: একসময় হিকের বোলিং খেলায় গুরুত্বপূর্ণ ভূমিকা রাখতো। তার অফ-স্পিন বোলিংয়ে প্রথম-শ্রেণীর ক্রিকেটে দুই শতাধিক উইকেট পায়। কিন্তু, ২০০১ সালের পর তিনি খুব কম সময়ই বোলিং করতেন। তন্মধ্যে প্রথম-শ্রেণীর ক্রিকেটে কেবলমাত্র একটি ও লিস্ট এ ক্রিকেটে দুইটি উইকেট পেয়েছেন। তারপর ২০০৪ সালের পর কোন স্তরের ক্রিকেটেই তিনি আর কোন বোলিং করেননি।


title: গ্রেইম হিক

text: সমগ্র খেলোয়াড়ী জীবনে তিনি স্লিপে দাঁড়াতেন। গ্রাহাম গুচ তাঁর আত্মজীবনীতে উল্লেখ করেছেন যে, তাঁর স্লিপে দাঁড়ানোর সাথে মার্ক টেলর, ইয়ান বোথাম ও গ্রেইম হিক দখল করে নিয়েছেন।


title: গ্রেইম হিক

text: ২০০৮ সালে গ্রাহাম গুচের গড়া সবচেয়ে বেশী খেলার রেকর্ড ভেঙ্গে ফেলেন। তিনি চল্লিশ হাজারেরও অধিক প্রথম-শ্রেণীর ক্রিকেটে রান সংগ্রহ করেছেন। অধিকাংশ রানই এসেছিল তিন নম্বরে ব্যাটিং করে। লিস্ট এ ক্রিকেটে গ্রাহাম গুচ ও শচীন তেন্ডুলকরের সাথে তিনিও তৃতীয় ক্রিকেটার হিসেবে বিশ হাজার রানের কোটা অতিক্রম করেন। পঁচিশ জন খেলোয়াড়ের একজন হিসেবে প্রথম-শ্রেণীর ক্রিকেটে শতরানের শতক করেন। একমাত্র ক্রিকেটার হিসেবে তিনটি ভিন্ন ভিন্ন দশকে প্রথম-শ্রেণীর ক্রিকেটে ত্রি-শতক হাঁকিয়েছেন। টিম কার্টিস বাদে একমাত্র ক্রিকেটার হিসেবে লিস্ট এ ক্রিকেটে ওরচেস্টারশায়ারের পক্ষে ১০,০০০-এর অধিক রান সংগ্রহ করেছেন। তবে তাঁর এ সকল অনন্য অর্জনগুলো আন্তর্জাতিকের ক্রিকেটের সাথে তুলনান্তে বেশ বৈসাদৃশ্যপূর্ণ। প্রথম-শ্রেণীর ক্রিকেটে যেখানে তাঁর ব্যাটিং গড় ৫২.২৩, সেখানে টেস্ট গড় মাত্র ৩১.৩২।


title: গ্রেইম হিক

text: ১৯৯৯ সালে ওরচেস্টারশায়ার থেকে আর্থিক সুবিধাপ্রাপ্তি হিসেবে ৩৪৫,০০০ পাউন্ড-স্টার্লিংয়েরও অধিক অর্থ সুবিধা পেয়েছেন। এছাড়াও, ২০০৬ সালে টেস্টিমোনিয়াল পুরস্কার পেয়েছেন।


title: গ্রেইম হিক

text: ২০০৮ মৌসুমের শেষদিকে কাউন্টি ক্রিকেট থেকে অবসর নেন হিক। এরপর তিনি মালভার্ন কলেজে কোচ হিসেবে যোগদান করেন। এরপর মৌসুমের বাকী সময়টুকু ইন্ডিয়ান ক্রিকেট লীগে চণ্ডিগড় লায়ন্সে যোগ দেন।


title: লাইলি মজনু (উদ্ভিদ)

text: লাইলি মজনু () (দ্বিপদ নাম:"Excoecaria cochinchinensis") হচ্ছে Euphorbiaceae পরিবারের Excoecaria গণের উদ্ভিদ। এর পাতার উপরের পিঠ গাঢ় সবুজ, কিন্তু নিচের পিঠ লালচে । এর ফুল খুবই ছোট। পাতার সৌন্দর্যের কাছে এর ফুলের সৌন্দর্য হার মেনেছে। কলমে চাষ হয়। এর পাতার ঊর্ধ্বত্বক এবং এর সংলগ্ন প্যালিসেড টিস্যুতে ক্লোরোফিল থাকায় উপরের পৃষ্ঠ সবুজ দেখায়। এর পাতার নিম্নত্বক এবং এর সংলগ্ন স্পঞ্জী টিস্যুতে লালচে বর্ণের রঞ্জক থাকায় নিচের পৃষ্ঠ লালচে দেখায়।


title: লাইলি মজনু (উদ্ভিদ)

text: এই গাছের নাম হচ্ছে Blindness tree বা অন্ধত্ব গাছ। অন্ধত্ব গাছ শব্দটি এসেছে লাতিন শব্দ "excoecaria" থেকে যার অর্থ অন্ধ করা। গাছটির কষ (ল্যাটেক্স) চোখে লাগলে অন্ধ হয়ে যেতে পারে। তাই এমন নামকরণ। লাতিন নাম "cochinchinensis" পাওয়া গেছে Cochinchina, ভিয়েতনামের একটি পুরনো নাম থেকে।


title: লাইলি মজনু (উদ্ভিদ)

text: অনেকে একে উষ্ণ অঞ্চলের গৃহের গাছ, আলংকারিক গাছ হিসেবে ব্যবহার করে ঘরকে করে তুলেন পত্রশোভায় শোভিত। এই জনপ্রিয় চাষ হচ্ছে "আগুনঝড়"


title: পানি লজ্জাবতী

text: পানি লজ্জাবতী, (), "Neptunia oleracea" হচ্ছে পানিতে জন্মানো উদ্ভিদ।পাতা দেখতে লজ্জাবতী পাতার মত এবং কোনো স্পর্শ পেলেই লজ্জাবতি পাতার মত গুঁটিয়ে যায়। কাণ্ডে একপ্রকার সাদা রঙের ফমের মত হয় যা মাছে খাদ্য। ফুল হলুদ কমলা। আগে অনেক পুকুরে দেখা যেত এখন তেমন চোখে পড়ে না।


title: কারামত আলী জৌনপুরী

text: মাও. কারামত আলী জৌনপুরী রহ. ছিলেন ঊনবিংশ শতাব্দির উল্লেখযোগ্য সমাজ সংস্কারক ও সাইয়েদ আহমাদ ব্রেলভী রহ. কর্তৃক প্রতিষ্ঠিত তরিকায়ে মুহাম্মদিয়ার অন্যতম গুরুত্বপূর্ণ প্রচারক। তিনি ওয়াজ নসীহত করে মানুষকে হেদায়তের পথে আহবান করতেন।


title: কারামত আলী জৌনপুরী

text: মাওলানা কারামত আলী জৌনপুরীা ভারতের উত্তর প্রদেশের জৌনপুরে জন্মগ্রহন করেন। তাঁর পিতার নাম আবু ইব্রাহিম শেখ মোহাম্মদ ইমাম বখশ। তিনি ইসলামের প্রথম খলিফা হযরত আবু বকর সিদ্দিক রা. এর বংশধর ছিলেন। তিনি ১৮০০ খ্রিষ্টাব্দের ১২ জুন, ১২১৫ হিজরীর ১৮ মুহাররাম জন্মগ্রহন করেন। জন্মের পর তার পিতা তার নাম রেখেছিলেন আলী, কথিত আছে পরবর্তীতে তাঁর কারামত দেখে জনসাধারন তাকে কারামত আলী নামে অভিহিত করে।


title: কারামত আলী জৌনপুরী

text: কারামত আলী জৌনপুরী তাঁর পিতার নিকট প্রাথমিক শিক্ষা লাভ করেন। অতঃপর মওলানা কুদরতউল্লাহ রুদলভী ও আহমদউল্লাহ আল্লামীর নিকট নিকট পবিত্র হাদিস শরীফ ও অন্যান্য ধর্মীয় শিক্ষা অর্জন করেন। আঠারো বছর বয়সে কারামত আলী জৌনপুরী রহ. তাসাউফ (আধ্যাত্মিক জ্ঞান) শাস্ত্রে আগ্রহী হয়ে রায়বেরিলীতে তরিকায়ে মুহাম্মদিয়ার প্রতিষ্ঠাতা হযরত সাইয়েদ আহমাদ ব্রেলভী রহ. এর সঙ্গে সাক্ষাৎ করে তাঁর নিকট বাই’য়াত গ্রহণ করেন।


title: কারামত আলী জৌনপুরী

text: সাইয়েদ আহমাদ ছিলেন সেই সময়ের বিখ্যাত মুজাহিদ। কারামত আলী ও তাঁর সাথে জিহাদে অংশগ্রহনের আগ্রহ প্রকাশ করেন। কিন্তু সাইয়েদ আহমাদ তাকে সশস্ত্র সংগ্রামের বদলে বাংলা ও আসাম অঞ্চলে ওয়াজ-নসীহত ও লেখনীর মাধ্যমে সমাজ সংস্কার ও ধর্মপ্রচারের নির্দেশ দেন। কারণ তৎকালীন সময়ে এসব অঞ্চলের সাধারণ মুসলমানরা ইসলাম ধর্মের আবশ্যকীয় কার্যক্রম যেমন নামাজ, রোজা ভুলে অন্য ধর্মের ধর্মীয় অনুষ্ঠানে অংশগ্রহন করত। মুর্শিদের নির্দেশে কারামত আলী বাংলা ও আসাম অঞ্চলে ইসলামের প্রকৃত মূল্যবোধ পুনরুদ্ধারের কাজে লিপ্ত হন।


title: কারামত আলী জৌনপুরী

text: কারামত আলী হাজী শরীয়তউল্লাহ প্রবর্তিত ফরায়েজি আন্দোলনের বিরোধী ছিলেন। ফরায়েজিরা ব্রিটিশ শাসিত ভারতবর্ষকে দারুল হরব মনে করত এবং জুমা ও ঈদের নামাজ আদায় করত না। পক্ষান্তরে কারামত আলী মনে করতেন ভারতবর্ষ যদিও দারুল ইসলাম নয়, তবে দারুল হরব ও নয়। বরং ভারতবর্ষ হচ্ছে "দারুল আমান"। কারণ ব্রিটিশরা মুসলমানদেরকে স্বাধীনভাবে ধর্ম পালন করতে দেয়। এ বিষয়ে তিনি ফরায়েজিদের সাথে বিতর্ক করে তার মত প্রতিষ্ঠিত করতে সক্ষম হন।


title: কারামত আলী জৌনপুরী

text: ওয়াজ নসীহত ও ধর্মপ্রচারের সুবাদে কারামত আলী রহ. নোয়াখালী, চট্টগ্রাম, আসাম, রংপুর এবং আরও অনেক প্রত্যন্ত অঞ্চল সফর করেন। সফরকালীন অবস্থায় ১৮৭৩ সালে রংপুরে তিনি গুরুতর অসুস্থ হয়ে পড়েন এবং ১৮৭৩ খ্রিস্টাব্দের ৩০ মে তাঁরিইন্তেকাল হয়। রংপুরে মুনশিপাড়া জামে মসজিদের পাশে থাকে দাফন করা হয়।


title: কারামত আলী জৌনপুরী

text: কারামত আলী প্রায় ৪৬টি পুস্তক রচনা করেন। তন্মধ্যে মাত্র ১৯ টি পুস্তক তিন খন্ডে যখীরায়ে কারামত নামে প্রকাশিত হয়। অন্যান্য পুস্তকগুলো বর্তমানে দুষ্প্রাপ্য। তার গুরুত্বপূর্ণ কিছু পুস্তকের তালিকা হচ্ছেঃ


title: অম্বিকা (মহাভারত)

text: অম্বিকা হলেন কাশীরাজের মধমাকন্যা । ইনি রাজা বিচিত্রবীর্যের প্রথমা স্ত্রী এবং ধৃতরাষ্ট্রের জননী । ভীষ্ম অম্বা ও অম্বালিকার সাথে এঁকে স্বয়ম্বর হতে হরণ করে আনেন । বিবাহের সাত বছরের মাথায় বিচিত্রবীর্য যক্ষ্মা আক্রান্ত হয়ে নিঃসন্তান অবস্থায় মারা যান । কিন্তু বংশ রক্ষাকারী পুত্রের জন্য ইনি শ্বশ্রূ সত্যবতীর অণুরোধে সত্যবতীর পুত্র মহর্ষি বেদব্যাস এর সাথে সহবাস করেন । কিন্তু সহবাসের সময় বেদব্যাসের ভয়ঙ্কর রূপ দেখে ইনি তাঁর দুই চোখ বন্ধ করে ফেলেন । এজন্য তাঁর সন্তান ধৃতরাষ্ট্র জন্মান্ধ হয়ে জন্মান । ইনি শ্বশ্রূ সত্যবতী ও কনিষ্ঠা ভগিনী অম্বালিকার সাথে সন্ন্যাসিনীর ন্যায় শেষ জীবন অতিবাহিত করেন ।


title: রিচার্ড ফ্লানাগান

text: রিচার্ড মিলার ফ্লানাগান (জন্ম: ১৯৬১) তাসমানিয়ার লংফোর্ডে জন্মগ্রহণকারী বিখ্যাত অস্ট্রেলীয় ঔপন্যাসিক। দি ইকোনোমিস্টের মতে, ‘তিনি তাঁর সময়কালের সর্বাপেক্ষা বিশুদ্ধ অস্ট্রেলীয় ঔপন্যাসিকদের একজন-রূপে গণ্য করা হয়। তাঁর প্রত্যেকটি উপন্যাসই ব্যাপকভাবে পাঠকদের মনোযোগ আকর্ষণে সক্ষম এবং তিনি অগণিত পুরস্কার ও সম্মাননা লাভের অধিকারী।’ এছাড়াও তিনি চলচ্চিত্র পরিচালনা করছেন।


title: রিচার্ড ফ্লানাগান

text: ২০১৪ সালে দ্য ন্যারো রোড টু দ্য ডিপ নর্থ শিরোনামে ঐতিহাসিক উপন্যাস রচনার জন্য তিনি ম্যান বুকার পুরস্কার লাভ করেন। উপন্যাসে দ্বিতীয় বিশ্বযুদ্ধ চলাকালে একদল অস্ট্রেলীয় যুদ্ধবন্দীকে কেন্দ্র করে রচিত হয়। যুদ্ধবন্দীদের রেললাইন নির্মাণে তাদের অভিজ্ঞতার চিত্র ফুঁটিয়ে তোলা হয়েছে।


title: রিচার্ড ফ্লানাগান

text: তাসমানিয়া লংফোর্ডে জন্মগ্রহণকারী ফ্লানাগান ছয় ভাই-বোনের মধ্যে পঞ্চম। ১৮৪০-এর দশকে আয়ারল্যান্ড থেকে তাঁর পূর্ব-পুরুষগণ অস্ট্রেলিয়ায় বসত গড়েন। দ্বিতীয় বিশ্বযুদ্ধে বার্মার রেলওয়ের মৃত্যু থেকে তাঁর বাবা প্রাণে রক্ষা পান। তাঁর তিন ভাইয়ের একজন অস্ট্রেলিয়ান রুলস ফুটবলের সংবাদদাতা মার্টিন ফ্লানাগান। তাসমানিয়ার পশ্চিম উপকূলের দূরবর্তী খনি শহর রোজবেরিতে তাঁর শৈশবকাল অতিবাহিত হয়।


title: রিচার্ড ফ্লানাগান

text: ১৯৯৪ সালে তিনি তাঁর প্রথম উপন্যাস ‘ডেথ অব এ রিভার গাইড’ রচনা করেন। এ উপন্যাসে আলজাজ কোসিনি নামীয় এক নদীপথ প্রদর্শনকারীর কাহিনী বিবৃত হয়েছে। সে তার স্ত্রী ও পরিবারের অন্যান্যদের পাশাপাশি অন্যান্যদের জীবন বাঁচায়। পরবর্তীতে সে জলে ডুবে মৃত্যুবরণ করে। উপন্যাসটি সম্পর্কে টাইমস লিটারেরি সাপ্লিম্যান্ট অস্ট্রেলীয় লেখনীতে সর্বাপেক্ষা নতুন ধারার সূত্রপাত ঘটেছে বলে অভিহিত করে। তাঁর পরবর্তী বই ‘দ্য সাউন্ড অব ওয়ান হ্যান্ড ক্ল্যাপিং’ ১৯৯৭ সালে প্রকাশিত হয়। এ গ্রন্থে এক স্লোভেনীয় অভিবাসীর জীবন-চিত্র সম্পর্কে তুলে ধরা হয়েছে। এ বইটি ব্যাপকভাবে বিক্রিত বইয়ের মর্যাদা পায়। কেবলমাত্র অস্ট্রেলিয়াতেই ১৫০,০০০ কপির বেশি বিক্রি হয়। ফ্লানাগানের প্রথম দুইটি উপন্যাসই ‘কিরকাস রিভিউজ’ হিসেবে ঘোষিত হয় ও অস্ট্রেলিয়া বাইরে চমৎকার গল্প-কাহিনীর শীর্ষস্তরে পৌঁছায়।


title: ব্রতচারী আন্দোলন

text: ব্রতচারী আন্দোলন হচ্ছে ১৯৩২ সালে গুরুসদয় দত্ত কর্তৃক প্রতিষ্ঠিত একটি আধ্যাত্মিক ও সামাজিক উন্নয়নের আন্দোলন। ১৯৩২ সালে এই আন্দোলনের সূচনা হয়। ব্রিটিশ ভারতের নাগরিকদের মধ্যে দেশপ্রেম, জাতীয় চেতনা ও নাগরিকত্ববোধ তৈরী করা ছিল এ আন্দোলনের মূল লক্ষ্য।


title: ব্রতচারী আন্দোলন

text: গুরুসদয় দত্ত কর্তৃক প্রতিষ্ঠিত বাংলা ব্রতচারী সমিতির মাধ্যমে এই আন্দোলনের কার্যক্রম প্রচারিত হত। সমিতির কেন্দ্রীয় কার্যালয় ছিল কলকাতার ১২ নং লাউডন স্ট্রিটে। অবিভক্ত বাংলার অনেক এলাকায় এই সমিতি প্রতিষ্ঠিত হয়েছিল। ১৯৩৪ সালে ফরিদপুর ব্রতচারী সমিতির মূখপত্র হিসেবে ব্রতচারী বার্ত্তা নামে একটি পত্রিকা প্রকাশিত হয়। বাংলা ব্রতচারী সমিতির উদ্যোগে ১৯৩৬ সালে বাংলার শক্তি নামে একটি পত্রিকা প্রকাশিত হয়েছিল। ইউরোপে এ আন্দোলন জনপ্রিয়তা পায়। ইংরেজ সরকারেরও এ আন্দোলনের প্রতি সপ্রশংস সমর্থন ছিল।


title: ব্রতচারী আন্দোলন

text:
ব্রতচারী আন্দোলনে ভুক্তির জন্য প্রথমে তিনটি উক্তি স্বীকার করে নিতে হত। উক্তিগুলো হলোঃ
অতঃপর পঞ্চব্রত, ব্রতচারীর প্রতিজ্ঞা, ব্রতচারীরর ষোলপণ, ষোল পণের অতিরিক্ত এক পণ, ব্রতচারীর সতের মানা (নিষেধাজ্ঞা), ব্রতচারী বৃত্ত ইত্যাদি আবৃত্তি করে এই আন্দোলনের অন্তর্ভুক্ত হতে হত।


title: ব্রতচারী আন্দোলন

text: ব্রতচারী আন্দোলনের মূল লক্ষ্য ছিল বাঙ্গালী ব্রতচারীদেরকে জ্ঞান, শ্রম, সত্য, ঐক্য ও আনন্দের সাথে জীবনযাপনের পথপ্রদর্শন করা। ব্রতচারীদের সত্যনিষ্ঠা, সংযম, অধ্যবসায় ও আত্মনির্ভরতা ছিল এ আন্দোলনের অন্যতম বৈশিষ্ট। ঐক্যবদ্ধভাবে লোকনৃত্য ও লোকসঙ্গীত চর্চার মাধ্যমে মানসিক ও আত্মিক বিকাশ লাভ ও দেশপ্রেমে উদ্বুদ্ধ করা ছিল এ আন্দোলনের মূল উদ্দেশ্য। বিশ্ব মানব হওয়ার লক্ষ্যে শাশ্বত বাঙ্গালী হওয়ার উদাত্ত আহ্বান জানিয়ে এ আন্দোলনের প্রতিষ্ঠাতা গুরুসদয় দত্ত লেখেন-


title: মাওলানা শওকত আলি

text: মাওলানা শওকত আলি (জন্ম-১৮৭৩, মৃত্যু-১৯৩৯) ছিলেন একজন ভারতীয় মুসলিম জাতীয়তাবাদী ও খিলাফত আন্দোলনের নেতা। তিনি মাওলানা মুহাম্মদ আলির ভাই।


title: মাওলানা শওকত আলি

text: শওকত আলি ১৮৭৩ সালে রামপুরে (বর্তমান উত্তরপ্রদেশ) জন্মগ্রহণ করেন। তিনি আলিগড় মুসলিম বিশ্ববিদ্যালয়ে শিক্ষালাভ করেন। তিনি ক্রিকেটের ভক্ত ছিলেন ও বিশ্ববিদ্যালয় দলের অধিনায়ক হতেন। মহাত্মা গান্ধী তাকে রাজনীতিতে নিয়ে আসেন।


title: মাওলানা শওকত আলি

text: শওকত আলি ১৮৯৬ থেকে ১৯১৩ সাল পর্যন্ত যুক্ত প্রদেশে সরকারি চাকরিতে বহাল ছিলেন।


title: মাওলানা শওকত আলি

text: শওকত আলি তার ভাই মুহাম্মদ আলিকে উর্দু সাপ্তাহিক "হামদর্দ" ও ইংরেজি সাপ্তাহিক "কমরেড" প্রকাশ করতে সাহায্য করেন। ১৯১৯ সালে রাজদ্রোহ অভিযোগ ও প্রতিবাদ সংগঠনের কারণে কারাগারে থাকার সময় তিনি খিলাফত সম্মেলনের প্রথম প্রেসিডেন্ট নির্বাচিত হন। অসহযোগ আন্দোলনের সময় মহাত্মা গান্ধী ও কংগ্রেসকে সমর্থন করার কারণে ১৯২১ থেকে ১৯২৩ সাল পর্যন্ত তিনি কারাগারে ছিলেন। তার ভক্তরা তাকে ও তার ভাইকে মাওলানা উপাধি দেয়। ১৯২২ সালের মার্চে তিনি রাজকোট কারাগারে ছিলেন।


title: মাওলানা শওকত আলি

text: কংগ্রেস ও এর অহিংস নীতির সমর্থক হলে তিনি ও তার কিছু সহকর্মী স্বাধীনতার জন্য বিপ্লবী আন্দোলনকেও সমর্থন করেন। তিনি শচীন্দ্রনাথ সেনালকে অস্ত্র সরবরাহ করেছিলেন। তিনি ও তার ভাই শওকত আলি কংগ্রেস ও গান্ধীর নেতৃত্বের ব্যাপারে নেতিবাচক দিকে সরে আসেন। মাওলানা মুহাম্মদ আলি কারাগারে থাকায় শওকত আলি ও বেগম মুহাম্মদ আলি নেহেরু রিপোর্টের উপর সর্বদলীয় সম্মেলনে কেন্দ্রীয় খিলাফত কমিটির ৩০ সদস্যসহ খিলাফত কমিটির নেতৃত্ব দেন। এদের মধ্যে ছিলেন মুহাম্মদ ইফরান, মহিউদ্দিন আজমেরি, ইয়াসিন নুরি, এস. কে. নবিবউল্লাহ, গুলশার খান, মুহাম্মদ ইবরাহিম, মনজুর আলি তাইব, মুসা খান, আজাদ সুবহানি, মুহাম্মদ জাফরি, লাল বাদশাহ, আবদুল মজিদ দারিয়াবাদি, রউফ পাশাম, মুহাম্মদ উসমান, আবদুল মজিদ, ড. মাগফুর আহমেদ আজাজি, হাশিম আবদুর রহমান, খাজা গিয়াসউদ্দিন, ইলাহি বখশ, আবদুল মহসিন মুহাম্মদ সাজ্জাদ, সুলাইমান কাসিন, আলি মুহাম্মদ জালালউদ্দিন, আবদুল রউফ, ফাতেহ মুহাম্মদ, মুহাম্মদ জান, আহমেদ ভামরিওয়ালা, আবদুল আহাদ খান, হেমায়েতউল্লাহ, মুহাম্মদ বখশ ও জাহিদ আলি। ১৯২৮ সালে তিনি নেহেরু রিপোর্টের বিরোধিতা করেন এবং মুসলিমদের জন্য পৃথক নির্বাচনের দাবি জানান। খিলাফত কমিটি শেষ পর্যন্ত নেহেরু রিপোর্ট প্রত্যাখ্যান করে। তিনি লন্ডনে প্রথম ও দ্বিতীয় গোল টেবিল সম্মেলনে অংশ নেন। তার ভাই ১৯৩১ আলে মৃত্যুবরণ করলে তিনি কাজ চালু রাখেন এবং জেরুজালেমে বিশ্ব মুসলিম সম্মেলন সংগঠিত করেন।


title: মাওলানা শওকত আলি

text: ১৯৩৬ সালে মাওলানা শওকত আলি নিখিল ভারত মুসলিম লীগে যোগ দেন এবং মুহাম্মদ আলি জিন্নাহর একজন ঘনিষ্ঠ রাজনৈতিক মিত্রে পরিণত হন। ১৯৩৪ থেকে ১৯৩৮ সাল পর্যন্ত তিনি কেন্দ্রীয় আইনসভার সদস্য ছিলেন। তিনি মধ্যপ্রাচ্য ভ্রমণ করেন এবং ভারতীয় মুসলিমদের জন্য সমর্থন তৈরী করেন।


title: মাওলানা শওকত আলি

text: মাওলানা শওকত আলি ১৯৩৯ সালের ৪ জানুয়ারি মৃত্যুবরণ করেন।


title: মিক মার্টেল

text: মাইকেল মিক মার্টেল (; জন্ম: ২৮ সেপ্টেম্বর, ১৯৬৬) ওয়েস্টার্ন অস্ট্রেলিয়ার পার্থে জন্মগ্রহণকারী অস্ট্রেলীয় ক্রিকেট আম্পায়ার। ওয়ানেরু এন্ড বেজওয়াটার-মর্লে দলের পক্ষে ওয়েস্টার্ন অস্ট্রেলিয়ান গ্রেড ক্রিকেটে ৩৪টি প্রথম গ্রেডের খেলায় অংশগ্রহণ করেন মিক মার্টেল। পরবর্তীতে ডব্লিউএ সাবআরবান টার্ফ প্রতিযোগিতায় বালকাত্তা ক্রিকেট ক্লাবে খেলেন। ২০০০-২০০১ মৌসুমে সেখানে তিনি চ্যাম্পিয়ন ক্রিকেটার ছিলেন। হাতে আঘাতপ্রাপ্তির ফলে তার সংক্ষিপ্ত খেলোয়াড়ী জীবনের সমাপ্তি ঘটে। এরপর তিনি আম্পায়ারিংয়ে প্রবেশ করেন।


title: মিক মার্টেল

text: অক্টোবর, ২০০৭ সালে ঘরোয়া পর্যায়ের একদিনের খেলায় তার আম্পায়ার হিসেবে অভিষেক ঘটে। অক্টোবর, ২০০৮ সালে প্রথম-শ্রেণীর ক্রিকেটে আম্পায়ার হিসেবে অভিষিক্ত হন তিনি।


title: তুর্কি লিরা

text: তুর্কি লিরা (মুদ্রার প্রতীক: ₺; ব্যাংক কোড: TRY), () তুরস্ক ও তুর্কি উত্তর সাইপ্রাস প্রজাতন্ত্র-এর মুদ্রা। তুর্কি লিরা ১০০ "খুরুশ"-এ উপবিভাজিত হয়।


title: তুর্কি লিরা

text: লিরা ও ইউরোপ এবং মধ্যপ্রাচ্যের কিছু মুদ্রাব্যবস্থাী মূল পাওয়া যায় প্রাচীন রোমের লিবরা নামক ওজনের এককে যেটি মূলত হলো এক ট্রয় পাউন্ড রুপা। রোমানদের লিবরা মুদ্রাব্যবস্থা ইউরোপ ও এর পূর্বের কাছে ছড়িয়ে যায়, যা মধ্যযুগ পর্যন্ত ব্যবহৃত হয়। তুর্কের লিরা, ফ্রান্সের লিবরে (১৭৯৪সাল পর্যন্ত), ইতালির লিরা (২০০২সাল পর্যন্ত) এবং ব্রিটিশ পাউন্ড হলো প্রাচীন মুদ্রাব্যবস্থার আধুনিক সংস্করণ।


title: তুর্কি লিরা

text: মুদ্রাব্যবস্থায় পুরাতন একক কুরুসের পাশাপাশি প্রধান একক হিসেবে অত্তোমান লিরা প্রথম ব্যবহৃত হয় ১৮৪৪সাল থেকে, যা মূলত অংশ ছিল। অত্তোমান লিরার প্রচলন ছিল ১৯২৭সালের শেষ পর্যন্ত।


title: দিলিপ যোশী

text: দিলিপ যোশী (; ) ভারতের একজন চলচ্চিত্র এবং টেলিভিশন অভিনেতা। সে বেশীর ভাগ সময় কমেডি অভিনয় করেন। তিনি বর্তমানে তারক মেহতা কা উল্টা চশমায় জেঠালাল চম্পাকলাল গাডার অভিনয়ে আছেন।


title: দিলিপ যোশী

text: দিলিপ যোশীর স্ত্রীর নাম জেমালা যোশী। তাদের একটি ছেলে এবং একটি মেয়ে আছে। যোশী তার পরিবারের সাথে ভারতের মুম্বইয়ে বাস করে।


title: দিলিপ যোশী

text: সব পুরস্কার তারাক মেহতা কা উল্টা চশমা সিরিয়ালের মাধ্যমে পেয়েছেন।


title: আরব-বাইজেন্টাইন যুদ্ধ

text: আরব-বাইজেন্টাইন যুদ্ধ সপ্তম থেকে একাদশ শতকে আরব মুসলিম ও পূর্ব রোমান বা বাইজেন্টাইন সাম্রাজ্যের মধ্যে সংঘটিত যুদ্ধসমূহকে একত্রে বলা হয়। সপ্তম শতকে রাশিদুন ও উমাইয়া খিলাফতের সময় শুরু হওয়া মুসলিম বিজয় অভিযানের মাধ্যমে এই যুদ্ধগুলো শুরু হয়। এরপর একাদশ শতকের মধ্যভাগ পর্যন্ত এগুলো তাদের উত্তরসুরিদের মধ্যে লড়াই চলতে থাকে।


title: আরব-বাইজেন্টাইন যুদ্ধ

text: ৬৩০ এর দশকে আরব উপদ্বীপ থেকে আরব মুসলিমদের অভিযানের ফলে বাইজেন্টাইন সাম্রাজ্য তার দক্ষিণাঞ্চলীয় প্রদেশ সিরিয়া ও মিশর মুসলিমদের কাছে হারায়। উমাইয়া খিলাফতের অধীনে পরবর্তী পঞ্চাশ বছর মুসলিমরা বাইজেন্টাইন অধীনস্থ এশিয়া মাইনরে অভিযান চালায়, দুইবার বাইজেন্টাইনদের রাজধানী কনস্টান্টিনোপল হুমকির সম্মুখীন হয় এবং বাইজেন্টাইন অধিভুক্ত আফ্রিকা দখল করে নেয়। ৭১৮ সালে কনস্টান্টিনোপল অবরোধ ব্যর্থ হওয়ার পর পরিস্থিতি স্থিতিশীল হয়। এসময় এশিয়া মাইনরের পূর্বদিকে তোরোস পর্বতমালা একটি সীমানা হিসেবে পরিগণিত হয়। আব্বাসীয় খিলাফতের অধীনে দূত বিনিময় ও বিভিন্ন মেয়াদী চুক্তির মাধ্যমে সম্পর্ক আরো স্বাভাবিক হয়ে আসে। কিন্তু প্রায় বার্ষিক হামলা ও পাল্টা হামলার মাধ্যমে সংঘর্ষ লেগেই ছিল। দশম শতকে এসব হামলায় আব্বাসীয় সরকার বা স্থানীয় শাসক উভয়েই উৎসাহ দেয়।


title: আরব-বাইজেন্টাইন যুদ্ধ

text: প্রথম শতাব্দীতে বাইজেন্টাইনরা প্রতিরক্ষামূলক ব্যবস্থা নেয় এবং খোলা মাঠে যুদ্ধ এড়িয়ে চলে। তারা সুরক্ষিত দুর্গে অবস্থান নিত। ৭৪০ এর পর থেকে তারা পাল্টা আক্রমণ শুরু করে। কিন্তু এসময়ও আব্বাসীয়রা এশিয়া মাইনরে বড় আকারের ও বিধ্বংসী আক্রমণের মাধ্যমে প্রতিপক্ষকে পরাজিত করতে সক্ষম ছিল। ৮৬১ এর পর থেকে আব্বাসীয়দের পতন ও বিভাজন এবং মেসিডোনীয় রাজবংশের অধীনে বাইজেন্টাইন সাম্রাজ্যের শক্তিবৃদ্ধির ফলে স্রোত উল্টো দিকে ঘুরে যায়। ৯২০ থেকে ৯৭৬ এর মোট পঞ্চাশ বছরের মধ্যে বাইজেন্টাইনরা মুসলিমদের প্রতিরোধ ভেঙ্গে ফেলতে সক্ষম হয় এবং উত্তর সিরিয়া ও বৃহত্তর আর্মেনিয়ার উপর নিয়ন্ত্রণ ফিরে পায়। বাইজেন্টাইন-আরব যুদ্ধের শেষ শতক ফাতেমীয়দের সাথে সীমান্তবর্তী সংঘর্ষ দ্বারা নিয়ন্ত্রিত হত। কিন্তু ১০৬০ সালের পর সেলজুক তুর্কিদের আগমনের আগ পর্যন্ত সীমানা একইরকম ছিল।


title: আরব-বাইজেন্টাইন যুদ্ধ

text: মুসলিমরা সাগরপথেও চেষ্টা চালায়। ৬৫০ এর দশক থেকে বিভিন্ন দ্বীপ ও উপকূলীয় অঞ্চলে আক্রমণ ও পাল্টা আক্রমণের ফলে সমগ্র ভূমধ্যসাগর যুদ্ধক্ষেত্রে পরিণত হয়। নবম ও দশম শতাব্দীতে ক্রিট, মাল্টা ও সিসিলি মুসলিম অভিযান সর্বোচ্চ চূড়ায় পৌছায়। একই সাথে মুসলিম নৌবহর ফ্রান্স, ডালমেশিয়া ও এমনকি কনস্টান্টিনোপলের শহরতলীতে পৌছে যায়।


title: আরব-বাইজেন্টাইন যুদ্ধ

text: মুসলিমদের আকস্মিক উত্থান ও মুসলিম রাষ্ট্রের দ্রুত বিস্তৃতির সময় দীর্ঘকাল ধরে চলা ৬ষ্ঠ ও ৭ম শতাব্দীর বাইজেন্টাইন-সাসানীয় যুদ্ধ এবং প্লেগ ছড়িয়ে পড়ার ফলে উভয় সাম্রাজ্য বিপর্যয়ের মুখোমুখি হয়। শেষ যুদ্ধে সম্রাট হেরাক্লিয়াসের নেতৃত্বাধীন বাইজেন্টাইন সাম্রাজ্য হারানো সকল অঞ্চল পুনরুদ্ধারে সক্ষম হয় এবং ৬২৯ সালে জেরুজালেমে ট্রু ক্রস পুনরায় স্থাপন করা হয়।


title: আরব-বাইজেন্টাইন যুদ্ধ

text: কয়েকবছরের মধ্যে মুসলিমরা বাইজেন্টাইন ও সাসানীয়দের কাছ থেকে তাদের বিভিন্ন এলাকা জয় করে নেয়। ৬২০ এর দশকের শেষনাগাদ মুহাম্মদ (সা) অধিকাংশ আরবকে মুসলিম শাসনের অধীনে একতাবদ্ধ করেন। তার সময় প্রথম মুসলিম-বাইজেন্টাইন সংঘর্ষ হয়। হেরাক্লিয়াসের সাথে পারসিয়ান সেনাপতি শাহরবারাজের চুক্তিতে শর্তারোপ করা হয় যে পারস্যের সেনারা ৬২৯ সালে অধিকৃত বাইজেন্টাইন পূর্বাঞ্চলীয় প্রদেশগুলো থেকে তাদের অবস্থান প্রত্যাহার করবে। এর কয়েকমাস পর আরব ও বাইজেন্টাইন সেনারা মুতার যুদ্ধে মুখোমুখি হয়। ৬৩২ সালে মুহাম্মদ (সা) মৃত্যুবরণ করেন। তার মৃত্যুর পর আবু বকর তার উত্তরসুরি হন। এসময় বিভিন্ন স্থানে বিদ্রোহ দেখা দিলে রিদ্দার যুদ্ধে তা দমন করা হয়। ফলে সমগ্র আরব উপদ্বীপে মুসলিম রাষ্ট্রের অবস্থান সুসংহত হয়।


কিতাবুল আসারুল বাকিয়া আন আল কুরআন আল খালিয়া বা The Remaining Signs of Past Centuries ( "", Chronology of Ancient Nations বা Vestiges of the Past নামেও পরিচিত) আবু রায়হান আল বিরুনি কর্তৃক রচিত একটি বই। ১৮৭৯ সালে এডওয়ার্ড সাচাও এটি অনুবাদ করেন। এতে বিভিন্ন সংস্কৃতি ও সভ্যতার ক্যালেন্ডার, গণিত, জ্যোতির্বিজ্ঞান, ঐতিহাসিক তথ্য, বিভিন্ন জাতিগোষ্ঠীর প্রথা ও ধর্ম নিয়ে তুলনামূলক আলোচনা রয়েছে।


title: কিতাবুল আসারুল বাকিয়া আন আল কুরআন আল খালিয়া

text: এটি আল বিরুনির প্রথম গুরুত্বপূর্ণ কাজ। তিনি ১০০০ সালে (৩৯০/১ হিজরি) গোরগানে কাবুসের দরবারে এটি লেখা শেষ করেন। এসময় তার বয়স ৩০ এর কিছু কম ছিল।


title: টোকিও স্টক এক্সচেঞ্জ

text: টোকিও স্টক এক্সচেঞ্জ ( "তৌক্যৌ শৌকেন্ তরিহিকিজ" বা "তৌশৌ") হল জাপানের একটি শেয়ার বাজার। এটি বিশ্বে তৃতীয় বৃহত্তম শেয়ার বাজার, আর এশিয়ার প্রথম।


title: চেতন ভগত

text: চেতন ভগত (; ) (জন্ম: এপ্রিল ২২ , ১৯৭৪) একজন ভারতীয় ঔপন্যাসিক, নিবন্ধকার, বক্তা ও চিত্ৰনাট্যকার। তাঁর লেখা বেস্টসেলার বইয়ের মধ্যে রয়েছে ""ফাইভ পয়েন্ট সামওয়ান"" (২০০৪), ""ওয়ান নাইট @ এ কল সেন্টার"" (২০০৫), ""দ্য থ্রি মিস্টেকস্ অব মাই লাইফ"" (২০০৮), ""টু স্টেটস্ঃদ্য স্টোরি অব মাই ম্যারেজ"" (২০০৯), ""রিভুল্যুশন ২০২০"" (২০১১), এবং ""হাফ গার্লফ্রেন্ড"" (২০১৪)। এ বইগুলোর কারনে সারাবিশ্বের পাঠকদের কাছে তুমুল জনপ্রিয়তা পান তিনি। এর মধ্যে চারটি উপন্যাস অবলম্বনে বলিউডে নির্মিত হয় সিনেমা (সিনেমাগুলো হচ্ছে "থ্রি ইডিয়টস", "কাই পো চে" এবং "টু স্টেটস্")। ২০০৮ সালে দ্য নিউ ইয়র্ক টাইমসের তথ্য অনুযায়ী ভারতের ইতিহাসে চেতন ভগত ইংরেজি ভাষায় সবচেয়ে বেশি বিক্রিত বইয়ের লেখক। "টাইম ম্যাগাজিনের" বিশ্বের শ্রেষ্ঠ ১০০ ক্ষমতাধর লোকেদের তালিকায় যুক্ত হয়েছে চেতন ভগতের নাম।


title: চেতন ভগত

text: চেতন ভগত ভারতের রাজধানী দিল্লীতে জন্মগ্রহণ করেন। তার পরিবার ছিলো পাঞ্জাব মধ্যভিত্ত পরিবার। তার বাবা একজন অবসরপ্রাপ্ত সেনাকর্মকর্তা (লেফট্যানেন্ট কর্নেল) এবং মা কৃষি বিভাগের একজন সরকারি কর্মকর্তা। তিনি নিউ দিল্লির আর্মি পাবলিক স্কুলে ভর্তি হন। পরবর্তীতে ইন্ডিয়ান ইন্সটিটিউট অব টেকনেলাজি দিল্লী (আইআইটি দিল্লী) থেকে স্নাতক এবং ইন্ডিয়ান ইন্সটিটিউট অব ম্যানেজমেন্ট আহমেদাবাদ (আইআইএম আহমেদাবাদ) থেকে এমবিএ ডিগ্রি নেন। পড়াশোনা শেষ করে তিনি ১১ বছর ব্যাংকে চাকুরি করেন এবং পরবর্তীতে লেখালেখির সঙ্গে যুক্ত হয়ে মুম্বাই চলে আসেন। ইতিমধ্যে তিনি ৭টি বই লিখেছেন আর এর সবগুলোই সর্বোচ্চ বিক্রিত বই। প্রথম দুটি বই তিনি চাকুরীরত অবস্থায় লিখেছিলেন।


title: ডেনিস অ্যামিস

text: ডেনিস লেসলি অ্যামিস, এমবিই (; জন্ম: ৭ এপ্রিল, ১৯৪৩) ওয়ারউইকশায়ারের বার্মিংহাম এলাকার হারবর্নে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। এছাড়াও তিনি ক্রিকেট প্রশাসকের ভূমিকায় অবতীর্ণ হয়েছিলেন। ওয়ারউইকশায়ার ও ইংল্যান্ড - উভয় দলের পক্ষেই তিনি ক্রিকেট খেলতেন। ডানহাতি ব্যাটসম্যান ডেনিস অ্যামিস এক্সট্রা কভার ও মিডউইকেট বরাবর স্ট্রোকের মাধ্যমে রান সংগ্রহ করতেন। তিনি সকল ধরনের ক্রিকেটেই নিজেকে প্রতিষ্ঠিত করেন।


title: ডেনিস অ্যামিস

text: অ্যামিস কিশোর বয়সেই ফুটবল খেলায় গভীর অনুরক্ত ছিলেন ও নিয়মিত রুটিনমাফিক খেলতে যেতেন। কিন্তু ঐ বয়সেই ফুটবল খেলায় পিঠে গুরুতর আঘাতপ্রাপ্ত হন।


title: ডেনিস অ্যামিস

text: ১৯৬৬ মৌসুমে ওয়েস্ট ইন্ডিজের বিপক্ষে অনুষ্ঠিত ৫ম টেস্টের মাধ্যমে ইংল্যান্ডের পক্ষে তাঁর টেস্ট অভিষেক ঘটে। এর মাধ্যমেই তিনি নিজেকে টেস্ট ব্যাটসম্যান হিসেবে প্রতিষ্ঠিত করেন। প্রতিরক্ষামূলক হেলমেট ব্যবহারে প্রথমদিককার ব্যাটসম্যানদের অন্যতম ছিলেন তিনি। ৩,৬১২ টেস্ট রান করার সময় তিনি এগারোটি অর্ধ-শতক ও এগারোটি শতক হাঁকান। তন্মধ্যে ওয়েস্ট ইন্ডিজের বিপক্ষে দু’টি ডাবল সেঞ্চুরি করেন। ১৯৭৩-৭৪ মৌসুমে কিংস্টনে ওয়েস্ট ইন্ডিজের বিপক্ষে অপরাজিত ২৬২* রান প্রথম-শ্রেণীর ক্রিকেটেও তাঁর সর্বোচ্চ রান। ঐ টেস্টটি ড্রয়ে পরিণত হয়। ১৯৭৫ সালে ইংল্যান্ড দল থেকে বাদ পড়েন অ্যামিস। ১৯৭৬ সালে ওভালে ওয়েস্ট ইন্ডিজের বিপক্ষে শেষ টেস্টে দলের সাথে যুক্ত হন। কিন্তু প্রথম ইনিংসে তাঁর ২০৩ রান ইংল্যান্ডকে পরাজয়ের হাত থেকে রক্ষা করতে সক্ষম হয়নি। ১৯৭৭ সালে দল থেকে বাদ পড়লে স্বেচ্ছা নির্বাসন থেকে জিওফ্রে বয়কটের ফিরে আসার সুযোগ ঘটে।


title: ডেনিস অ্যামিস

text: ২৪ আগস্ট, ১৯৭২ তারিখে ৩ ওডিআই নিয়ে গড়া প্রুডেন্সিয়াল ট্রফি প্রতিযোগিতার প্রথম খেলায় সফরকারী অস্ট্রেলিয়ার রস এডওয়ার্ডস, ডেনিস লিলি, বব ম্যাসি, পল শিহান ও গ্রেম ওয়াটসন এবং ইংল্যান্ডের ডেনিস অ্যামিস, জিওফ আর্নল্ড, ব্রায়ান ক্লোজ, টনি গ্রেগ ও বব উলমারের একযোগে ওডিআই অভিষেক ঘটে। ম্যানচেস্টারের ওল্ড ট্রাফোর্ড ক্রিকেট গ্রাউন্ডে অস্ট্রেলিয়ার বিপক্ষে অনুষ্ঠিত ঐ খেলায় তাঁর দল ৬ উইকেটে জয়লাভ করেছিল।


title: ডেনিস অ্যামিস

text: ওডিআইয়ের ইতিহাসের দ্বিতীয় খেলায় প্রথম খেলোয়াড় হিসেবে সেঞ্চুরি পান তিনি। তিনি ১৩৪ বলে ১০৩ রান তুলেন। পরবর্তীতে ওয়েস্ট ইন্ডিজের ডেসমন্ড হেইন্স ১৯৭৮ সালে অস্ট্রেলিয়ার বিপক্ষে ১৪৮ রান তুলে তাঁর ব্যক্তিগত সংগ্রহকে অতিক্রম করেন।


title: ডেনিস অ্যামিস

text: প্রথম-শ্রেণীর ক্রিকেটে ৪২.৮৬, লিস্ট-এ ক্রিকেটে ৩৫.০৬, টেস্টে ৪৬.৩০ এবং একদিনের আন্তর্জাতিকে ৪৭.৭২ রান গড়ের অধিকারী ছিলেন। প্রথম-শ্রেণীর ক্রিকেটে তিনি ১০২টি সেঞ্চুরি করেন। ইংল্যান্ডের ক্রিকেট ইতিহাসে ৫০ বা তদূর্দ্ধ টেস্ট খেলা ক্রিকেটারদের মধ্যে সেরাদের কাতারে রয়েছেন।


title: ডেনিস অ্যামিস

text: ১৯৭৫ সালে উইজডেন কর্তৃপক্ষ তাঁকে অন্যতম বর্ষসেরা ক্রিকেটাররূপে নির্বাচিত করে। ১৯৭৬ সাল শেষে বিশ্বের ১নং খেলোয়াড়ের মর্যাদা লাভ করেন তিনি।


title: ডেনিস অ্যামিস

text: ১৯৮৭ সালে ক্রিকেট খেলা থেকে অবসর নেয়ার পর ওয়ারউইকশায়ার ক্রিকেট কমিটির চেয়ারম্যান হিসেবে দায়িত্ব পালন করেন। ১৯৮৮ সালে এমবিই উপাধি লাভ করেন। ১৯৯২ সালে ইংরেজ ক্রিকেট দল নির্বাচক মনোনীত হন। ১৯৯৪ থেকে ২০০৬ সাল পর্যন্ত ডেভিড হিথের স্থলাভিষিক্ত হয়ে প্রধান নির্বাহীর দায়িত্বে ছিলেন। নভেম্বর, ২০০৭ সালে ইসিবি’র উপ-সভাপতির দায়িত্ব পালন করেন। আগস্ট, ২০১১ সালে দ্য ডেইলি টেলিগ্রাফ বোর্ডে তাঁর অসামান্য ভূমিকার কারণে তাঁকে যথেষ্ট ক্রিকেট জ্ঞানসম্পন্ন ও অর্জিত অভিজ্ঞতাকে ক্লার্কের ব্যবসায়িক দক্ষতার সাথে তুলনা করে। ২০০৭-এর গ্রীষ্মে বার্মিংহাম বিশ্ববিদ্যালয় কর্তৃপক্ষ তাঁকে সম্মানসূচক ডক্টরেট ডিগ্রী প্রদান করে।


title: মরিস বুকাইলি

text:
ড. মরিস বুকাইলি (১৯ জুলাই, ১৯২০- ১৭ ফেব্রুয়ারি, ১৯৯৮) একজন ফরাসি চিকিৎসাবিদ। ১৯৭৬ খ্রিস্টাব্দে প্রকাশিত তাঁর রচিত "বাইবেল, কোরআন ও বিজ্ঞান" গ্রন্থটির কারণে তিনি বিখ্যাত। বইটি পৃথিবীর প্রায় সতেরোটি ভাষায় অনূদিত হয়েছে।
মরিস বুকাইলি (জন্ম: 1920 19 জুলাই, Pont-l'Évêque, মৃর্তু:- 1998 17 ফেব্রুয়ারি), মরিস এবং মারি (জেমস) বুকাইলির পুত্র তিনি একজন ফরাসি চিকিৎসক ছিলেন। ডাক্তারী, মিশরতত্ত্ব এর ফরাসি সোসাইটির সদস্য, এবং একজন লেখক। বুকাইলি 1945-82 থেকে মেডিসিন চর্চা করেন এবং গ্যাস্ট্রোএন্টারোলজির উপর একজন বিশেষজ্ঞ ছিলেন । ১৯৭৩ সালে, বুকাইলি সৌদি আরবের বাদশাহ ফয়সালের পরিবারের চিকিত্সক নিযুক্ত হন.একই সাথে মিশরের তৎকালীন প্রেসিডেন্ট আনোয়ার সাদাতের পরিবারের সদস্যরা তার রোগী ছিল। মরিস বুকাইলি ইসলামের একজন একনিষ্ঠ গবেষক ছিলেন, তবে তিনি কখনো ইসলাম ধর্ম গ্রহণ করেছিলেন কিনা সে বিষয়ে নিশ্চিত কোন তথ্য পাওয়া যায় নাই।


title: মরিস বুকাইলি

text:
বাইবেল, কুরআন ও বিজ্ঞান
বুকাইলি 1976 সালে তার বই "The Bible the Quran and Science প্রকাশ করে যেখানে তিনি বলেন যে কোরানের কোন বক্তব্যই প্রতিষ্ঠিত বিজ্ঞানের সাথে বিরোধবাচক নয় । বুকাইলি জ্যোতির্বিদ্যা, ভ্রূণতত্ত্ব, সহ আরো অনেক বিষয় থেকে উদাহরণ দেন যা ২০ শতকে জনপ্রিয় ছিল.তিনি বলেন যে কোরানের বক্তব্য গুলো বিজ্ঞানসম্মত যেখানে . তিনি ইসলামে, বিজ্ঞান ও ধর্ম সবসময় "যমজ বোন" হয়েছে যে (সপ্তম). বুকাইলি মতে, বাইবেল বিজ্ঞানের "স্মারক ত্রুটি" রয়েছে। কিন্তু কুরআনে নেই।. বুকাইলি বিশ্বাস প্রাকৃতিক ঘটনা কুরআন এর বিবরণ আধুনিক বিজ্ঞানের সাথে সামঞ্জস্যপূর্ণ । কুরআন যে ঈশ্বরের শব্দ, উপসংহারে. তিনি যে যুক্তি দিয়েছেন তাতে 20 শতকের সবচেয়ে সুপ্রসিদ্ধ বৈজ্ঞানিক আবিষ্কারের কিছু, বিস্তারিত এবং নির্ভুলতার বর্ণনা করা হয়.


title: মরিস বুকাইলি

text: বুকাইলি এটা মুখে মুখে প্রেরিত ছিল ওল্ড টেস্টামেন্ট কারণ অনেক অনুবাদ এবং সংশোধনের বিকৃত করা হচ্ছে যে যুক্তি. তিনি ওল্ড টেস্টামেন্ট এবং গসপেলের তার কথায়, "অনেক মতবিরোধ এবং repetitions", মধ্যে, তুলে ধরে. তার বিশ্লেষণে, তিনি যেমন তথ্যচিত্র প্রকল্প নামে বাইবেলের সমালোচনা অনেক প্রস্তাবের, ব্যবহার করে যে.